OVELTA OVELLE
Jehovan todistajien 
oppien tutkiskelua
(1995)

Copyright © 1995 Kaarina Hakala & Aika Oy 
Kristilliset Kirjat, Vantaa

ISBN 951-606-415-9

Sivunvalmistus Painomeklari Oy, Vantaa 
WSOY:n graafiset laitokset Juva 1995

LUKIJALLE
Jehovan todistajien järjestön kehittyminen
CharlesTaze Russell
Joseph Franklin Rutherford
Viimeiset presidentit
Nykyinen Jehovan järjestö
Jehovan todistajien toiminta
Ovelta ovelle
Kiinnostuneet
Kieli
Tasot
Suhde Jumalaan
Lopun ajan sanoma
Paratiisi ja valtakunta-ajatus
Suunnitelma ja sen toteutus
Keskustelut todistajien kanssa
Keskustelunaiheet
Ajanjaksot (ajankohdat)
Armo
Armolahjat (UM lahjat)
Ihmeet
Avioliitto
Edustaja
Elämä
Ennaltatietäminen
Erottaminen
Hallitus
Harmagedonin sota
Henkeytetty
Henki (ihmisen), sielu
Pyhä Henki, Jumalan henki
Hyvä uutinen (evankeliumi)
Jeesus Kristus
Jehova
Jehovan todistajat
Jumala
Kansa
Kaste
Kiistakysymykset
Kolmiyhteinen Jumala
Kunniaansaattaminen
Kuolema
Lunnaat
Läsnäolo ja Jeesuksen paluu
Maa
Ovelta ovelle
Paratiisi
Pelastus
Persoona
Peto
Pieni lauma
Profeetta
Puolueettomuus
Raamattu
Risti
Rukous
Saatana, demonit
Sovitus
Suuri Joukko
Synti
Taivas
Tarkoitus
Miksi Jumala loi ihmisen
Teokratia
Totuus
Tuomio
Tuonela
Usko
Teot
Uskollinen ja ymmärtäväinen orja
Uudestisyntyminen
Vaino
Valtakunta
Vanhurskaus
Verensiirrot
Veri
Ykseys — yhteys
Ylösnousemus
Jehovan todistajien kysymykset
Kysymyksiä Jehovan todistajille
Uuden maailman käännös verrattuna Kirkkoraamattuun 1938

LUKIJALLE
Usein ihmiset ihmettelevät, miten Jehovan todistajat jaksavat kulkea vuodesta toiseen ovelta ovelle. Samoin he ihmettelevät, mikä saa heidät toimimaan tällä tavalla. Todistajat poikkeavat myös käytökseltään ja muulta toiminnaltaan muista yhteiskunnan jäsenistä. Jehovan todistajista yleensä tuleekin mieleen ensimmäiseksi asepalveluksesta ja verensiirroista kieltäytyminen.
Jehovan todistajilla on todella oma yhteiskuntansa ja omat lakinsa, joiden mukaan he elävät. He eivät ole ensisijaisesti maallisten lakien alaisia, vaan he ovat alamaisia taivaalliselle hallitukselle. Maalliset hallitukset ovat heidän vastustajiaan. Kun kristinuskossa on kyse uskosta Jeesukseen, niin Jehovan todistajilla on kyse siitä, mitä hallitusta kannatetaan, taivaallista hallitusta vai maallisia hallituksia.
Jehovan todistajat julistavat "hyvää uutista". Sen mukaan Jehova Jumala tuhoaa ensin nykyisen pahan ihmisyhteiskunnan. Tämän jälkeen maa muutetaan paratiisiksi. Aikaa on enää vähän. Sanomaan kuuluu, että se sukupolvi, joka näki vuoden 1914 tapahtumat, tulee näkemään myös Jumalan sodan.
Jehovan todistajat levittävät Vartiotorni-seuran kirjallisuutta. Kun Raamattua tunteva ihminen lukee sitä, se tuntuu hänestä vieraalta. Jos todistajille näyttää Raamatusta jotakin, he kumoavat heille esitetyt asiat.
Jehovan todistajat näyttävät olevan varmoja asiastaan. Mikään ei saa heitä epäilemään oppia paratiisi maas ta. He jatkavat tehtäväänsä vastustuksesta huolimatta hyvin puettuina ja kohteliaina.
Kun perheestä joku jäsen alkaa tutkia vakavasti Raamattua Jehovan todistajien kanssa, omaiset alkavat usein vastustaa asiaa. Häntä yritetään saada kaikin tavoin luopumaan tutkimisesta.
Jos todistajien kanssa Raamattua tutkiva ei muuta mieltään ja menee mukaan järjestöön, perhe on tavallaan menettänyt yhden jäsenen. Jehovan todistajiin liittynyt henkilö muuttuu toisenlaiseksi, hänen ystäväpiirinsä vaihtuu ja elämän painopiste siirtyy kodista järjestöön.
Tämän kirjan tarkoituksena on vastata kysymyksiin, millainen tämä järjestö on ja mitä se opettaa. Samoin tämä kirja on tarkoitettu ihmisille, jotka haluavat keskustella Jehovan todistajien kanssa Raamatusta.
Jehovan todistajien järjestön kehittyminen
CharlesTaze Russell
Jehovan todistajien järjestö on saanut alkunsa Charles Taze Russellin toiminnasta. Hänen seuraajansa muodostivat seurakuntia. Järjestöksi seurakunnat puolestaan yhdisti Joseph Franklin Rutherford.
Charles T. Russell syntyi 16.2.1852 Alleghenyssä, Pennsylvaniassa. Hänen vanhempansa olivat kongrega-tionalistisen kirkon jäseniä ja Russell kasvatettiin pres-by teeriksi.
Charles Russell oli yhdeksän vuoden ikäinen, kun hänen äitinsä kuoli. Sen jälkeen hän alkoi ahkeraan tutkia Raamattua. Tultuaan vähän vanhemmaksi hän menetti uskonsa kirkon opetuksiin, eikä hän uskonut enää Raamattuun jumalallisena ilmoituksena.
Vuonna 1869 C.T. Russell kuuli Jonas Wendellin, joka oli adventisti, puhuvan. Russell huomasi ajattelevansa joistakin asioista samalla tavalla kuin adventistit, joten hän ryhtyi tutkimaan pienessä ryhmässä Raamattua heidän kanssaan. Adventisteja oli eri ryhmiä, kuten toisen adventin kannattajat (Second Adventists). Myöhemmässä vaiheessa Russell perusti oman ryhmän.
Raamattua tutkiessaan C.T. Russell sai lisää ymmärrystä ja hylkäsi pian monet kristikunnan opetukset. Hän julisti, että nyt oli tultu aikaan, jolloin Raamatun salaisuudet paljastuvat ja ennustukset täyttyvät. Russell uskoi saaneensa Jumalalta tehtävän näiden asioiden selvittämisessä ja julistamisessa. Russellin seuraajat tunnettiin lähinnä nimellä raamatuntutkijat.
Näihin aikoihin toisen adventin kannattajat julisti vat, että Jeesus tulee lihassa ja maa tuhotaan vuonna 1873 tai vuonna 1874. Tämä ei toteutunut. Tämän jälkeen Charles Russell päätyi tutkimuksissaan siihen tulokseen, että Jeesus on läsnä mutta näkymättömänä — lokakuussa 1874 oli alkanut hänen näkymätön läsnäolonsa. Jeesus oli nyt voideltu Kuningas.
Kirkon opetuksista Charles Russell vastusti eniten oppia helvetistä. Hän opetti sen tilalla, että kuolleiden sielut ovat tiedottomia ja ruumiit lepäävät haudassa. Russell halusi julistaa sanomaa hyvästä Jumalasta, joka siunaa ihmistä, ei tuomitse kadotukseen. Ensin hän pääsi joihinkin kirkkoihinkin puhumaan, mutta sitten ovet sulkeutuivat. Hän aloitti laajamittaisen taistelun kirkkoja vastaan.
Kun Charles oli ollut nuori poika, hänen isänsä" oli ottanut hänet osakkaaksi vaatetusliikkeeseensä. Russell lopetti toimintansa siinä ja ryhtyi julistamaan, että kii-kot opettavat väärin. Russell hyväksyi kuitenkin jotkut asiat kristikunnan opetuksista. Jeesuksen risti oli hänelle tärkeä ja Jumalan armo. Kokonaan uuden opin hän teki mm. Jeesuksen lunnaista.
Julistuksen sanoman pääpiste oli kuitenkin siinä, että oli lopun aika ja evankeliumikausi: vuonna 1874 on alkanut 40 vuotta kestävä evankeliumikausi. Tänä aikana kerätään ihmisiä Jumalan valtakuntaan. Vuonna 1914 tulee täyteen 6000 vuotta Aadamin luomisesta, pyhät nousevat ylös ja Kristuksen ruumis kirkastetaan. Jumala myös tuhoaa silloin kirkot. Sen jälkeen kukistuvat pakanalliset valtakunnat. Tämän jälkeen Jumala haluaa vuodattaa messiasvaltakunnan siunaukset ihmiskunnan ylle tuhannen vuoden aikana nostaakseen ihmiset synnistä ja kuoleman tilasta takaisin Jumalan kuvaksi ja kaltaisuuteen.
Vuonna 1879 C.T. Russell alkoi julkaista lehteä Siionin Vartiotorni (nyk. Vartiotorni). Tämän lisäksi alettiin levittää suuria määriä traktaatteja.
Toiminnan edistämiseksi Russell perusti vuonna 1884 Siionin Vartiotornin Traktaattiseuran (nyk. Vartiotornin Raamattu- ja Traktaattiseura). Charles Rus-sellista tuli seuran ensimmäinen presidentti. Seuran päämaja oli ensin Pittsburghissa, mutta vuonna 1909 se muutti New Yorkiin.
C.T. Russell sai seuraajia ja työ laajeni. Traktaatteja levitettiin suuria määriä, ja niitä alettiin levittää sunnuntaisin myös kirkkojen edessä. Tavoitteena oli saada ihmiset pois kirkoista.
Lehden julkaisemisen ja traktaattien levittämisen lisäksi pastori Russell, joksi häntä nimitettiin, kirjoitti myös kirjoja ja piti esitelmiä. Hän kirjoitti mm. kuuden kirjan sarjan, jonka nimi on Raamatun tutkielmia. Hänen tarkoituksenaan oli kirjoittaa sarjaan vielä seitsemäs osa, mutta se jäi kesken hänen kuolemansa vuoksi.
C.T. Russellin aikana seura laajeni ympäri maailman. Eurooppaan se tuli vuosisadan vaihteessa. Toiminta alkoi Suomessa vuonna 1910. Russell matkusti eri puolilla maailmaa pitämässä esitelmätilaisuuksia.
Vuotta 1914 C. Russell ja hänen seuraajansa odottivat jännityksellä. Ennustukset eivät kuitenkaan toteutuneet, ja todistajat jäivät edelleen maan päälle. Russellin elämää varjostivat myös sairaudet ja lukuisat oikeudenkäynnit.
Hän kuoli 31.10.1916 junassa Pampassa Texasissa matkalla New Yorkiin.
Joseph Franklin Rutherford
C.T. Russellin kuoleman jälkeen Vartiotorni-seuran presidentiksi tuli Joseph Franklin Rutherford. Hän oli syntynyt 8.11.1869.
Joseph Rutherford oli tuomari. Hän liittyi vuonna 1906 C.T. Russellin seuraajiin. Sitä seuraavana vuonna hänestä tuli Vartiotorni-seuran lainopillinen neuvonantaja Pittsburghin päatoimistoon. Tammikuussa 1917 hänet valittiin Vartiotorni- seuran uudeksi presidentiksi.
J.F. Rutherfordin ensimmäisiä töitä tehtävässään oli saada valmiiksi C.T. Russellin kesken jäänyt seitsemäs osa Raamatun tutkielmista. Hän määräsi kaksi seuran virkailijaa tekemään tämän Russellin muistiinpanoista. Kirja julkaistiin heinäkuussa 1917nimellä Täyttynyt salaisuus.
Kirja on Ilmestyskirjan, Korkean veisun ja Hesekielin kirjan selitysteos. Siinä Ilmestyskirjan tapahtumat olivat pääasiassa jo toteutuneet tai toteutumassa. Kirja ennusti myös, että vuonna 1918 Jumala tuhoaa seurakunnat ja miljoonittain seurakuntien jäseniä. Elettiin maailmansodan aikaa.
Täyttynyt salaisuus oli tehty kirkkoa ja sen palvelijoita vastaan, ja kirja kertoi näistä sekä sotaa käyvistä maista monenlaisia tarinoita. Papit olivat ensimmäisenä hyökkäysten kohteena. Kirjaa levitettiin erityisesti heille.
Kirjan levittämistä yritettiin estää ja sen tekijät vangittiin. Toukokuussa 1918 pidätettiin kahdeksan Vartiotorni-seuran virkailijaa. Heidän joukossaan oli myös J.F. Rutherford. Kesäkuussa virkailijat tuomittiin. Seitsemän heistä sai 20 vuoden tuomion ja yksi 10 vuoden. Täyttyneen salaisuuden julkaisemisen takia monet C.T. Russellin seuraajat jäivät pois raamatuntutkijoiden joukosta. Tuomioista valitettiin ja vuoden 1919 maaliskuussa seuran jäsenet vapautettiin.
Vapautumisensa jälkeen tuomari Rutherford aloitti työn uudestaan. Vähitellen hylättiin C.T. Russellin opetuksista kaikki, missä oli jäänteitäkin kristinuskosta. Joseph Rutherford alkoi itse kirjoittaa kirjoja ja muuttaa oppia. Hän kuitenkin vielä antoi ennustuksia ja vuosilukuja, kuten C.T. Russell myös oli tehnyt.
Vuonna 1920 ilmestyi J.F. Rutherfordilta kirjanen Miljoonat, jotka nyt elävät, eivät kuole koskaan. Siinä ennustettiin, että vuonna 1925 Aabraham, Iisak ja muut Israelin uskolliset kuolleet nousevat maan päälle asumaan.
Vuonna 1921 julkaistiin hänen kirjansa Jumalan harppu. Se oli opaskirja aloitteleville. Siinä oli vielä mm. Jeesuksen näkymättömän läsnäolon alkamisen ajaksi merkitty vuosi 1874. Kirjaan tuli myöhemmin muutoksia, jolloin mm. läsnäolon alkamisaika oli 1914. Vuonna 1930 ilmestyi J.F. Rutherfordin kirjoittama Ilmestyskirjan uusi selitysteos Valo.
Vuonna 1922 aloitettiin julistus, että Jeesus hallitsee Valtakuntansa kanssa vuodesta 1914 alkaen.
J.F. Rutherford sai radioasemia käyttöönsä. Niiden kautta julistettiin mm. tuomiosanomia. Tämä nostatti kuitenkin niin suurta vastarintaa, että radiotyö lopetettiin. Tämän jälkeen Rutherford aloitti gramofonityön, jolloin hänen puheensa levisivät gramofonin välityksellä.
Charles Russellin aikana seurakunnat ympäri maailman olivat olleet itsenäisiä. Ne saivat itse päättää omista asioistaan. Tuomari Rutherford sen sijaan alkoi rakentaa järjestöä. Vuonna 1938 seurakuntiin tuli "Jumalan teokratia". Sen johdosta määräykset tulivat päätoimiscosca, eikä yksityisillä Jehovan todistajilla tai heidän ryhmillään ollut enää valtaa asioista päätettäessä.
Tämä muutos aiheutti järjestössä jakaantumisen. Vuonna 1931 raamatuntutkijoille oli annettu nimi Jehovan todistajat. Nyt ne todistajat, jotka eivät suostuneet käskyvallan alle, jäivät pois. Heidät, tai heidän seuraajansa, tunnetaan edelleenkin Raamatuntutkijoina, ja he ovat uskollisia C.T. Russellin opetuksille. Jehovan todistajat ovat J.F. Rutherfordin seuraajia.
Kun Jehovan järjestö näin syntyi ja sinne tuli teok-raattinen hallitus, omaksuivat Jehovan todistajat myös jyrkän puolueettomuuden. He olivat jo aikaisemmin kieltäytyneet asepalveluksesta, mutta nyt tuli heille myös oma hallituksensa. Tuomari Rutherfordin sana oli yläpuolella maallisten lakien. Tästä johtuen hänen aikanaan Jehovan todistajat kävivätkin oikeudenkäyntejä toisensa perään erilaisista asioista, kuten lahjoitusten keruusta, kirjallisuuden levittämisestä ilman lupaa, lipun tervehdyksestä, verojutuista jne. Oikeudenkäynnit olivat loppumattomia.
Joseph F. Rutherfbrd kuoli 8.1.1942.
Viimeiset presidentit
Joseph Rutherfordin kuoleman jälkeen uudeksi presidentiksi tuli Nathan H. Knorr (1905-77). Hänen aikanaan alettiin Jehovan todistajia kouluttaa tehtäviinsä. Gramofonityö lopetettiin ja tilalle tulivat henkilökohtaiset keskustelut. Vartiotorni-seuran Gilead-koulu aloitti lähetystyöntekijöiden valmennuksen vuonna 1943. Jehovan todistajia koulutettiin myös kenttätyöhön ns. puhekouluissa. C.T. Russell ja J.F. Rutherfbrd olivat kirjoittaneet Vartiotorni- seuran kirjallisuuden omalla nimellään. Nyt kirjat alkoivat ilmestyä seuran nimissä. Kirjoittajien nimiä ei enää mainittu.
Vuonna 1977 seuran presidentiksi tuli Frederick W. Franz (1893-1992). Hän toimi Pennsylvaniassa rekisteröidyn ja New Yorkissa rekisteröidyn Vartiotornin Raamattu- ja Traktaatti seuran sekä lukuisten muiden teokraattisten elinten presidenttinä.
Frederick Franzin jälkeen valittiin 30.12.1992 Milton G. Henschel seuran viidenneksi presidentiksi.
Nykyinen Jehovan järjestö
Jehovan todistajat sanovat olevansa Jehova Jumalan maanpäällinen järjestö. Järjestön laillinen elin on Vartiotornin Raamattu-ja Traktaattiseura. Jehovan todistajat ovat uskonnollinen yhdyskunta. He ovat jakautuneet kahteen osaan, taivaallisen toivon omaaviin ja maanpäällisen toivon omaaviin todistajiin.
Vartiotorni-seura on Pennsylvaniassa, Yhdysvalloissa rekisteröity yhdistys. Yhdistyksessä on jäseniä vajaat 500. Seura julkaisee mm. "Vartiotorni- ja Herätkää!-lehtiä sekä muuta kirjallisuutta. Seuran kautta toimii Jehovan todistajien maallinen johto, "uskollisen ja ymmärtäväisen orjan" hallintoelin.
Jehovan todistajia oli vuonna 1994 Suomessa keskimäärin 18.432 ja koko maailmassa 4.695.111. Järjestön kasvuprosentti Suomessa oli kaksi. Todistajista v. 1994 noin 8600 kuului taivaallisen kutsun omaaviin, Valtakuntaan. He ovat maan päällä oleva "jäännös" 144.000 hallitsijasta. Todistajat vievät eteenpäin Valtakunnan "hyvää uutista" levittämällä Vartiotorni-seuran kirjallisuutta sekä opettamalla ihmisiä. Kaikilla on yhteinen tehtävä, julistaa. Jehova "on valtuuttanut" heidät tähän tehtävään.
Jehovan todistajien järjestö on teokraattinen. Ylinnä järjestössä on Jehova Jumala. Hänen alapuolellaan on Jeesus Kristus, Valtakunnan Kuningas. Hänen alapuolellaan on "uskollinen ja ymmärtäväinen orja". Jeesus ohjaa Jehovan todistajia Pyhän Hengen ja Raamatun välityksellä sekä käyttämällä päteviä alipaimenia. Hän valvoo henkilökohtaisesti seurakuntaa.
Jeesus on asettanut tehtävään "uskollisen ja ymmärtäväisen orjan". Se on ryhmä, jonka kautta opetus Jehova Jumalalta tulee. Ryhmän jäsenet tutkivat tarkkaan Raamattua, seuraavat ajan merkkejä ja soveltavat niitä Raamatun ennustuksiin. He kirjoittavat Vartiotorni-seuran kirjallisuuden. "Orja-luokka" ei ole erehtymätön, mutta he voivat sanoa, että "selitykset ovat Jumalan".
"Orja-luokkaan" kuuluu hallintoelin, joka on 12-jä-seninen. Se vastaa Vartiotorni-seuran kirjoituksista ja johtaa järjestöä. Hallintoelin vastaa Raamatussa alkuseurakunnan apostoleita ja Jerusalemin seurakunnan vanhimpia, "jotka vahvistivat seurakuntia ja tekivät niiden jäsenille yhtenäisen ajattelun ja toiminnan mahdolliseksi".
Jehovan todistajat jakaantuvat seurakuntiin. Seurakunnat koostuvat vanhimmistosta, valvojista, avustavista palvelijoista jne. Vastuut on tarkkaan jaettu. He kaikki ovat julistajia. Jehovan todistajat ovat järjestäytyneet palvelemaan Valtakuntaa.
Jehovan todistajien toiminta
Jehovan todistajat kokoontuvat yleensä valtakunnansa-leille kolme kertaa viikossa. Sunnuntaisin siellä on yleisökokous, minkä jälkeen on Vartiotorni-lehden tutkistelu. Siinä käydään läpi uusinta Vartiotorni-lehteä ja todistajat vastaavat siinä oleviin kysymyksiin.
Maanantaisin tai tiistaisin todistajilla on kirjantutkistelu. Silloin luetaan kirjallisuutta ja sen pohjalta keskustellaan Raamatusta.
Torstai-iltaisin on teokraattinen palveluskoulu ja pal-veluskokous. Teokraattisessa palveluskoulussa todistajat koulutetaan julistustyöhön. Heidät opetetaan käyttäytymään, pukeutumaan, keskustelemaan jne., niin että he pystyvät selviytymään Raamattukeskusteluista, heille asetetuista kysymyksistä sekä eri tilanteista, joita ovityössä tulee vastaan. Myös harjoitus puheita pidetään. Palveluskokoukset käsittelevät asioita, kuten kirjasten tarjoamista; kohtia joita kirjoista esitetään ihmisille, uskonnollisen henkilön kiinnostuksen herättämistä tai sellaisen henkilön kiinnostuksen herättämistä, joka ei usko Raamattuun. Valtakunnan palveluksemme -lehtisessä on ohjeet opeteltavista asioista.
Kokoontumispäivät ja ohjelmat poikkeavat jonkin verran toisistaan eri seurakunnissa.
Ovelta ovelle
Kun kiinnostunut on vihkiytynyt Jehova Jumalalle ja käynyt kasteella, hän alkaa saarnaamistyön. Työ on lähinnä sanoman ja kirjallisuuden viemistä ovelta ovelle. Jehovan todistajien työ on saarnaamista. He tulevat yleensä ovelle muutaman kuukauden väliajoin. He tietävat useimpien ovien takana olevat ihmiset jo ennen kuin soittavat ovikelloa. Todistajilla on muistiinpanot ihmisistä ja heidän suhtautumisestaan todistajiin.
Jehovan todistajat jakavat toiminta-alueensa esim. kaupungin ensin seurakuntiin. Niiden jäsenmäärä on yleensä noin sata. Seurakunnilla taas on omat alueensa, joilla todistajat tekevät ovityötä. Nämä alueet on jaettu pienempiin alueisiin, esim. taloihin tai kortteleihin. Nämä taas on merkitty kortistoihin.
Jokaisella ovityötä tekevällä Jehovan todistajalla on oma korttinsa, alueensa. Kun kaksi todistajaa kulkee yhdessä, heillä molemmilla on myös oma alueensa. He kulkevat ensin toisen alueella ehkä pari-kolme viikkoa, sitten he siirtyvät taas toisen todistajan alueelle. Samat alueet heillä on muutaman kuukauden, ehkä kaksi-kol-me kuukautta.
Todistajien tavoitteena on tavoittaa jokainen aikuinen ihminen alueelta. Kun he soittavat ovikelloa ja asukas tulee avaamaan oven, he keskustelun jälkeen kirjoittavat ylös, kuka perheenjäsenistä oli kysymyksessä. Samoin he kirjaavat keskustelun, joka käytiin. Näin Jehovan todistajat tietävät monien ihmisten uskonnollisen vakaumuksen ja monia muita asioita heistä. He voivat myös tuoda myöhemmin mm. keskusteltuja asioita käsitteleviä lehtiä tai kirjoja.
Kun alueet on kierretty läpi, luovutetaan kortit tietoineen seuraaville todistajille, jotka taas lähtevät samoille alueille. Näin kiertäminen jatkuu. Todistajat vain vaihtuvat. He jaottelevat ihmiset kiinnostuneisiin ja ei- kiinnostuneisiin, samoin myös huomioidaan ihmiset, jotka ovat "toivottomia tapauksia". Jehovan todistajat saattavat lopettaa tällaisen ihmisen ovella käymisen.
Jehovan todistajilla on erilaisia työtavoitteita. Eniten kenttätyötä tekevät tienraivaajat, osa-aikaiset tienraivaajat tekevät työtä vähintään 60 tuntia kuukaudessa, vakituisen tienraivaajan vaatimuksena on 1000 tuntia vuodessa. Tienraivaajaksi voi päästä osoittautumalla päteväksi todistajaksi, joka on kaikin tavoin myös elämässään moitteeton.
Kiinnostuneet
Ovelta ovelle -työn tavoitteena on saada ihmiset kiinnostumaan Jehovan todistajien sanomasta ja näin myös mukaan toimintaan. Yleensä keskustelut todistajien kanssa ovat lyhyitä, mutta löytyy myös ihmisiä, jotka haluavat tietää, mitä todistajat opettavat, tai vain keskustella heidän kanssaan. Tällöin todistajat usein keskustelevat maailman tapahtumista, mm. siitä mitä pahaa maailmassa tapahtuu.
Ensimmäisiä asioita, joita Jehovan todistajien kanssa keskusteleville yleensä opetetaan on, että Jumala loi ihmiset maan päälle asumaan, ja että tämä on hänen alkuperäinen tarkoituksensa ihmisen suhteen. Samoin kiinnostuneille piirretään kuva Jumalasta ja hänen ominaisuuksistaan. Tämän kuvan pohjalle rakennetaan oppi. Kun ihmisellä on jumalanaan Jehovan todistajien "Jehova Jumala", hän ei voi käsittää kristinuskoa.
Jehovan todistajat ovat "Jehova Jumalan edustajia" maan päällä, ja heidän pyrkimyksenään on heijastaa Jehovaa, joka on rakkaudellinen ja huomaavainen Jumala. Näin järjestön sisällä osoitetaan kohteliaisuutta, ja oppia opetteleva ei löydä muualta samanlaista rauhaa ja rakkautta ja Jehova Jumalan kaltaisuutta. Näin hän voi päätellä todistajia katsomalla, että he ovat Jumalan kansa.
Kieli
Seuran opetuksen mukaan ihminen ei voi ymmärtää Raamattua yksin. Samoin opetetaan, että sanojen merkitykset ovat muuttuneet sen jälkeen, kun Raamattu kirjoitettiin. "Orja-luokka" ymmärtää sanojen merkitykset sellaisina, kuin mitä ne olivat Raamattua kirjoitettaessa.
Sanojen merkityserojen lisäksi Jehovan todistajat puhuvat sekä kuvaannollisesti että kirjaimellisesti, usein kuvaannollisesti. Todistajat esim. sanovat asioita opista, mutta asiat eivät ole sanatarkasti, kirjaimellisesti sitä, mitä sanotaan. Voidaan sanoa, että järjestöllä on oma kielensä. Esimerkki voidaan ottaa arkielämästä: Ihminen sanoo "kaunis päivä", mutta tarkoittaa, että tänään ei ole kiire. Hän puhuu kuvaannollisesti.
Voidakseen ymmärtää Jehovan todistajien opin seuran kirjallisuuden kautta, ihmisen on tutkittava sitä todistajien kanssa. Yksin se ei onnistu, koska kirjallisuus on painettu seuran omalla kielellä.
Tasot
Jehovan todistajien kirjoitusten ymmärtäminen voidaan jakaa tasoihin. Ensimmäisellä tasolla kirjoitukser ymmärrerään niin kuin ne luetaan. Toisella tasolla ymmärretään kirjoitukset Jehovan todistajien sanojen merkitysten mukaisesti. Kolmannella tasolla ymmärretään, mitä asia tai jae tarkoittaa; osataan sen selitys.
Todistajien pitää osata antaa joillekin selityksille taustatietoja, jotta selitykset voidaan ymmärtää. Kun todistaja ymmärtää asiat toisiinsa liittyen, niin silloin hänellä on "johdonmukainen ajattelutapa" ja hän "pystyy itse päättelemään asioita". Tällainen todistaja on todella pätevä.
Jos ei huomioida puhtaasti opillisesti käytettäviä ja-keita, niin seuran tulkinnoissa Raamatusta jakeet usein saavuttavat jossakin vaiheessa tason, joka osoittaa sen merkitsevän työn tekemistä ja mittapuiden täyttämistä. Tämä on nimeltään käytännön taso. Tämä taso löytyy myös Jehovan todistajien esittämistä kysymyksistä, kuten "Miten voit löytää onnen?" tai "Mikä on elämän tarkoitus?". Kun tehdään Jehovan tahto, niin silloin on löydetty onni, elämällä on tarkoitus.
Kirjoituksissa voidaan ajatella usein Jumalan tilalle sana järjestö. Samoin, kun Jehova tai Jeesus tekee jotakin, voidaan ajatella, että mahdollisesti Valtakunta tulee tekemään sen.
Kun Jehovan todistaja menee kasteelle, on hänen oltava Raamatun osaamisen suhteen sillä tasolla, että hän osaa selittää sitä.
Suhde Jumalaan
Jehovan todistajien opissa Jehova on tekemisissä ihmisten kanssa järjestönsä välityksellä. Jehova on taivaassa. Todistajille hän on Ylin Hallitsija. Hän tarkkailee maailmaa. Maan päällä Hallitsijan sijaisena on hallintoelin, joka kuuluu "orja-luokkaan".
Varriotorni-seuran kirjoitukset kertovat, että todistajilla on hyvä suhde Jehovaan. Todistajat eivät kuitenkaan edes ajattele, että heillä voisi olla kirjaimellinen suhde häneen. Käyttämällä esikuvia todistajat löytävät, miten ollaan hyvässä suhteessa Jehovaan. Kun Aabraham teki Jumalan tahdon, niin Aabraham oli Jumalan ystävä. Näin myös Jehovan todistajat, jos he tekevät järjestön tahdon, ovat Jehovan ystäviä
Lopun ajan sanoma
Jehovan todistajilla on lopun ajan evankeliumi. Se ei ole sama, mitä Paavali julisti. Kun Paavali julisti evankeliumia, niin silloin seuran mukaan kerättiin taivasjoukkoa, Valtakuntaa. Nyt se on koottu ja nyt kootaan ihmisiä elämään maan päällä. Jeesus hallitsee nyt vihollistensa keskellä, jotka Valtakunta tulee tuhoamaan. Todistajat julistavat sitä, että kansoille on koittanut tuomion hetki. Tämä on Ilmestyskirjan enkelien sanoma. Sen jälkeen maa muutetaan paratiisiksi.
Jehovan todistajat opettavat, että kun Uusi testamentti kirjoitettiin, niin sen ajan ihmisillä oli taivas-toivo. Silloin kerättiin taivas joukkoa. Vanhan testamentin kirjoittamisen aikana eläneillä ihmisillä taas seuran opetuksessa oli maanpäällinen toivo. Tästä johtuen Jehovan todistajat eivät lue Uutta testamenttia itselleen sillä tavalla, että mitä sen mukaan Jeesukseen uskoville tapahtui, uudestisyntyminen jne., pitäisi tapahtua heillekin. Heillä on maanpäällinen toivo (lukuunottamatta jäännöstä), ja he ovat matkalla paratiisi maahan.
Jehovan todistajat julistavat, miten onnellista ja hyvää tulee olemaan asua maan päällä, kun ei ole enää sotia, ei nälkää, ei sairautta. Kaikilla on riittävästi kaikkea, mitä tarvitaan.
Paratiisi ja valtakunta-ajatus
Jehovan todistajien oppi kertoo Jehova Jumalan suunnitelman ihmisen suhteen, ja sen miten tuo suunnitelma toteutuu. Siinä "saadaan takaisin, mitä paratiisissa menetettiin". Tämän lisäksi siihen kuuluu selitys, miksi Jumala sallii pahan.
Jehova Jumala suunnitteli, että täydelliset ihmiset täyttäisivät maan ja tekisivät sen kokonaan paratiisiksi. Ihmiset kapinoivat Jehovaa vastaan ja tämän vuoksi ihmisille tuli epätäydellisyys ja kuolema. Tästä huolimatta Jehovan suunnitelma tulee toteutumaan. Minkä hän on suunnitellut, se toteutuu.
Paratiisissa menetettiin myös Jehova Jumalan suvereenisuuden kunnioitus. Se tarkoittaa sitä, että siellä asetettiin epäilyksenalaiseksi Jehovan oikeus olla ihmiskunnan ainoa ja ehdoton hallitsija sekä' epäiltiin, että hänen hallitustapansa ei ole oikea.
Suunnitelma ja sen toteutus
Jumala loi ihmisen kuvakseen ja kaltaisekseen. Hän käski täyttää maan ja tehdä sen alamaiseksi. Jehova kuitenkin asetti Aadamin ja Eevan tottelevaisuuskokee-seen. Hän kielsi heitä syömästä hyvän- ja pahantiedon puusta. He kapinoivat ja söivät siitä. Sen seurauksena ihmisille tuli epätäydellisyys ja kuolema. Samoin menetettiin paratiisi.
Kun kapina tapahtui, Jehova antoi ihmisen lahteä kulkemaan omia teitään. Hän halusi ihmisten näkevän, mihin oma hallinto ja oman tahdon tekeminen johtavat. Jehova oli kuitenkin suunnitellut täydelliset ihmiset elämään maan päälle, ja hän toteuttaa suunnitelmansa. Näin hän paatti antaa ylienkeli Miikaelin vastaaviksi lunnaiksi Aadamin synnistä. Miikael on ainoa luomus, jonka Jumala on yksin tehnyt. Kaikki muu on luotu Miikaelin kautta.
Jehova Jumala teki täysin Aadamia vastaavan ihmisen, Jeesuksen. Hän oli täydellinen, vailla perisyntiä. Jeesus on Jumalan ainoa Poika siinä mielessä, että Isä itse teki hänet. Aadam kuoli, kun hän teki synnin. Jeesus antoi täydellisen ihmisen elämänsä. Näin vaakakuppi oli tasan. Ihmisellä oli taas mahdollisuus paratiisielämään.
Tähän Jehovan suunnitelmaan alkuperäisten olosuhteiden takaisin saamiseen kuului myös taivaallinen hallinto. Näitä hallitsijoita hän on valinnut 144.000. He muodostavat Valtakunnan. Jeesus on sen Kuningas. Heidän tehtävänsä on siunata ihmiskuntaa, tehdä maasta paratiisi ja poistaa kuolema.
Jeesus on ollut Valtakunnan Kuningas vuodesta 1914. Silloin alkoi hänen näkymätön läsnäolonsa, Valtakunta perustettiin ja Jeesus alkoi hallita. Vuonna 1918 herätettiin Valtakuntaan kuuluvat taivaalliset (kuolleet) hallitsijat. Vuonna 1919 Jeesus tunnusti maanpäällisen kanavan, "uskollisen ja ymmärtäväisen orjan", joka antaa ruokaa uskon huonekunnalle. Se on joukko I44.000:een kuuluvia hallitsijoita.
Näiden taivaallisten hallitsijoiden rinnalle on nyt kerätty niitä, joilla on toivo elää iankaikkisesti maan päällä.
Jotta paratiisi voidaan rakentaa, on paha ihmisyhteiskunta tuhottava. Kun Jehovan järjestöä ympäröivä maailma alkaa vastustaa sitä voimakkaasti, niin Jehovan viha nousee. Valtakunta tulee hänen edustajanaan tuhoamaan vastustajat. Jehovan todistajien järjestöön kuuluvat säilyvät elossa.
Kun ihmiset kuolevat, niin heidän syntinsä häviävät Jeesuksen lunastusuhrin perusteella. Heistä ei jää mitään jäljelle. Ihmisillä ei ole erillistä henkeä (sielua).
Tuhoavan sodan jälkeen saatana sidotaan tuhanneksi vuodeksi ja Valtakunta Jehovan välikappaleena alkaa herättää kuolleita. Jehovalla on muistissa tarkat yksityiskohdat jokaisesta ihmisestä, jonka hän haluaa muistaa ja herättää. Miljardit ihmiset tulevat elämään maan päälle. Tämä aika on tuomiopäivä. Jehovan todistajat ottavat herätetyt ihmiset vastaan ja opettavat heille uuden maailman lait. Ihmiset tuomitaan tänä aikana tehdyistä teoista.
Valtakunnan hallinnon alaisena ihmiset muuttuvat nuoriksi ja terveiksi. Valtakunta poistaa vajavaisuudet. Ihmiset kehittyvät inhimilliseen täydellisyyteen. On rauhan aika.
Kun tuhat vuotta on kulunut loppuun, ihmiset joutuvat tottelevaisuuskokeeseen. Saatana päästetään vankeudestaan. Se saa koetella ihmisten alamaisuutta Jehovan hallinnolle. Tästä kokeesta selvinneet ihmiset saavat jatkaa elämäänsä iankaikkisesti, niin kauan kuin he tottelevat.
Tämän kokeen jälkeen Jeesus ja Valtakunta luopuvat vallasta. He ovat täyttäneet tehtävänsä. Jehovan alkuperäinen tarkoitus on toteutunut: täydelliset ihmiset pa-ratiisimaassa. Jehova on Suvereeni Hallitsija.
Keskustelut todistajien kanssa
Kun aletaan keskustella Jehovan todistajien kanssa Raamatusta, se saattaa alkaa seuraavista asioista: Vartiotorni 1.10.1990, s. 25: "Suorittaessaan sananpal-velusta talosta taloon Jehovan todistajat käyttävät samanlaisia menetelmiä [(kuin Jeesus)}. Puhuteltava sanoo sinulle: "Kirkkoni opettaa, että maa poltetaan poroksi." Sinä vastaat: "Teidän oma Raamattunne sanoo Saarnaajan l:4:ssä: 'Maa pysyy iäti.'" Henkilö on yllättynyt. "En todellakaan tiennyt, että' Raamattuni sanoo niin." Toinen sanoo: "Olen aina kuullut, että syntisiä poltetaan helvetintulessa." "Mutta oma Raamattunne sanoo Roomalaiskirjeen 6:23:ssa:  'Synnin palkka on kuolema'" (KR) Tai kolminaisuudesta: "Pappini sanoo, että Jeesus ja hänen Isänsä ovat tasa-arvoisia." "Mutta Raamattunne sanoo Johanneksen I4:28:ssa Jeesuksen sanoneen: 'Isä on minua suurempi.'" Joku toinen sanoo sinulle: "Olen kuullut sanottavan, että Jumalan valtakunta on ihmisten sisimmässä." Sinä vastaat: "Danielin 2:44:ssä Raamattunne sanoo: 'Niiden kuningasten päivinä on taivaan Jumala pystyttävä valtakunnan, joka on kukistumaton - Se on musertava kaikki ne muut valtakunnat ja tekevä niistä lopun, mutta se itse on pysyvä iankaikkisesti.' Miten se voisi olla ihmisen sisimmässä?" Tässä ovat yleisimmät asiat, joista Jehovan todistajien kanssa keskustellaan. Voidaan sanoa, että todistajien oppi on vastaoppi kristinuskolle. Kotikäynneillä Jehovan todistajien tavoitteena on saada ensin epäilys kristinuskoa kohtaan ja kitkeä vanha opetus pois. Vasta tämän jälkeen aloitetaan oman opin opettaminen Raamattua tuntevalle ihmiselle.
Kun Jehovan todistajat tulevat keskustelemaan Raamatusta, niin keskusteluissa on otettava huomioon monia asioita. Yksi niistä on se, että Jehovan todistajat eivät ota vastaan järjestön ulkopuolelta tulevaa opetusta. Jos keskustelija vain itse puhuu Raamatusta eikä anna Jehovan todistajan opettaa, niin todistaja saattaa nopeasti kerätä kirjansa ja sanoa,: "Tämä keskustelu on hedelmätöntä, tätä on turha jatkaa."
Myöskään tilanne, jossa keskustellaan molemminpuolisesti Raamatusta, ei ole todistajalle hyvä, koska hän ei todennäköisesti halua asettaa kyseenalaiseksi oppiaan.
Näiden asioiden lisäksi on vaikeaa saada yhteyttä Jehovan todistajaan "eri kielten" takia. Usein todistaja pitää kuvaannollisena sitä, mikä kristitylle on kirjaimellista Raamatun sanaa. Voidaan puhua samoista asioista ja samoilla sanoilla, mutta ne ymmärretään eri tavoilla. Todistaja voi myönnellä, että noin mekin opetamme, mutta silloin hän ajattelee asiat todennäköisesti kuvaannollisesti.
Jos kristitty esim. sanoo, että Jeesus kuoli meidän syntiemme vuoksi, niin todistaja myöntää, että näin on. Mutta hän tarkoittaa sillä, että Jeesus kuoli Aadamin aiheuttaman epätäydellisyyden ja kuoleman vuoksi; että ne poistuisivat.
Perusero Raamatusta keskusteltaessa on, että kristityt yrittävät osoittaa, mitä Raamatussa lukee ja Jehovan todistajat yrittävät selittää, mitä Raamattu tarkoittaa. Sitä varten heillä on kirjallisuutta mukanaan.
Jehovan todistajilla on ovityössä mukana mm. kirja Puhu perustellen käyttämällä Raamattua (1985). Siinä on vastaukset aakkosittain kaikkiin niihin asioihin, joita ihmiset yleensä esittävät heille. Sen avulla he selviävät vaikeistakin ongelmista ja kumoavat kristinuskoa.
Todistajilla on oma Raamattu, Pyhä Raamattu. Vanha testamentti siinä on sama kuin Kirkkoraamatussa. Uusi testamentti on Vartiotorni-seuralta tullut Uuden maailman käännös. Tämän Raamatun takana on myös aakkosellinen Raamatun sanasto Jehovan todistajille tärkeimmistä jakeista; siinä on myös keskusteluaiheet ja niihin sopivat raamatun] akeet. Voidaan sanoa, että kristitty on keskusteluissa altavastaajana.
Todistajat osaavat Raamattua lähinnä irtonaisina ja-keina. Järjestöllä on kuitenkin raamatun lukuohjelma, jossa todistaj ille annetaan noin kolme lukua viikossa kotona luettavaksi teokraattisen palvelukoulun ohjelman mukaisesti. Näistä luvuista tulee jonkun tai joidenkin todistajien pitää esitelmä.
Koska Raamatun läpi lukeminen kestää vuosia, eivätkä kaikki suorita kotitehtävää, on mahdollista, että keskustelukumppanit eivät ole koskaan lukeneet Raamattua lävitse. Ja mahdollista on myös, että Jehovan todistajat eivät ole lukeneet Kirkkoraamatun Uutta testamenttia. Se on vieras heille, ja asiat siinä ovat toiset kuin seuran omassa käännöksessä.
Todistajille ihminen on jumalansa kuva, ja niin hän katsoo ihmistä enemmän kuin Raamattua. Jehovan todistajat puhuvat opista (ei uskosta). Heille oppi on uskonto, joka "tuottaa määrätynlaisia ihmisiä". Todistajien kanssa Raamatusta keskustelevalla henkilöllä pitäisi olla hyvä moraali. Lisäksi hänen tulisi olla huomaavainen ja hillitty. Muuten ei toivoa uskottavuudesta ole.
Keskustelunaiheet
Jehovan todistajat puhuvat Raamatusta aineittain. Tähän kirjaan asiat on kirjoitettu suunnilleen samassa järjestyksessä kuin Puhu perustellen -kirjassakin. Sitä ei ole käytetty pohjakirjana, vaikka tarkoitus on antaa vastauksia myös siinä oleviin kysymyksiin.
Keskustelunaiheissa Jehovan todistajien oppia käsiteltäessä puhutaan Jehova Jumalasta. Kristinuskon osuudessa käytetään Jumalasta nimeä Jumala. Uuden maailman käännöksestä käytetään lyhennettä UM. Kirkkoraamatun (1938) jakeen keskellä saattaa olla suluissa UM ja sana. Kyseessä on edellinen sana, joka on merkittävästi eri UM:n käännöksessä. Käännös pyrkii hävittämään Jeesuksen jumaluuden ja siinä on käytetty Je-hova-nimeä.
Keskustelunaiheet pyrkivät selvittämään Jehovan todistajien oppia ja toimintaa. Kun ihminen oppii todistajien tavan ajatella, hänen on helppo keskustella heidän kanssaan Raamatusta.
Ajanjaksot (ajankohdat)
Jehovan todistajilla on tällä hetkellä menossa kuudennen vuosituhannen loppu Aadamin syntymästä. Kun 6000 vuotta tulee täyteen, tulee Jumalan sota ja sen jälkeen tuhatvuotinen rauhan aika. Tämä 7000 vuotta on aika, jonka Jehova Jumala lepää luomistyöstänsä (1. Moos. 2:3). Tämän ajan kuluttua hän alkaa henkilökohtaisesti hallita ihmiskuntaa. Tällä hetkellä Valtakunta hallitsee hänen sijaisenaan, vuodesta 1914.
Jehovan todistajat ovat laskeneet vuoden 1914 ja hallinnon seuraavasti: Juudan kuninkaan Sidkian aikana vuonna 607 e.Kr. Baabelin kuningas Nebukadnessar hävitti Jerusalemin ja vei asukkaat pakkosi irto laisuu-teen. Daavidin jälkeläiset menettivät silloin kruunun, "kunnes tulee hän, jolla on oikeus" (Hes. 21:26,27). Näin tuli aika, jolloin Jehova Jumalalla ei ollut hallitusta maan päällä.
Kuningas Nebukadnessar puolestaan näki kaksi unta. Daniel selitti unet. Ensin oli uni kuvapatsaasta. Unen selityksen loppu oli, että tulee olemaan valtakunta, joka pysyy iankaikkisesti (Dan. 2:44). Toinen uni oli Nebukadnessarista itsestään. Sen selityksen mukaan Ne-bukadnessarilta otettaisiin valta pois seitsemäksi ajaksi (Dan. 4:22).
Näistä unien selityksistä on yhdistetty, että Jehovan hallitusvalta loppui Sidkian kruunun menetykseen seitsemäksi ajaksi. Tämän ajan (2520 v.) kuluttua annettiin kruunu Jeesukselle. Näin syntyi Valtakunta-hallitus vuonna 1914. Silloin päättyi kansojen määräaika (pakanahallitsijoiden aika hallita Jehovan häiritsemättä) seuraavan jakeen perusteella (Jeesuksen sanat):
Luuk. 21:24: "ja he kaatuvat miekan terään, heidät viedään vangeiksi kaikkien kansojen sekaan, ja Jerusalem on oleva pakanain tallattavana, kunnes pakanain ajat (UM kansain määräajat) täyttyvät."
"Seitsemän aikaa" lasketaan seuraavasti: Ilmestyskirjassa 1260 päivää on kolme ja puoli aikaa (Ilm. 12:6, 14). Tästä lasketaan ajan (vuoden) pituudeksi tasan 360 päivää. Tämä kerrotaan seitsemällä ajalla. Siitä saadaan 2520 päivää. Tämä taas muutetaan vuosiksi. Näin seitsemän ajan (7 vuotta) pituudeksi saadaan 2520 vuotta. Tutkimukset osoittavat, että Jerusalemin tuho on tapahtunut vuonna 587/586 eKr. Vuonna 1981 seura kir-
joitti asiasta:
Tulkoon sinun valtakuntasi (1981, s. 187): "Tai vaikka löydetyt todisteet pitäisivätkin paikkansa, saattaisi olla että nykyajan tutkijat tulkitsevat ne väärin tai että ne ovat epätäydellisiä - -"
Vuoden 1988 Ilmestyskirjan selitysteos (Ilmestyksen suurenmoinen huipentuma on lähellä) s. 105 mainitsee, että C. Russell laski pakanain aikojen 2520 vuotta olevan vuodesta 606 eKr. vuoteen 1914. "Onneksi nuo raama-tuntutkijat eivät olleet tajunneet, että 'eKr.':n ja 'jKr.':n välillä ei ole nollavuotta. Kun tutkimukset tekivät myöhemmin tarpeelliseksi oikaista vuosi 606 eKr. vuodeksi 607 eaa., tuo nollavuosi poistettiin samalla, joten vuotta '1914 jKr.' koskeva ennustus piti yhä paikkansa."
Armo
Raamatun opetus on, että Jumala armahtaa ihmisen, kun hän sitä anoo. Hän saa armon (l. Piet. 5:5, 5.Moos. 4:29). Armon saaminen puuttuu Jehovan todistajilta. He saavat sen sijaan "ansaitsematonta hyvyyttä".
"Ansaitsematonta hyvyyttä" on mm. se, että epätäydellisinä ihmisinä käyttäen hyväksi Jeesuksen maksamia lunnaita voidaan kääntyä Jumalan puoleen, saadaan mahdollisuus paratiisi elämään jne.
Raamatussa Jumala armahtaa ihmisen: 1. Piet. 2:10: "te, jotka ennen 'ette olleet kansa', mutta nyt olette 'Jumalan kansa', jotka ennen 'ette olleet armahdetut', mutta nyt 'olette armahdetut'."
UM kääntää armahtamisen armon osoittamiseksi. Armon osoittaminen merkitsee armollista kohtelua.
Ef. 2:8,9: "Sillä armosta (UM ansaitsemattomasta hyvyydestä) te olette pelastetut uskon kautta, ette itsenne kautta — se on Jumalan lahja — ette tekojen kautta, ettei kukaan kerskaisi."
Tämä jae kertoo Jehovan todistajalle, että on Jumalan ansaitsematonta hyvyyttä, että Jeesus tuli ja mahdollisti pelastuksen tästä pahasta asiainjärjestelmästä rakentamaan paratiisimaata. Kukaan ei voi pelastua omilla teoillaan, mutta ilman tekoja on mahdoton pelastua. Seura ei tunne Jumalaa, joka todella haluaa antaa ihmiselle "ansaitsematonta hyvyyttä".
Armolahjat (UM lahjat)
Raamattu puhuu paljon armolahjoista, kuten kielillä puhumisesta, profetoimisesta, sairaiden parantamisesta jne. Nämä olivat Kristuksen ruumiin'(seurakunnan) rakentamiseksi. Kuten Paavali sanoo: "kielillä puhuva rakentaa itseään, mutta profetoiva rakentaa seurakuntaa" (l.Kor. 14:4).
Paavali uskoi armolahjojen säilyvän niin kauan kuin seurakuntakin on maan päällä: 1. Kot. 1:7: "niin ettei teiltä mitään puutu missään armolahjassa, teidän odottaessanne meidän Herramme Jeesuksen Kristuksen ilmestystä."
"Orja-luokka" sen sijaan opettaa, että Paavalin aikana seurakunta oli vielä lapsenkengissä eikä tiennyt kaikkea, joten se tarvitsi armolahjoja. Nyt kuitenkin on Raamattu, joten ei lahjoja (eikä yliluonnollista tietoa) enää tarvita. Seura opettaa myös, että kielilläpuhumi-nen oli käytännöllinen keino levittää sanomaa kansainvälisessä mitassa. Todisteena armolahjojen loppumiseen käytetään seuraavaa kohtaa:
1. Kor. 13:8-10: "Rakkaus ei koskaan häviä; mutta profetoiminen, se katoaa, ja kielillä puhuminen lakkaa, ja tieto katoaa. Sillä tietomme on vajavaista, ja profetoimisemme on vajavaista. Mutta kun tulee se, mikä täydellistä on, katoaa se, mikä on vajavaista."
Jehovan todistajat opettavat, että täydellisyys, joka tulee, on koko Raamattu. Tämä ei kuitenkaan voi pitää paikkaansa, sillä kun täydellisyys tulee (13:12), niin silloin hän (Paavali) tuntee täydellisesti. Tätä ei opissa voinut tapahtua Raamatun kirjojen kokoamisen yhteydessä, koska Paavali nousi taivaaseen vuonna 1918.
Seura opettaa myös seuraavilla jakeilla, että ihmeteot eivät ole Jumalasta: Matt. 7:22,23: '"Moni sanoo minulle (Jeesus) sinä päivänä: 'Herra, Herra, emmekö me sinun nimesi kautta ennustaneet ja sinun nimesi kautta ajaneet ulos riivaajia ja sinun nimesi kautta tehneet monta voimallista tekoa?' Ja silloin minä lausun heille julki: 'Minä en ole koskaan teitä tuntenut; menkää pois minun tyköäni, te laittomuuden tekijät.*"
Edellisessä jakeessa luvataan taivaan valtakuntaan pääsy niille, jotka tekevät taivaallisen Isän tahdon. Luvun 20. jakeesta käy ilmi, että hedelmistä voidaan nähdä, ovatko teot Jumalasta. Lopun aikana on siis Jumalan ihmisiä, jotka tekevät voimallisia tekoja Jeesuksen nimessä, samoin vastapuolen ihmisiä. Raamattu osoittaa, että kun Jumala tekee ihmeitä, niin saatana tekee perässä. Saatanan ihmeet ovat kuitenkin pienempiä kuin Jumalan ihmeet.
Jehovan todistajat vastustavat myös Jumalan voimasta kaatumista. Raamatussa ihmiset kaatuivat kohdatessaan Jeesuksen hänen taivaaseen astumisensa jälkeen (Ap. t. 9:3,4, Ilm. 1:17,18). 
Ihmeet
Armolahjoista erillisinä ovat muut ihmeet, kuten Jumalan eri aikoina tekemät ihmeet. Jumala vastaa myös tavallisiin rukouksiin, ja vastaus on "ihme".
Jehovan todistajat tunnustavat, että Jumala on tehnyt ihmeitä. Hän ei kuitenkaan tee niitä enää. Kun Jumala teki ihmeitä Israelin kansan keskuudessa, se opissa oli merkki siitä, että Jehova oli hyväksynyt Israelin tuottamaan siemenen. Apostolien tekemät ihmeet taas olivat merkki siitä, että kun siemen Jeesus syntyi, Jehova hylkäsi Israelin ja otti tilalle hengellisen Israelin, Valtakunnan. Kun Jeesus teki ihmeitä, ne olivat merkki tuhat-vuotiskaudella tehtävistä, vielä suuremmista ihmeistä.
Seuran opetuksessa Israelia ei valittu rakkaudesta; Israel valittiin suunnitelman eteenpäin viejäksi, tosin Jumalan hyväksymän henkilön kautta.
Raamatussa Jumala teki ihmeitä Israelin kansan keskuudessa eri syistä. Hän auttoi kansaansa ja myös osoitti, että hän, Israelin Jumala, on Jumala, jolla on valta ja voima.
Apostolien tekemistä ihmeistä Raamattu sanoo, että Jumala vahvisti sanansa niiden kautta (Ap. t. 14:3, Mark. 16:20). Jumala siis todisti ihmeillä, että on totta, mitä apostolit puhuivat. Jeesuksen tekemistä ihmeistä Raamattu mainitsee, että Jumala todisti Pojastansa hänen kauttaan tekemillään ihmeillä (Ap. t. 2:22). Jeesus myös sääli ihmisiä. Raamattu ei kerro, että Jumala lopettaa ihmeiden tekemisen.
Järjestö todistaa Jumalan hyväksymisen uuden sanoman julistamisessa sillä, että seuran vangitut jäsenet vapautettiin vankilasta vuonna 1919.
Avioliitto
Kun Jehovan todistaja avioituu, hän avioituu ikuisuutta varten. Hänen avioliittonsa jatkuu Harmagedonin sodan läpi ja myös paratiisimaassa hän voi vielä saada jonkin aikaa lapsia. Ennen sotaa kuolleiden tilanne kuitenkin on erilainen.
Vartiotorni-seuran lehdissä ja kirjoissa on kuvia onnellisista perheistä, jotka tapaavat toisensa kuoleman jälkeen. Jehovan todistajille itselleen asia ei ole yhtä selvä. Oppiin kuuluu, että kuolleet eivät enää avioidu. Myös aviositeet katkeavat kuollessa.
Raamatussa asia on selvä. Saddukeukset kysyivät Jeesukselta, kenen vaimoksi ylösnousemuksessa joutuisi seitsemän veljen kanssa avioliitossa ollut nainen. Tähän Jeesus vastasi:
Luuk. 20:34-36: "Tämän maailmanajan lapset naivat ja menevät miehelle. Mutta ne, jotka on arvollisiksi nähty pääsemään toiseen maailmaan ja ylösnousemukseen kuolleista, eivät nai eivätkä mene miehelle. Sillä he eivät enää voi kuolla, kun ovat enkelien kaltaisia; ja he ovat Jumalan lapsia, koska ovat ylösnousemuksen lapsia."
Todistajat kuitenkin uskovat, että Jehova mahdollisesti antaa aviopuolisoiden taas asua yhdessä. Kaikkea ei vielä tiedetä, ei edes Jeesus tiennyt kaikkea. Yksinäiset kuolleet tuskin kuitenkaan avioituvat.
Tämä jae koskee todistajilla taivasjoukkoa.
Edustaja
Jehovan todistajien oppi toimii edustaja-sanan avulla. Se tarkoittaa, että voidaan sanoa esim. Isän tekevän, kun Jeesus Isän edustajana tekee. Esimerkki edustaja-sanan käytöstä: kuolemattomuuden, mutta maan päällä olevilla on ehdollinen elämä. Melkein kaikilla tämän ajan todistajilla on toivo loputtomasta elämästä paratiisi maassa. Päästäkseen sinne todistajan on hankittava Jehovan hyväksyntä. Jeesuksen uhri mahdollistaa tämän hankkimisen. Elämä paratiisi maassa hankitaan tarjoutumalla ensin työhön Jehovalle (vihkiytyminen), menemällä kasteelle ja sen jälkeen kannattamalla Jehovan hallitusta.
Mark. 1:3: "Huutavan ääni kuuluu erämaassa: 'Valmistakaa Herralle (UM Jehovalle) tie, tehkää polut hänelle tasaisiksi.'"
Edustaminen lähtee ylhäältä alaspäin. Se menee myös ylhäältä suoraan alas, esim: Jeesus on Isän edustaja. Jehovan näkyvä järjestö on Jumalan edustaja (Puhu perustellen, s. 219). Ruhtinaat tuhatvuotiskaudelia edustavat Valtakunta- hallitusta (Sinä voit elää ikuisesti maan päällä, 1982, 1990, pieni kirja s. 165).
Valtakuntaa palvellaan Jumalan sijasta. Se siunaa ihmisiä, ei suoranaisesti Jumala:
Ilmestyksen suurenmoinen huipentuma on lasilla!, s. 61 (suuri joukko): "Tottelemalla Kristuksen Valtakunta-hallitusta he toivovat perivänsä sen siunaukset täällä maan päällä. He tulevat Jeesuksen voideltujen veljien luo ja hengellisesti puhuen 'kumartuvat* heidän edessään, koska 'he ovat kuulleet, että Jumala on heidän kanssaan'. He palvelevat näitä voideltuja, joiden kanssa he yhdistyvät maailmanlaajuiseksi veljesseuraksi."
Elämä
Kristityt omistavat iankaikkisen elämän jo eläessään. Se on Jumalan lahja. Jehovan todistajat tekevät monia asioita saadakseen elämän. Seura käyttää kuitenkin seuraavaa jaetta osoittamaan, että se saadaan lukemalla kirjoja:
Joh. 17:3: "Mutta tämä on iankaikkinen elämä, että he tuntevat sinut (UM hankkivat sinun tuntemustasi), joka yksin olet totinen Jumala, ja hänet, jonka sinä olet lähettänyt, Jeesuksen Kristuksen."
Raamatussa Jumalan tunteminen tulee syntien anteeksisaamisessa (Hepr. 8:11,12).
Jehovan todistajat opettavat, että Jumala loi ihmisen elämään iankaikkisesti maan päälle, ja että sen vuoksi ihminen myös tulee elämään iankaikkisesti maan päällä. Ennen syntiinlankeemusta Jumala sanoi: 1. Moos. 2:17: "mutta hyvän- ja pahantiedon puusta älä syö, sillä sinä päivänä, jona sinä siitä syöt, pitää sinun kuolemalla kuoleman." Syntiinlankeemuksen jälkeen Jumala sanoi: 1. Moos. 3:19: "Otsasi hiessä sinun pitää syömän leipäsi, kunnes tulet maaksi jälleen, sillä siitä sinä olet otettu. Sillä maasta sinä olet, ja maaksi pitää sinun jälleen tuleman."
Jehovan todistajille jakeet merkitsevät ruumiin kuolemaa, rappeutuminen alkoi "sinä päivänä".
Kristityt lukevat jakeet eri tavoilla: "sinä päivänä" tapahtui hengellinen kuolema (ero Jumalasta). Jae voidaan lukea myös siten, että myöhemmin tuli ruumiin kuolema tai että molemmat kuolemat tapahtuivat yhtäaikaa. Jälkimmäinen jae kristityille osoittaa kahta eri mahdollisuutta: Ihminen joko tulee maaksi, koska hän on maata (siis jonakin päivänä hän olisi kuitenkin kuollut) tai että hän tulee maaksi, koska teki syntiä.
Raamatussa ihminen ilman Jumalaa on kuollut, mutta Jeesus tekee eläväksi: Ef. 2:4,5: "mutta Jumala, joka on laupeudesta rikas, suuren rakkautensa tähden, jolla hän on meitä rakastanut, on tehnyt meidät, jotka olimme kuolleet rikoksiimme, eläviksi Kristuksen kanssa — armosta te olette pelastetut."

Elämän hankkiminen
Jehovan todistajilla on kaksi joukkoa. Taivaalliset saavat kuolemattomuuden, mutta maan päällä olevilla on ehdollinen elämä. Melkein kaikilla tämän ajan todistajilla on toivo loputtomasta elämästä paratiisi maassa. Päästäkseen sinne todistajan on hankittava Jehovan hyväksyntä. Jeesuksen uhri mahdollistaa tämän hankkimisen. Elämä paratiisi maassa hankitaan tarjoutumalla ensin työhön Jehovalle (vihkiytyminen), menemällä kasteelle ja sen jälkeen kannattamalla Jehovan hallitusta.
Ennaltatietäminen
Jehovan todistajien opissa Raamattu on ennustanut paljon. Jehova Jumalalla on kyky tietää ennalta asioita. Hän ei kuitenkaan tiedä kaikkea. Hän tietää sen, minkä hän haluaa tietää. Jehova käyttää ennaltatietamiskykyä sen verran kuin on tarpeellista hänen tahtonsa toteuttamiseksi.
Seura löytää Raamatusta monia ennustuksia, myös tuhansia vuosia aikaisemmin nähtyjä, jotka Jumala on katsonut ja nähnyt tapahtuvaksi ja antanut kirjoittaa Raamattuun. Se minkä Jehova on suunnitellut, tulee toteutumaan. Aadamin ja Eevan selviämistä tottele-vaisuuskokeesta hän ei ollut katsonut, joten hän ei tiennyt heidän lankeavan:
Puhu perustellen, s. 160: "Jos Jumala määräsi ja tiesi ennalta Aadamin synnin ja kaiken mitä siitä seuraisi, se merkitsi sitä, että luomalla Aadamin Jumala tarkoituksellisesti käynnisti kaiken ihmishistoriassa tapahtuneen pahuuden."
Raamatussa Jumala tiesi lankeamisen paratiisissa etukäteen, joten hän suunnitteli ihmisille pelastuksen:
Ef. 1:4-6: "niinkuin hän ennen maailman perustamista oli hänessä valinnut meidät olemaan pyhät ja nuhteettömät hänen edessään, rakkaudessa, edeltäpäin määräten meidät lapseuteen, hänen yhteyteensä Jeesuksen Kristuksen kautta, hänen oman tahtonsa mielisuosion mukaan, sen armonsa kirkkauden kiitokseksi, minkä hän on lahjoittanut meille siinä rakastetussa."

Yllättävät tapahtumat
Saarn. 9:11 (KR): "Taas minä tulin näkemään auringon alla, että ei ole juoksu nopsain vallassa, ei sota urhojen, eikä leipä viisaitten, ei rikkaus ymmärtäväisten eikä suosio taitavain vallassa, vaan aika ja kohtalo kohtaa kaikkia."
Vartiotorni-seuran kirjallisuus muuttaa jakeen lopun: "- - vaan aika ja aavistamattomat tapahtumat kohtaavat heitä kaikkia".
Kun Jehova ei tiedä ennalta yksityisen ihmisen elämää eikä siihen puutu, on Jehovan todistajankin elämä aivan sattuman varassa. Hänelle voi tämän jakeen perusteella tapahtua mitä tahansa ja milloin tahansa.
Jehovan todistajat ajattelevat, että jos Jehova tietäisi ihmisen elämän ennalta, niin silloin hän olisi määrännyt sen. Ja opissa ihmisellä on vapaa tahto.
Kristittyjen Jumala tietää ennalta kaiken. Jumala tuntee edeltä ihmiset ja hän tietää heidän elämänsä jo ennen heidän syntymäänsä. Siitä huolimatta ihmiset ovat vapaita toimimaan oman tahtonsa mukaan.

Valinta
Jehovan todistajien opin mukaan Jumala on valinnut 144.000 pyhää. Hänellä on oikeus valita, ketä hän haluaa ottaa taivaaseen. Maanpäällisen toivon omaavilla todistajilla ei ole valintaa. Kaikki järjestöön tulevat ovat kelvollisia Jehovalle.
Raamattu sanoo, että Jumala paaduttaa kenet hän tahtoo ja armahtaa kenet hän tahtoo. Siitä on mahdollista päätellä, että sitten ei ole väliä mitä ihminen tekee, jos ei voi vaikuttaa Jumalan päätöksiin. Raamattu ei näin kuitenkaan sano. Se sanoo, että Jumala ei katso henkilöön. Riippuu ihmisestä itsestään, armahtaako Jumala vai ei. Jumalan vallassa on armahtaa, ihmisen osa on toimia niin, että Jumala armahtaa. Valittuja ovat ne, jotka on armahdettu.
Erottaminen
Jehovan todistajat erottavat järjestöstään "katumattoman synnintekijän". Muita erottamisen syitä ovat esim. epäilyksen ilmaiseminen opetusta tai käskyjä kohtaan sekä alistumattomuus käskyihin. Seura pitää sisällään vain nuhteettomat, Jehovan mittapuiden mukaan elävät ihmiset.
Erotettu erotetaan ystävistään, Jehovan todistajista. Hän saa kuitenkin asua edelleen kotonaan Jehovan todistaja -aviopuolisonsa kanssa. Perhepiirin ulkopuolella asuvat sukulaistodistajat eivät saa olla yhteydessä häneen. Yhteys voi kuitenkin katketa myös lähiomaisten kanssa. Jos erotettu uskoo edelleen oppiin, hän odottaa myös tulevansa kohta Valtakunnan tuhoamaksi. Erotettu todistaja voi pudota sosiaaliseen tyhjiöön. Erotetut todistajat voivat kuitenkin säilyttää uskon Jumalaan, vaikka eivät täysin oppiin.
Jehovan todistajat eivät saa edes tervehtiä erotettua tai järjestöstä pois jäänyttä seuraavan jakeen perusteella:
2. Joh. 10: "Jos joku tulee teidän luoksenne eikä tuo mukanaan tätä oppia, niin älkää ottako häntä huoneeseenne älkääkä sanoko häntä tervetulleeksi (UM sanoko hänelle tervehdystä)."
Tervetulleeksi kotiinsa toivottaminen on muutettu UM:ssä tervehtimiseksi. Oppi, josta jakeessa puhutaan, ei kuitenkaan ole Jehovan todistajien oppi. Jaetta kirjoitettaessa ei tiedetty mitään maanpäällisestä joukosta.
Jehovan todistajalle järjestöstä erottaminen merkitsee eroa Jehova Jumalasta.
Hallitus
Jehovan todistajat jakavat hallitukset Jumalan valtakuntaan ja poliittisiin hallituksiin (petoon). Sanan Valtakunta' merkitys Raamatussa Jehovan todistajille on 'hallitus'. Seura ei kuitenkaan käännä Valtakuntaa' Raamattuunsa 'hallitukseksi', mutta sanoo sanan tarkoittavan sitä.
Jehovan todistajilla ensimmäisellä sijalla on Valtakunnan laki (Raamatun sana seuran ymmärtämänä). Vasta sen jälkeen tulevat maalliset lait. Järjestöllä on myös oma sisäinen lakinsa. "Veli ei käy oikeutta veljeä vastaan" maallisissa tuomioistuimissa. Jehovan todistajien opissa saatana ohjaa ihmishallituksia.
Puhu perustellen, s. 60: "Raamattu kuvailee maailmanlaajuista poliittisen hallitusvallan järjestelmää pedoksi ja sanoo, että 'lohikäärme (Saatana Panettelija) antoi pedolle voimansa ja valtaistuimensa ja suuren vallan'."
Raamatussa esivallat ovat Jumalan asettamia. Paavali käski totella niitä:
Room. 13:1: "Jokainen olkoon alamainen sille esivallalle, jonka vallan alla hän on. Sillä ei ole esivaltaa muutoin kuin Jumalalta; ne, jotka ovat, ovat Jumalan asettamat."
Jehovan todistajat alistuvat suurimpaan osaan laeista, sillä he tietävät, että "esivallat ovat olemassa Jumalan sallinnalla jonkinlaisen järjestyksen säilyttämiseksi".
Uuden maailman käännös tekee Jumalan suunnitelmaksi hallinnon:
Ef. 1:10: "päämääränä hallinto määräaikojen täyttymisen rajalla, nimittäin kaiken kokoaminen jälleen yhteen Kristuksessa, sen mitä on taivaissa ja mitä on maan päällä."
KR: "siitä armotaloudesta, minkä hän aikojen täyttyessä aikoi toteuttaa, - oli yhdistävä Kristuksessa yhdeksi kaikki, mitä on taivaissa ja mitä on maan päällä."
Kirkkoraamatun jakeessa ei puhuta hallituksesta, vaan armon ajasta ja Kristuksen ruumiista.
Harmagedonin sota
Ilmestyskirja kertoo lopun ajasta, jolloin mm. Jumala vuodattaa vihansa ihmisten ylle. Kyseessä on opetuslapsi Johanneksen näky Patmoksen saarella. Tämä näky kertoo myös, että kuninkaat kootaan sotaan Harmage-don-nimiseen paikkaan:
Ilm. 16:13,14: "Ja minä näin lohikäärmeen suusta ja pedon suusta ja väärän profeetan suusta lähtevän kolme saastaista henkeä (UM epäpuhdasta henkeytettyä ilmaisua), sammakon muotoista. Sillä ne ovat riivaajain henkiä (UM demonien henkeyttämiä ilmaisuja), jotka tekevät ihmeitä; ne lähtevät koko maanpiirin kuningasten luo kokoamaan heidät sotaan Jumalan, Kaikkivaltiaan suurena päivänä."
Ilm. 16:16: "Ja ne (riivaajain henget, UM demonien henkeyttämät ilmaisut) kokosivat heidät (kuninkaat) siihen paikkaan, jonka nimi hebreaksi on Harmagedon."
Jehovan todistajien opissa Harmagedonin sodassa tuhotaan järjestön ulkopuolella olevat ihmiset. Sota saa alkunsa näistä "demonien henkeyttämistä ilmaisuista". Nämä ilmaisut ovat "Saatanasta ja hänen asiamiehistäan lähtevää kurnuttavaa propagandaa, jonka tarkoitus on ohjata ihmishallitukset vastustamaan Jehova Jumalaa— eli hänen järjestöään". Sen seurauksena Jehovan todistajien kimppuun hyökätään ja Jehovan viha nousee hyökkääjiä vastaan.
Vartiotorni 1.7.89, s. 24: "--he {maailmanpoliittiset johtajat} hyökkäävät Saatanan eli Googin vaikutuksen alaisina tosi uskonnon harjoittajien kimppuun, jotka elävät rauhassa ja pysyvät erossa tämän maailman pahuudesta. - — Tämä Jumalaa uhmaava poliittisten hal-litsijoitten hyökkäys johtaa Harmagedonin taisteluun, joka tekee täysin lopun uskonnonvastaisista kansoista."
S. 23: "Sen [Suuri Babylon] tuomio pannaan täytäntöön sen vuoksi, että se on antanut väärän kuvan Jumalasta. Se on todella eksyttänyt ihmiskuntaa sekaantumalla politiikkaan, olemalla ahne materialisti ja vihaamalla murhanhimoisesti Jehovan tosi palvojia!"
Jehovan todistajilla Suuri Babylon on väärän uskonnon maailmanmahti. Se kuvaa uskontoja, joiden opetukset pohjautuvat muinaisiin babylonialaisiin opetuksiin. Sen merkittävin osa on kristikunta. Ilmestyskirja kertoo Suuren Babylonin tuhosta (Ilm. 16-18).
Seuraavaa jaetta käytetään kuvaamaan Jehovan kostoa: Hes. 36:23: "Minä pyhitän suuren nimeni, joka on häväisty pakanakansain seassa, jonka te olette häväisseet heidän keskellänsä. Ja pakanakansat tulevat tietämään, että minä olen Herra, sanoo Herra, Herra, kun minä osoitan teissä pyhyyteni heidän silmäinsä edessä."
Tämä jae sanoo Israelin kansasta, että se on häväissyt Jumalan nimen, mutta että Jumala tulee näyttämään heissä pyhyytensä. Valtakunnan jäsenet ovat "Israel", mutta Jehovan todistajat päinvastoin pyrkivät tuomaan kunniaan Jehovan nimen.

Sodanjälkeen
Kun järjestön ulkopuolella olevat ihmiset on tuhottu, tulee heistä lintujen ruokaa (Ilm. 19:17,18). Jehovan todistajien tehtäväksi jää korjata vain luut (Hes. 39). Asiaa selitetään myös niin, että tuho voi tulla esimerkiksi luonnonvoimien kautta ja tällöin maa nielee vastustajat. Myös tuli, tulvat ja rakeet voivat tuhota.
Sinä voit elää, s. 159: "Aluksi Harmagedonissa elossa säilyvien tehtävänä on puhdistaa maa ja raivata pois tämän vanhan järjestelmän rauniot. Ja sitten heillä on etu Valtakunnan hallinnon ohjauksessa viljellä maapalloa ja tehdä siitä kaunis asuinpaikka."
Sodan jälkeen ihmisiä aletaan herättää; heille opetetaan uuden maailman lait. Myös suuret rakennusohjelmat käynnistetään.

Merkki sodasta
Kun Vartiotorni-seuran ja Jehovan todistajien toiminnasta kirjoitetaan ja sitä yritetään ulkoapäin saada loppumaan, niin todistajat yhdistyvät entisestään. Tämä on heille merkki kohta alkavasta Harmagedonin sodasta ja sen jälkeen koittavasta rauhan ajasta huolimatta siitä, että järjestöä on vastustettu koko ajan enemmän tai vähemmän. Näihin tilanteisiin kuuluu jae UM:n mukaan: Luuk. 21:28: "Mutta kun nämä alkavat tapahtua, nouskaa pystyyn ja nostakaa päänne, koska teidän vapautuksenne on lähestymässä."
Henkeytetty
Raamatun kirjat on kirjoitettu Jumalan Hengen vaikutuksesta. Jumalan Henki ihmisessä ohjaa ajatuksia, ja näin Jumala voi puhua ihmisen välityksellä (2. Tim. 3:16).
Jehovan todistajat sanovat, että Raamattu on henkeytetty: Onko Raamattu todella Jumalan sana, 1969, s. 152: "Sanonta 'Jumalan henkeyttämä' on käännetty kreikkalaisesta sanasta, joka tarkoittaa 'Jumalan hengittämää'. 'Hengittämällä' omaa henkeään uskollisiin miehiin Jumala pani heidät kirjoittamaan Pyhän Raamatun. Se merkitsee, että Jumala istutti sanomia tai näkyjä heidän vastaanottavaisen mielensä virtapiireihin. Profeettojen velvollisuus oli sitten kirjoittaa nämä asiat muistiin."
Seura käyttää henkeytyksestä myös toista muotoa. Kun esim. Pyhä Henki puhui Kirjoituksissa Daavidin suulla, niin Pyhä Henki liikutti kynää hänen kädessään.
Kun seura sanoo, että selitykset ovat Jumalan, se tarkoittaa, että "orja" on selvästi ymmärtänyt jakeet, jotka se selittää. Selitykset eivät ole henkeytettyjä.
Henki (ihmisen), sielu
Raamatussa ihmisessä on henki, sielu ja ruumis:
1. Tess. 5:23: "Mutta itse rauhan Jumala pyhittäköön teidät kokonansa, ja säilyköön koko teidän henkenne ja sielunne ja ruumiinne nuhteettomana meidän Herramme Jeesuksen Kristuksen tulemukseen." Kristinuskossa henki on iankaikkisuusosa ihmisessä, kuten sielukin. Sielussa toimivat ajatukset, tunteet ja tahto. Yhdessä henki, sielu ja ruumis ovat kokonaisuus. (Hengestä käytetään myös sanaa sielu.) Jumala on luonut ihmisen hengen:
Sak. 12:1: "Näin sanoo Herra, joka on jännittänyt taivaan ja perustanut maan ja joka on luonut ihmisen hengen hänen sisimpäänsä."
Jehovan todistajien opista puuttuu tämä ihmisen oma henki. Seura selittää henki-sanaa Raamatussa eri tavoin: toimiva elämänvoima maallisissa luomuksissa; ylläpidetään hengittämällä; ei synnytä älyä erossa fyysisestä ruumiista; ihmisen mielenlaatu; henkeä mitä ihminen ilmaisee; henkeytetyt ilmaisut eli lausunnot, jotka ovat alkuisin näkymättömästä lähteestä. Elämän henki tarkoittaa elämänvoimaa. Sielu merkitsee koko ihmistä.
Raamatussa on muutama jae, joissa ihminen kokonaisuudessaan on sielu (sanalla useita merkityksiä). Seura käyttää niitä osoittaakseen, että ihmisessä ei ole erillistä sielua, vaan että ihminen itse on sielu. Jehovan todistajat käyttävät yleensä seuraavaa jaetta:
1. Moos. 2:7: "Silloin Herra Jumala teki maan tomusta ihmisen ja puhalsi hänen sieraimiinsa elämän hengen, ja niin ihmisestä tuli elävä sielu."
Tämä jae ei kuitenkaan hävitä ihmisen henkeä. Luomiskertomuksesta vain puuttuu, että Jumala loi myös hengen ihmiseen.
Seuraavalla jakeella Jehovan todistajat osoittavat, että sielu kuolee ja ettei ihmisestä kuoleman jälkeen jää sielua eloon:
Hes. 18:4: "Katso, kaikki sielut ovat minun: niinkuin isän sielu, niin pojankin sielu — ne ovat minun. Se sielu, joka syntiä tekee — sen on kuoltava."
Kristityt lukevat koko luvun. Siitä selviää, että kyse on siitä, ettei poika joudu kuolemaan isän puolesta eikä isä pojan syntien takia, vaan jokainen vastaa omista teoistaan. Tässä sielu on ihminen. Kyse ei siis ole siitä, jääkö henki elämään vai ei.
Paavalin mukaan ihmisessä on henki. Paavalin oppi on kristinuskoa: Gal. 6:18: "Meidän Herramme Jeesuksen Kristuksen armo olkoon teidän henkenne (UM ilmaisemanne hengen) kanssa, veljet. Amen."

Henki irrallisena
Raamatussa henki voi olla erillään ruumiista: Hebr. 12:23: "taivaissa kirjoitettujen esikoisten juhlajoukon ja seurakunnan tykö, ja tuomarin tykö, joka on kaikkien Jumala ja täydellisiksi tulleitten vanhurskasten henkien (UM vanhurskasten hengellinen elämä) tykö."
Job 19:26: "Ja sittenkuin tämä nahka on yltäni raastettu ja olen ruumiistani irti, saan minä nähdä Jumalan."
Kun oppiin ei kuulu, että henki irtoaa tai että Israelin pyhät näkevät Jumalan, todistajat selittävät: Jae (Job 19:26) voidaan kääntää eri tavoin, mm. että kyse on lihan kuihtumisesta. Job puhui tässä profeetallisesti. Kuihduttuaan hän näki Jumalan (Job 42:5).
Ps. 88:11: "Teetkö sinä ihmeitä kuolleille, tai nousevatko haamut (kuolleiden sielut) sinua kiittämään?"

Kuolleiden tila
Jehovan todistajille mm. saatanan sanat, että "ette suinkaan kuole", on osoitus siitä, että ihmisessä ei ole kuolematonta henkeä. Raamatussa on muutama jae, joita seura käyttää osoittamaan, että kuolleet eivät tiedä mitään:
Saarn. 9:5: "Sillä elävät tietävät, että heidän on kuoltava, mutta kuolleet eivät tiedä mitään, eikä heillä ole paikkaa, vaan heidän muistonsa on unhotettu."
Jos jae luetaan tarkasti, voidaan nähdä — ei, että kuolleet eivät tiedä mitään — vaan, että heidän muistonsa on unhotettu. Heitä ei siis enää muisteta. Kyse on siis elävien suhteesta kuolleisiin, ei kuolleiden tilasta.
Saarn. 9:10: "Tee kaikki, mitä voimallasi tehdyksi saat, sillä ei ole tekoa, ei ajatusta, ei tietoa eikä viisautta tuonelassa, jonne olet menevä."
Sana seol, josta 'tuonela' on käännetty, merkitsee sekä hautaa että tuonelaa. Jotkut Raamatut käyttävät sanaa 'hauta' tuonelan tilalla, koska siellä ei enää tehdä mitään. Tosin tuonelassakaan ei enää tehdä mitään. Kaikki mitä halutaan, on tehtävä maan päällä.
Ps. 146:4: "Kun hänen henkensä lähtee hänestä, niin hän tulee maaksi jälleen; sinä päivänä hänen hankkeensa raukeavat tyhjiin."
Tälläkin jakeella todistajat osoittavat, ettei ihmisestä tämän kuollessa jää jäljelle mitään. Seuran selitys ja-keelle kuuluu, että henki (elämänvoima) palaa Jumalan luo siinä mielessä, että toivo tulevasta elämästä riippuu silloin kokonaan Jumalasta.
Kristitylle jae sanoo, että ihmisen henki lähtee, niin kuin kristinusko opettaa. Sen jälkeen ruumis alkaa maatua. Raamatussa ihmisen hengellä on tieto: 1. Kor. 2:11: "Sillä kuka ihminen tietää, mitä ihmisessä on, paitsi ihmisen henki, joka hänessä on? Samoin ei myös kukaan tiedä, mitä Jumalassa on, paitsi Jumalan Henki."
Pyhä Henki, Jumalan henki
Kristinuskossa Pyhä Henki on sekä Jumala että Jumalan Henki:
2. Kor. 3:17: "Sillä Herra on Henki, ja missä Herran Henki on, siinä on vapaus."
Herran Henki on Jumala:
Jes. 40:13,14, 18: "Kuka on Herran Henkeä ohjannut, ollut hänen neuvonantajansa ja opettajansa? Kenen kanssa hän on neuvotellut, joka olisi hänelle ymmärrystä antanut ja opettanut oikean polun, opettanut hänelle tiedon ja osoittanut hänelle ymmärryksen tien? — Keneenkä siis te vertaatte Jumalan, ja minkä muotoiseksi hänet teette?"
Jehovan todistajat opettavat, että Pyhä Henki on Jumalan toimiva voima. Se ei ole persoona, mutta Raamattu personoi sen. Jehovan todistajien mukaan se ei voi olla persoona, koska persoona ei jakaannu. Pyhällä hengellä kastettiin ihmisia. Todistajien mukaan se on siis asioita vaikuttava voima.
Näin todistajat yleensä selittävät Pyhän Hengen. Jos Jehovan todista j ia pyy tää tarkemmin selittämään Pyhän Hengen olemusta tai toimintaa, niin silloin vastaukset ovat erilaisia. Todistajat eivät kaikki osaa sanoa, onko Pyhä Henki sisällä vai ulkopuolella, koska "se on vaikutus".
Todistajat yleensä näkevät Pyhän Hengen olevan Jumalasta lähtevää energiaa. Jehova jakaa tätä voimaansa ja mm. Jeesus "käyttää sitä". Tämä voima tulee ihmisiin joko "orja-luokan" kautta (Raamatun ymmärtäminen) tai suoraan esim. rukouksen kautta.
Jehovan todistajien tarkempi opetus on, että Pyhä Henki on kuin sähkövirta, joka toimii kuin radio tai televisio. Siinä on ikään kuin katkaisija, joka voidaan avata tai sulkea. Aivot ovat vastaanottolaitteet.
Kun Jeesus kuolemansa jälkeen sanoi, että hänelle on annettu kaikki valta taivaassa ja maan päällä, niin se todistajilla merkitsee valtaa käyttää enkeleitä ja Pyhää Henkeä. Isä antoi s itä Jeesukselle ja näin Jeesus suuntaa sitä ihmisiin. Hänellä on valta sulkea virta tai avata se.

Pyhän Hengen toiminta
Pyhän Hengen toiminnassa Jehovan todistajat näkevät tärkeimmäksi sen, että se vie eteenpäin Jehovan suunnitelmaa. Se ajaa erilaisia asioita ja toteuttaa Jehovan ajatukset. Samoin se saattaa Raamatun sopusointuiseksi. Todistajat voivat ajatella Pyhässä Hengessä olevan myös Jehovan piirteitä, ja näin ihminen voi heijastaa Jumalaa.
Jehovan todistajat päättelevät eri asioista, onko heillä Pyhää Henkeä. Todistajien hyvä käytös, voima tehdä ovityötä, työn eteenpäin meneminen, rakennushankkeet ja rahan riittäminen näihin hankkeisiin ovat heille todisteita siitä, että järjestö on Jehovan järjestö ja että heillä on Pyhää Henkeä.
Jehovan todistajat jättävät myös ulkopuolisille pääteltäväksi, onko heillä Pyhää Henkeä, ovatko he Jehovan järjestö.
Tämä opissa oleva Pyhän Hengen vaikutus toteuttaa Jehovan suunnitelmaa ym. selittää pitkälti Jehovan todistajien "yhtenä olemista" ja myös järjestöstä erottamista. Jos ihminen poikkeaa siitä, minkä seura sanoo olevan pyhän hengen vaikutusta, niin silloin hänellä ei ehkä ole Pyhää Henkeä, hän ei ehkä ole Jehovan suosiossa.
Jehovan todistajat osoittavat Pyhän Hengen persoo-nattomuuden mrn. sillä, että hänellä ei ole nimeä. Raamatussa Jumalassa (Herra) on Isä, Poika ja Pyhä Henki. Ennen kuin Jeesus tuli ihmiseksi, hänet tunnettiin Raamatussa vain Poikana.
Kun Raamattu sanoo, että Herra (Jehova) on Henki, niin silloin henki-sana tarkoittaa todistajille henkiolentoa. Mutta jos Raamattu puhuu Pyhästä Hengestä, niin silloin Henki tarkoittaa todistajille toimivaa voimaa.
Raamatussa Jumalan Hengellä on voima (Matt. 12:28), Pyhä Henki ei siis ole vain voima, vaan Henki. Jeesukselle Pyhä Henki oli "hän". Kirkkoraamatussa Pyhä Henki on Puolustaja (persoona), UM:n käännöksessä auttaja (voima). Jehovan todistajat kirjoittavat Pyhän Hengen pienellä alkukirjaimella.

Pyhän Hengen pilkka
Jeesus sanoi, että kaikki muu synti annetaan ihmisille anteeksi, mutta Pyhän Hengen pilkkaa ei anteeksi anneta. Ihmiset ymmärtävät Pyhän Hengen pilkan eri tavoin.
Jehovan todistajien opissa Pyhän Hengen pilkka on sitä, että ihminen tekee itsepintaisesti väärin opittuaan tuntemaan "totuuden". Sitä on myös Valtakunnan työn vastustus. Jos todistaja vastustaa järjestöä ja sen jälkeen katuu, niin hän saa mahdollisesti palata, Jehovalle jätetään viimeinen päätös, onko todistaja pilkannut Pyhää Henkeä ja saako hän rangaistuksena kuolla Harmagedonissa.
Koska Pyhä Henki Jehovan todistajien opissa on voima, häntä itseään tai hänen työtään ei voi pilkata. Raamatussa Pyhän Hengen pilkka on mahdollista:
Matt. 12:24: "Mutta kun fariseukset sen kuulivat, sanoivat he: 'Tämä ei aja riivaajia ulos kenenkään muun kuin Beelsebulin, riivaajain päämiehen, voimalla.'"
Matt. 12:28: "Mutta jos minä (Jeesus) Jumalan Hengen voimalla ajan ulos riivaajia, niin on Jumalan valtakunta tullut teidän tykönne."
Matt. 12:31: "Sentähden minä sanon teille: 'jokainen synti ja pilkka annetaan ihmisille anteeksi, mutta Hengen pilkkaamista ei anteeksi anneta."
Tässä fariseukset sanoivat Pyhän Hengen työtä saatanan työksi. He myös vastustivat Pyhän Hengen työtä. Paavali sai anteeksi kristittyjen vainoamisen, koska hän teki sitä ymmärtämättä,
Hyvä uutinen (evankeliumi)
Jehovan todistajilla ja kristityillä on eri evankeliumi.
Jehovan todistajien hyvä uutinen on, että Jeesus on nyt Kuningas, Jumalan valtakunta hallitsee taivaassa, lopettaa pian tämän pahan asiain järjestelmän ja sen jälkeen ihmiskunta saatetaan täydellisyyteen ja maasta tulee paratiisi. (Perustuu Matt. 24:l4:äan.) Valtakunta on ihmiskunnan ainoa toivo.
Kristinuskon ilosanoma on, että Jeesus on kuollut meidän syntiemme vuoksi ja noussut ylös, niin että mekin voimme nousta ylös. (Perustuu 1. Kor. 15:1-ll:een.)
Jeesus lähetti Paavalin julistamaan seuraavaa sanomaa: Ap. t. 26:17,18: "Ja minä pelastan sinut sekä oman kansasi että pakanain käsistä, joitten tykö minä sinut lähetän avaamaan heidän silmänsä, että he kääntyisivät pimeydestä valkeuteen ja saatanan vallasta Jumalan tykö ja saisivat uskomalla minuun synnit anteeksi ja perintöosan pyhitettyjen joukossa."
Jehovan todistajilla on kaksi selitystä tähän evankeliumiin; joko että se on taivas joukolle, tai että ymmärtämisen pimeydestä siirrytään totuuden valoon ja että suurelle joukolle tämä tarkoittaa perintöosaa maan päällä.
Kun kristityt julistavat armon evankeliumia, Paavalin evankeliumia, se on valtakunnan evankeliumi:
Ap. t. 20:24,25: "En minä kuitenkaan pidä henkeäni itselleni minkään arvoisena, kunhan vain täytän juoksuni ja sen viran, jonka minä Herralta Jeesukselta olen saanut: Jumalan armon evankeliumin todistamisen. Ja nyt, katso, minä tiedän, ettette enää saa nähdä minun kasvojani, ei kukaan teistä, joiden keskuudessa minä olen vaeltanut ja saarnannut valtakuntaa."
Paavalin opetuksessa Jumalan lapset pääsivät taivaan valtakuntaan. Hänen evankeliumissaan kutsutaan omistamaan Kristuksen kirkkaus (2. Tess. 2:14) ja saarnataan ristiinnaulittua Kristusta (1. Kor. 1:23). Samoin julistetaan, että Jeesus on Herra (2. Kor. 4:5).
Evankeliumia ei saanut muuttaa. Paavali ei tiennyt mitään tulevasta uudesta sanomasta: Gal. 1:8: "Mutta vaikka me, tai vaikka enkeli taivaasta julistaisi teille evankeliumia, joka on vastoin sitä, minkä me olemme teille julistaneet, hän olkoon kirottu."
Koska muut eivät julista Valtakuntaa (voideltuja), niin tämä todistaa Jehovan todistajille, että heidän oppinsa on oikea. Tätä heille todistaa myös se, että sitä saarnataan maailmanlaajuisesti.
Myös ristiinnaulittua Kristusta saarnataan maailmanlaajuisesti. Tällä hetkellä lasketaan maailmassa olevan yli 300 miljoonaa karismaattista uskovaa, ja on paljon muitakin kristittyjä. Näin myös kristikunnan sanoma on mennyt eteenpäin.
Jeesus Kristus
Kristinuskossa Jeesus on Jumalan Poika, Jumala:
Joh. 8:42: "Jeesus sanoi heille: 'Jos Jumala olisi teidän Isänne, niin te rakastaisitte minua, sillä minä olen Jumalasta lähtenyt ja tullut; en minä ole itsestäni tullut, vaan hän on minut lähettänyt."
Jeesus lähti Jumalasta, joten hän on myös Jumala. Ihmisen lapsi on ihminen. Maan päällä Jeesus oli Jumala-ihminen. Hän oli Jumalan Poika ja ihmisen lapsi.

Jehovan todistajien Jeesus
Jehovan järjestössä Jeesus on Jumalan ainoa Poika siinä mielessä, että Isä itse teki hänet. Kaikki muu on luotu hänen kauttaan, Taivaassa hän oli ylienkeli Miikael, mikä on tälläkin hetkellä yksi hänen nimistään.
Seura käyttää todisteena siitä, että Jeesus on Miikael, lähinnä 1. Tess. 4:l6:ta, jossa Jeesus tulee alas ylienkelin äänen kuuluessa. Jakeen selityksessä kuitenkaan Jeesus ei tule alas.
Kun Miikael syntyi ihmiseksi, Mariaan siirrettiin Miikaelin elämänvoima. Näin syntyvä lapsi oli Daavidin siementä, mutta hän tuli myös taivaallisesta järjestöstä.
Edellä kuvattu Miikaelin ihmiseksi tuleminen Jehovan todistajien opin pohjalta on kuitenkin mahdoton. Opissa elävän olennon elämänvoima (henki) kuollessa vähitellen häviää soluista. Sitä pidetään yllä hengittämällä. Elämänvoima ei tiedä mitään. Enkeleillä tuskin on soluja. Jeesus oli näin vain ihminen, eikä hän tullut taivaasta.
Jehovan todistajat voivat sanoa, että Miikael tuli ihmiseksi. Todisteena heillä on seuraavat jakeet: Fil. 2:6,7: "joka ei, vaikka hänellä olikin Jumalan muoto, katsonut saaliiksensa olla Jumalan kaltainen, vaan tyhjensi itsensä ja otti orjan muodon, tuli ihmisten kaltaiseksi, ja hänet havaittiin olennaltaan sellaiseksi kuin ihminen (UM hän totesi itsensä olemukseltaan ihmiseksi)."
Koska henki ei opissa asu ihmisessä, eikä Miikaelista voi tulla elämänvoimaa, niin jos Miikael tuli ihmiseksi, hänen täytyi muuttua ihmiseksi. Tämä ei sovi oppiin. Aineellistunut enkeli ei voi olla Lunastaja. Lunastajan täytyi olla täysin Aadamia vastaava ihminen. Vain vastaava ihminen voi maksaa vastaavat lunnaat. Näin oppi siitä, että Jeesus on Miikael, on mahdoton.
Eroksi tavalliseen ihmiseen Jehovan todistajat esittävät, että Jeesus oli täydellinen, vailla perisyntiä. Seura selittää sen niin, että Pyhä Henki ympäröi Marian ja suojeli Jeesuksen perisynniltä. Jeesus olisi näin voinut elää loputtomasti.
Raamatussa Jeesus on Daavidin siementä (2. Tim. 2:8). Jos ihminen ei usko, että Jeesus on Jumala, tai että henki voi asua ihmisruumiissa, tai että Jeesus oli aineellistunut henki, niin silloin ainoaksi vaihtoehdoksi jää, että Jeesus oli pelkkä ihminen. Raamatun Jeesus ei tätä ole:
Hebr. 13:8; "Jeesus Kristus on sama eilen, tänään ja iankaikkisesti."
Kun Raamatussa Jeesus on Jumalan Poika, ensimmäinen ja viimeinen, Väkevä Jumala, jne., niin nämä ovat seuran opetuksessa pelkkiä Jeesukselle annettuja arvonimiä.
Jeesuksen tehtävä opissa on kiireinen. Hänellä on näkökyky, millä hän voi nähdä kaikkialle maailmaan yhtäaikaisesti. Jeesus ohjaa Pyhää Henkeä henkilökohtaisesti jokaiselle, kuuntelee rukoukset ja välittää ne Jehova Jumalalle. Hän on Valtakunnan Kuningas ja ohjaa järjestöään ja enkeleitä.

Syvyyden enkeli
Ilmestyskirjan 9- luku kertoo syvyyden enkelistä ja heinäsirkoista. Syvyyden enkeli opissa on Jeesus — Tuhooja. Heinäsirkat ovat Jehovan todistajia. "Tuhooja" on heidän johtajansa.
Kristinuskossa syvyyden enkeli on saatana. Jeesus ei ole enkeli, vaan Jumala: Hebr. 1:7,8: "Ja enkeleistä hän sanoo: 'Hän tekee enkelinsä tuuliksi ja palvelijansa tulen liekiksi'; mutta Pojasta: 'Jumala, sinun valtaistuimesi pysyy aina ja iankaikkisesti, ja sinun valtakuntasi valtikka on oikeuden valtikka.'"

Kirkkauden Herra
Raamatussa Jeesus on kirkkauden Herra: Kor. 2:8: "sitä (viisautta), jota ei kukaan tämän maailman valtiaista ole tuntenut — sillä jos he olisivat sen tunteneet, eivät he olisi kirkkauden Herraa ristiinnaulinneet."
Jehova
Kristityt yleisimmin käyttävät Jumalasta nimiä Herra, Jumala ja Isa. Jeesus kutsui Jumalaa yleensä Isäksi, kuten myös Johannes. Kristityt ovat Jumalan lapsia, ja heille Jumala on Isä. Paavali käytti kirjeissään Jumalasta yleensä nimeä Jumala.
Jehovan todistajat käyttävät nimeä Jehova. Heille Jumala on Hallitsija: Puhu perustellen -kirjan määritelmä, s. 98: "Ainoan tosi Jumalan persoonanimi. Hän on itse antanut tuon nimen itselleen. Jehova on Luoja ja oikeudenmukaisesti kaikkeuden Suvereeni Hallitsija. 'Jehova' on käännetty heprealaisesta tetragrammistat_l, joka merkitsee 'hän saattaa tulemaan (joksikin)'. Näitä neljää heprealaista kirjainta edustavat suomen kielessä kirjaimet JHVH ja JHWH."
Jehovan todistajilla on Jumalan nimelle eri merkityksiä. Jehova-nimen opetetaan tarkoittavan esim., että Jehova saattaa itsensä tulemaan kaikkien lupaustensa Täyttäjäksi. Todistajien opetuksessa Jehova on liittänyt nimensä ominaisuuksiinsa, tarkoituksiinsa ja tekoihinsa. Nimi opissa kuvaa persoonaa ja hänen ominaisuuksiaan. Jehovan todistajat voivat sanoa sen tarkoittavan myös hänen mainettaan.
Jumalan nimen merkitys (2. Moos. 3:14) kristityille on Minä Olen (Minä joka olen). Merkitys on siis aivan eri. Jehovan todistajien tarkoituksen Jumala, "joka pääsee jotenkin siihen, mitä hänellä on mielessään", on vastakkainen kristikunnan Minä Olen -Jumalan kanssa.
Vanha testamentti on kirjoitettu heprean kielellä ja siinä on sanoista vain konsonantit. Sanoihin on lisättävä vokaalit, joten nimen oikea muoto on ollut epäselvä.
Nimen muoto ei varmasti ole niin tärkeä kuin se, että Jumala itsessään olisi sama. Jehova Jumala ja kristittyjen Jumala eivät ole sama Jumala. Tämän asian myöntävät sekä Jehovan todistajat että kristityt.
Juutalaiset lopettivat Jumalan nimen lausumisen ja sanoivat Vanhan testamentin kirjoituksissa olevan Jumalan nimen tilalla Herra (adonaj), koska nimi oli heille niin pyhä ja pelättävä. Myöskään kristikunta ei halua turhaan lausua Jumalan nimeä. Jehovan todistajien opissa nimen pyhittäminen on nimen "hyvään käyttöön ottamista".
Jehovan todistajat syyttävät kristikuntaa siitä, että se on hylännyt Jumalan nimen. He sanovat tekevänsä tunnetuksi Jehovan nimeä, koska myös Jeesus näin teki (Joh. 17:6, 26). Jehovan nimen tunnetuksi tekeminen järjestön sisällä tarkoittaa, että he kertovat, millainen on Jumala. Ulkopuolella olevat ihmiset ymmärtävät Jumalan nimen tunnetuksi tekemisen olevan vain sen kertomista, mikä on Jumalan nimi.
Jeesus ei kuitenkaan voinut kertoa, mikä on Jumalan nimi, koska juutalaiset tiesivät nimen kirjoituksista. Raamattu ei myöskään mainitse, että Jeesus olisi "puhdistanut" Isänsä nimeä. Sen sijaan Jeesus teki tunnetuksi sen, kuka oli hänen Isänsä.
Seura opettaa, että Uuden testamentin alkuperäisissä käsikirjoituksissa Jumalan nimi on ollut Jehova. Tästä ei ole mitään todistetta. Yhdessäkään Uuden testamentin alkutekstissä (jäljennöksessä) ei ole muuta nimeä Jumalasta kuin "Herra". Ei ole myöskään todistetta siitä, että alkuseurakunta olisi käyttänyt Jumalasta muuta nimeä kuin Herra. Jumala antoi nimensä Minä Olen juutalaisille. Muille on annettu vain nimi Jeesus.
Sillä asialla, lukeeko Raamatussa Jumalan nimi alkuperäisenä vai ei, ei ole merkitystä suhteessa Jumalaan. Kun Jehovan todistajat alkoivat toimintansa, he olivat vielä taivaallisia, "Jumalan lapsia", vaikka Raamatussa ei ollutkaan Jehova-nimeä. Nyt seuralla on nimi Jehova, mutta sen todistajat eivät ole Jumalan lapsia.
Raamatussa Jeesus ei käskenyt käyttää Jehovan nimeä eikä antanut sitä malliksi, sillä Raamattu sanoo: Ap. t. 4:12: "Eikä ole pelastusta yhdessäkään toisessa; sillä ei ole taivaan alla muuta nimeä (Jeesus) ihmisille annettu, jossa meidän pitäisi pelastuman."
"Orja" käskee huutaa avukseen Jehovan nimeä ja kirjoittaa sen myös Raamattuun: Room. 10:13: "Sillä 'jokainen, joka huutaa avuksi Herran (UM Jehovan) nimeä, pelastuu'."
Edellä oleva Uudessa testamentissa oleva jae on lainaus Vanhasta testamentista, mutta kohta puhuu Jeesuksesta. Jeesus on tämän kohdan Herra (Jehova).
Alkuseurakunta huusi avukseen Jeesuksen nimeä: 1. Kor. 1:2: "Korintossa olevalle Jumalan seurakunnalle — — ynnä kaikille, jotka avuksi huutavat meidän Herramme Jeesuksen Kristuksen nimeä kaikissa paikkakunnissa, niin omissaan kuin meidänkin."
Jehovan todistajat
Puhu perustellen -kirjan määritelmän mukaan Jehovan todistajat ovat, s. 106: "Sellaisten ihmisten maailmanlaajuinen kristillinen seura, jotka antavat toimeliaasti todistusta Jehova Jumalasta ja hänen ihmiskuntaa koskevista tarkoituksistaan. He perustavat uskomuksensa yksinomaan Raamattuun."
Kristityn näkökannalta katsottuna Jehovan todistajista ei voi sanoa, että he ovat kristillinen seura. Heidän tavoitteensa on alusta alkaen ollut kaaraa kristilliset kirkot. Jehovan todistajat taas jakavat kristityt toisin: Jehovan todistajat ovat kristittyjä ja kristikunta valekris-tittyjä pakanallisine oppeineen ja tapoineen.
Koska Jehovan todistajat pitävät kristinuskoa pakanallisena, niin järjestö tuomitsee kaiken kristinuskoon liittyvän. Pakanallisuuteen kuuluvat myös juhlapyhät. Ainoa juhla, mitä todistajat itse viettävät, on Jeesuksen muistonvietto. Siinä todistajat jäännöstä lukuunottamatta eivät kuitenkaan osallistu leipään ja viiniin. Myös joulun Jehovan todistajat ovat nimenneet pakanalliseksi tavaksi.
Koska Jeesuksen (Valon) syntymäjuhla on laitettu auringon jumalan juhlan tilalle, todistajat sanovat sitä pakanalliseksi juhlaksi. Opissa kristikunta on tehnyt Jeesuksen epäjumalaksi, jota palvotaan.
Jeesuksen ylösnousemus juhlaa todistajat eivät myöskään vietä. Sen sanotaan olevan täynnä pakanallisia tapoja. Opetuslapsille tämä oli suurin juhla. He kokoontuivat sen kunniaksi aina viikon ensimmäisenä päivänä murtamaan leipää.
Todistajat sanovat, että he eivät ole pääasiassa Jeesuksen todistajia, vaan Jehovan todistajia. Seura myös opettaa, että Jeesuksen seuraajia "on kutsuttava Jehovan nimellä" (Ap. t. 15:15-17). He sanovat jäljittelevänsä Jeesusta, joka oli uskollinen todistaja (Ilm. 1:5).
Jehovan todistajat lukevat itselleen Israelin kansalle sanotut sanat: "Te olette minun todistajani" (Jes. 43:10). Uuden liiton aikana, kun Pyhä Henki tuli opetuslapsiin, heistä tuli Jeesuksen todistajia (Ap. t. 1:8). Raamattu ei käske todistaa Jehovasta. Pyhä Henki kirkastaa Kristuksen: Joh. 16:14: "Hän on minut (Jeesus) kirkastava, sillä hän ottaa minun omastani ja julistaa teille."
Jumala
Jehovan todistajien Jumala on persoona ja hänellä on ruumis. Hän on ennen kaikkea Luoja ja Hallitsija, Hänen huomattavimmat ominaisuutensa ovat rakkaus, oikeudenmukaisuus, viisaus ja voima sillä tavalla kuin Jehovan todistajat sanat ymmärtävät. Jumala ei esimerkiksi voi olla epäoikeudenmukainen; maa on ihmislapsia varten, joten he asuvat siinä aina.
Jehova on lämmin persoona. Hän on ihmiskunnan hyväntekijä", huomaavainen ja antelias huolenpitäjä (ihmisille on luotu kaikkea, mitä he tarvitsevat). Hänen sanotaan olevan järkevä ja hän on kaikkeuden mukautuvaisin Olento. Jehova on myös koko maailmankaikkeuden energianlähde; hän ei voi mitenkään tulla ihmiseksi.
Jehova Jumala vaatii ehdotonta tottelevaisuutta. Jehova on ihmisten yhteydessä järjestönsä välityksellä.
Jehovan todistajilla ei ole varsinaisesti Jumalaa, joka esim. tulisi hädässä apuun tai suojelisi uhkaavilta vaaroilta. Jehova kuitenkin vaikuttaa asioita. Jehova Jumalan vaikutusvalta ulottuu kaikkialle.

Kristittyjen Jumala
Kristittyjen Jumala on kaikkialla läsnäoleva Henki, Isä, Poika ja Pyhä Henki. Vain synti erottaa Jumalan ja ihmisen. Kaikki on luotu häneen (Room. 11:36). Jumala ei mahdu raivasten taivaisiin (1. Kun. 8:27).
Kristinuskossa Jumalan armo on suuri, ja kristitty luottaa Jumalan armoon. Jumala on Isä, joka huolehtii lapsistaan tänäkin päivänä, kuulee heidän tukouksensa ja vastaa niihin. Kristityille Jumala on kaiken yläpuolella. Hänellä on valta. Kaikki maailman tapahtumat eivät kuitenkaan ole Jumalan tahto. Jumala ei johda kaikkea. Kristittyjen Jumala on myös pelättävä, koska hänellä on kaikki valta ja oikeus luotuihinsa.
Kansa
Jehovan todistajille heidän käyttämänsä nimi Jehovan todistajat (Ap. t. 15:17) merkitsee, että he ovat Jehovan kansa. Maailmassa ei ole muuta ryhmää, joka sopisi Jehovan sanoihin: Te olette minun todistajani. Seuran opetuksessa Jehovan järjestö on Jehovan kansa. Jehovan kansan tunnusmerkit ovat: Jumalan nimen pyhittäminen, Jumalan valtakunnasta julistaminen, Jumalan sanan kunnioittaminen, maailmasta erossa pysyminen, keskinäinen rakkaus ja yksi tosi uskonto.
Raamatussa Jumalan lapset uuden liiton aikana ovat Jumalan kansa: Room. 9:25,26: "niinkuin hän myös Hoosean kirjassa sanoo: 'Minä olen kutsuva kansakseni sen, joka ei ollut minun kansani, ja rakkaakseni sen, joka ei ollut minun rakkaani. Ja on tapahtuva, että siinä paikassa, jossa heille on sanottu: 'Te ette ole minun kansani', siinä heitä kutsutaan elävän Jumalan lapsiksi.'"
Jumala asuu omissaan: 2. Kor. 6:16: "— - Sillä me olemme elävän Jumalan temppeli, niinkuin Jumala on sanonut: 'Minä olen heissä asuva ja vaeltava heidän keskellään ja oleva heidän Jumalansa, ja he ovat minun kansani.'"
Jumala siis vaeltaa omiensa kanssa ja on heidän Jumalansa. Kun ihminen otetaan opetuslapseksi Jumalan nimeen, niin Raamatun mukaan tämä nimi on Isä, Poika ja Pyhä Henki: Matt. 28:18,19: "Ja Jeesus tuli heidän (opetuslapset) tykönsä ja puhui heille ja sanoi: 'Minulle on annettu kaikki valta taivaassa ja maan päällä. Menkää siis ja tehkää kaikki kansat minun opetuslapsikseni, kastamalla heitä Isän ja Pojan ja Pyhän Hengen nimeen,"'
Kaste
Jehovan todistajien kaste on ulkonainen vertauskuva siitä, että kastettava on kokonaan, varauksetta ja ehdoitta vihkiytynyt tekemään Jehova Jumalan tahdon. Samalla kastettavasta tulee vihkiytynyt Jehovan todistaja. Lupaus vastaa valaa, joka on tehty Jumalalle. Kaste avaa tien todistamistyöhön.
Ennen kastetta Jehovan todistaja tunnustaa "syntisen tilansa" (perisyntinsä) ja vihkiytyy Jehovalle. Hänen on kerrottava Jehovalle rukouksessa, että hän haluaa olla Jehovan palvelija ja kuulua hänelle. Tämä on vihkiytyminen. Kasteelle pyrkivän on myös osattava vastata moniin hänelle esitettyihin Raamattua käsitteleviin kysymyksiin ohjeiden mukaisesti. Samoin kastettavalta vaaditaan elämäntapojen muuttamista järjestön mittapuiden mukaisiksi. Vihkiydyttyään todistaja saa "henkilökohtaisen suhteen Luojaan ja hänet julistetaan vanhurskaaksi siinä tarkoituksessa, että hänestä tulee Jumalan ystävä".
Jehovan järjestön opetuksen mukaan Jeesus kasteessa tarjoutui työhön ja tekemään Isänsä tahdon. Hänestä tuli kasteessa Voideltu, Kristus. Jehova hyväksyi hänet. Todisteena käytetään seuraavaa jaetta: Luuk. 3:22: "—Sinä olet minun rakas Poikani; sinuun minä olen mielistynyt (UM olen hyväksynyt sinut)."
Raamatussa Jeesus sanoi kasteensa syyksi, että "näin meidän sopii täyttää kaikki vanhurskaus" (Matt. 3:15).
Kastettu otetaan järjestöön, Jehova hyväksyy hänet. Hänestä on tullut uskovainen päätettyään palvella Jehovaa. Järjestöön tullessaan Jehovan todistajan on katkaistava siteensä maailmallisiin sukulaisiin ja ihmishal-lituksiin.
Jehovan todistajat eivät kasta mihinkään nimeen. He sanovat kastavansa Isän ja Pojan ja Pyhän Hengen nimeen, mutta sanat eivät tarkoita sitä. Näillä sanoilla Jehovan todistajat tunnustavat Isän ja Pojan vallan ja Pyhän Hengen voiman.
Kiistakysymykset
Kaikkein tärkeimpiä asioita Jehovan todistajien opissa ovat kiistakysymykset, koska niihin liittyy myös Jehovan todistajien tehtävä. Niissä on kysymys Jumalan maineesta kaikkeuden ylimpänä Hallitsijana. Jehovan todistajat pyrkivät osoittamaan, että Jumalalla on oikeus olla ylin Hallitsija ja että hänen tapansa vaatiessaan ihmiseltä täydellistä tottelevaisuutta on oikea. Kysymys on myös sen osoittamisesta, että ihmiset eivät rakasta ja tottele Jumalaa vain saavuttaakseen itsekkäitä etuja.
Seuran opetuksessa paratiisista kerrottiin, kuinka ihminen asetti kyseenalaiseksi sen, onko Jumalalla oikeus olla ihmiskunnan ehdoton hallitsija, ja sen onko hänen hallitustapansa oikea.
Kun saatana houkutteli Eevaa syömään hyvän- ja pa-hantiedon puusta, niin Eeva ajatteli, että he Aadamin kanssa voisivat puusta syötyään itse päättää, mikä on hyvää ja mikä on pahaa. Tämä oli hyökkäys sitä vastaan, että Jumalalla on oikeus olla ihmisen ehdoton Hallitsija (hyökkäys Jehovan suvereenisuutta vastaan). Aadam ja Eeva eivät enää totelleet Jehovaa Hallitsijana, vaan päättivät itse, mikä on oikein ja mikä väärin.
Tästä nousee Jehovan todistajien oppiin kysymys, voivatko ihmiset menestyksellisesti hoitaa asiansa riippumattomina Jumalasta.
Paratiisissa asetettiin kyseenalaiseksi myös Jehovan rehellisyys. Saatana pyrki herättämään epäilyksiä Jehovaa kohtaan vihjaamalla, "Onko Jumala todellakin sanonut?". Saatana kiisti näin Jumalan rehellisyyden. Saatana väitti myös, että Jumala pitää itsellään tietoja, jotka koituisivat hänen luomustensa hyväksi. Kuoleman määrääminen tottelemattomuudesta aiheutti myös kysymyksen, onko Jehova ollut epärehellinen antaessaan tällaisen lain. Tästä tulee kysymys, ansaitseeko Jumala kuninkuuden; onko hänen hallitustapansa oikea?
Jehovan todistajat osoittavat lehdissään ja kirjoissaan ja elämällään, että ihmishallitukset eivät tuo rauhaa ja onnellisuutta, eikä ihminen itse osaa asettaa mittapuitaan. Kun todistajat ovat Jumalan hallituksen alaisina, niin heillä on rauha, mitä ihmishallitukset eivät ole saaneet aikaan.
Kiistakysymyksissä oleva Jehovan rehellisyyden epäileminen vaikuttaa todistajiin niin, että he eivät ilmaise pienintäkään epäilystä järjestöltä tulevaa opetusta ja käskyjä kohtaan. Todistajat eivät aseta niitä kyseenalaisiksi. Jehovaa epäilevä ihminen on osallinen samaan syntiin kuin Aadam ja Eeva.
Kysymys Jehovan suvereenisuudesta antaa vastauksen kysymykseen, miksi Jumala sallii pahan. Vastaus tähän on, että Jumala antaa ihmisten kulkea omia teitään ja kokeilla eri hallintomuotoja. Hän antaa ajan kulua ja antaa ihmisten nähdä tulokset. On todistettu, että vain tottelemalla Jehovan lakeja ihminen voi olla onnellinen.
Kun ihmiset herätetään tuhatvuotiskauteen, he ovat nähneet, mitä pahaa oma hallinto ja toiminta ovat saaneet aikaan, ja näin he kunnioittavat Jumalan lakeja.
Kiistakysymys on myös se, voiko saatana saada jokaisen luopumaan Jehovan palvelemisesta. Saatana väittää, että se saisi. Sen väite on, että Jehovaa palvellaan itsekkäistä syistä; ei siksi, että häntä tai hänen hallitustaan rakastettaisiin. Kyseessä on kysymys uskollisuudesta Jehovaa kohtaan kaikissa olosuhteissa, myös kuoleman edessä. Tämä kiistakysymys tulee Jobin kirjasta, mutta se pohjaa paratiisin tapahtumiin (Job 1:7-12).
Job pysyi uskollisena Jumalalle. Samoin Jeesus pysyi uskollisena. Aadam olisi siis voinut toimia samoin. Tämä todistaa, että Jumala ei ollut epäoikeudenmukainen vaatiessaan ihmiseltä täydellistä tottelevaisuutta.
Tämä kiistakysymys myös osoittaa, miksi Jumala on sallinut pahuutta. Osoittamalla uskollisuutta voidaan todistaa, että on ihmisia, jotka ovat uskollisia hänelle kaikissa olosuhteissa. Jehovan todistajat osoittavat tätä. 

Kristityn näkemys
Kristityillä ei ole samoja kysymyksiä, joita Jehovan todistajien opissa on. Kiistakysymykset eivät sovi kristittyjen Jumala-kuvaan. Jumalalla on kaikki oikeus luotuihinsa. Job kysyi, että jos Jumala on hyvä, niin miksi hän sallii viattomien ihmisten kärsiä. Hän piti itseään viattomana.
Jumala antoi vastauksen: Job 40:2,3: "Vyötä nyt kupeesi kuin mies; minä kysyn sinulta, opeta sinä minua. Sinäkö teet tyhjäksi minun oikeuteni, tuomiset minut syylliseksi, ollaksesi itse oikeassa?"
Raamattu ei osoita, että ihminen henkeänsä suojellessaan tekisi anteeksiantamattoman synnin, tai että Jumala näin asettaisi vielä ihmisiä nuhteettomuuskokee-seen. Ennen kuin Pietari kielsi Jeesuksen, hän sanoi Pietarille:
Luuk. 22:31,32: "Simon, Simon, katso, saatana on tavoitellut teitä valtaansa, seuloakseen teitä niinkuin nisuja; mutta minä olen rukoillut sinun puolestasi, ettei sinun uskosi raukeaisi tyhjään. Ja kun sinä kerran palajat, niin vahvista veljiäsi."
Kristinuskossa myös paratiisin tapahtumat nähdään eri valossa kuin Jehovan todistajat ne näkevät. Siellä ei tapahtunut kapinaa Hallitsijaa vastaan. Siellä Aadam ja Eeva olivat tottelemattomia ja söivät puusta. He halusivat tietää hyvän ja pahan. Hedelmän syömisen jälkeen Herrajumala halusi keskustella miehen kanssa. Aadam ei pyytänyt anteeksi, vaan laittoi syyn vaimon päälle. Avoimeksi jää, mikä oli se teko, jota Jumala ei tahtonut ihmisen tekevän. Onko se suurempi synti, ettei tottele, vai se, että saa tietää hyvän ja pahan tiedon (tottelemattomuuden seuraus)? Ja mikä oli hyvä ja paha tieto? Ja lisäksi, jos katsotaan millainen Jumala on, niin olisivatko Aadam ja Eeva saaneet anteeksi, ja olisiko Jumala pyyhkinyt pahan pois, jos he olisivat katuneet tekoaan? Kristityillä ei ole näihin vastauksia.
Paavali kysyy, miksi Jumala sallii pahoja ihmisiä (Room. 9:22,23), ja sanoo, että menneitten sukupolvien aikana Jumala salli pakanain kulkea omia teitänsä, mutta nyt heidän oli tehtävä parannus (Ap.j. 14:15-17). Jumala ei siis salli pahaa, että ihmiset näkisivät hänen hallintonsa paremmuuden. Jumala antoi lakinsa Israelin kansalle. Hän ei halunnut ihmisten näkevän pahan seurauksia.
Myöskään Jehovan todistajien oppi itse ei osoita, että ihmisille olisi hyötyä nähdä pahuutta maailmassa. Kun saatana on vangittuna, on rauhan aika. Kun hänet päästetään vapaaksi, hänen puolelleen menee täydellisiä ihmisiä, ja niiden luku on kuin meren hiekka. Ja he piirittävät pyhien leirin (Ilm. 20:7-9).
Kolmiyhteinen Jumala
Jehovan todistajilla Isä on Jumala, Jehova. Jeesus on yksi jumala (jumalia), mutta ei Kaikkivaltias Jumala, Luoja. Pyhä Henki on toimiva voima. Kristittyjen Jumala on Isä, Poika ja Pyhä Henki. Hän on luoja ja Herra.
Jumala (Herra) loi yksin taivaan ja maan: l. Moos. l: l ,2: "Alussa loi Jumala taivaan ja maan. Ja maa oli autio ja tyhjä, ja pimeys oli syvyyden päällä, ja Jumalan Henki liikkui vetten päällä."
Jes. 44:24: "—— Minä olen Herra, joka teen kaiken, joka yksinäni jännitin taivaan, joka levitin maan — kuka oli minun kanssani?"
Herran Henki loi taivaan ja maan: Jes. 40:13, 25,26: "Kuka on Herran Henkeä ohjannut, ollut hänen neuvonantajansa ja opettajansa? - — Keneenkä siis te vertaatte minut, jonka kaltainen minä olisin', sanoo Pyhä. Nostakaa silmänne korkeuteen ja katsokaa: kuka on nämä luonut?" 
Jeesus loi taivaan ja maan: Hebr. 1:10 (Isä sanoo Pojasta): "Sinä, Herra, olet alussa maan perustanut, ja taivaat ovat sinun kättesi tekoja."
Kaikki on luotu Poikaan ja kaikki pysyy voimassa hänessä: Kol. 1:16,17: "Sillä hänessä (Jeesuksessa) luotiin kaikki, mikä taivaissa ja mikä maan päällä on, näkyväiset ja näkymättömät, olkoot ne valtaistuimia tai her-rauksia, hallituksia tai valtoja, kaikki on luotu hänen kauttansa ja häneen ja hän on ennen kaikkia, ja hänessä pysyy kaikki voimassa."
Kaikki on luotu Herran kautta ja Herraan (UM Jehova): Room.  11:34-36: "Sillä kuka on tuntenut Herran mielen? Tai kuka on ollut hänen neuvonantajansa? Tai kuka on ensin antanut hänelle jotakin, joka olisi tälle korvattava? Sillä hänestä ja hänen kauttansa ja häneen     ' on kaikki; hänelle kunnia iankaikkisesti! Amen."
Jehovan todistajat opettavat, että Jeesus käytti Pyhää Henkeä luodessaan maan. Todistajien mukaan voidaan sanoa, että Jumala loi, kun Jeesus loi maan Isänsä edustajana. Seuraavassa kirja jättää Jeesuksen Isän edustajana pois:
Sinä voit elää ikuisesti paratiisissa maan päällä, s. 37 kertoo: "Jumalan ei tarvinnut olla ruumiillisesti läsnä luodessaan tuota kaikkea. Hän voi lähettää henkensä, vaikuttavan voimansa, tekemään kaiken mitä hän tahtoo, vaikka hän onkin kaukana."

Yksi Jumala
Joh. 10:28-30: "Ja minä annan heille iankaikkisen elämän, ja he eivät ikinä huku, eikä kukaan ryöstä heitä minun kädestäni. Minun Isäni, joka on heidät minulle antanut, on suurempi kaikkia, eikä kukaan voi ryöstää heitä minun Isäni kädestä. Minä ja Isä olemme yhtä."
Jehovan todistajille "olla yhtä" tarkoittaa olla yksimielisiä. Jos Poika tekee, he voivat sanoa, että Isa tekee, tai päinvastoin. Tässä on kuitenkin esimerkki, jossa Isän käsi ja Pojan käsi ovat sama käsi, samaa olemusta. Kristinuskossa kyseessä on siis yksi Jumala. Kun Isä', Poika ja Pyhä Henki ovat sama Jumala, on kyseessä Jumalan olemus, koko jumaluus.
Näissä jakeissa ovat myös Jumalassa olevat persoonat Isä ja Poika. Raamatussa Isä aina korottaa Poikaa, ja Poika korottaa Isää. Pyhä Henki kiikastaa Poikaa. Pyhä Henki on näkymätön, läsnä oleva Jumala, Isän ja Pojan Henki. Yhdessä Isä, Poika ja Pyhä Henki ovat 'Herra'. Tämä nimi on Raamatussa myös jokaisella jumaluuden persoonalla.
Jehovan todistajat eivät erota Jumalan olemusta ja persoonia. Heille Jehova (Herra) on yksi persoona. Ja Jehova on persoonanimi. Jeesus on toinen persoona. He kummatkin käyttävät Pyhää Henkeä.
Joh. 5:22,23: "Sillä Isä ei myöskään tuomitse ketään, vaan hän on antanut kaiken tuomion Pojalle, että kaikki kunnioittaisivat Poikaa, niinkuin he kunnioittavat Isää. Joka ei kunnioita Poikaa, se ei kunnioita Isää, joka on hänet lähettänyt."
Jumala haluaa, että Poikaa kunnioitetaan niin kuin Isää. Jehovan todistajat taas tutkivat, millä perusteella Poikaa kunnioitetaan — Tuomarina.

Esimerkkejä kolmiyhteisyydestä:
Isä lähettää Pyhän Hengen Jeesuksen nimessä, ei Jeesus
Isän nimessä: Joh. 14:26: "Mutta Puolustaja, Pyhä Henki, jonka Isä on lähettävä minun nimessäni, hän opettaa teille kaikki ja muistuttaa teitä kaikesta, minkä minä olen teille sanonut."
Jeesus lähettää Hengen: Joh. 15:26: "Mutta kun Puolustaja tulee, jonka minä lähetän teille Isän tyköä, totuuden Henki, joka lähtee Isan tyköä, niin hän on todistava minusta."
Pyhä Henki kirkastaa Jeesuksen: Joh. 16:14: "Hän (Pyhä Henki) on minut kirkastava, sillä hän ottaa minun omastani ja julistaa teille."
Jeesuksen hinta on Jumalan hinta: Sak. 11:13: "Ja Herra sanoi minulle: 'Viskaa se savenvalajalle, tuo kallis hinta, jonka arvoiseksi he ovat minut arvioineet'. Niin minä otin ne kolmekymmentä hopearahaa ja viskasin ne Herran huoneeseen savenvalajalle."

Kieltäminen
Jehovan todistajat pyrkivät osoittamaan, että Jeesus ei ole itse Jumala, vaan hänellä on Jumala, ja että hän oli Isäänsä pienempi ja että hän rukoili Jumalaa. Kristityille asia on selvä, että näin on, koska Jeesus oli täällä ihmisenä. Isä todella oli häntä suurempi.
Jehovan todistajat osoittavat, että ei Jeesus tiennyt kaikkea: Matt. 24:36: "Mutta siitä päivästä ja hetkestä ei tiedä kukaan, eivät taivasten enkelit, eikä myöskään Poika, vaan Isä yksin." Vain Isä tiesi tämän vastauksen. Jeesus oli maan päällä ensisijaisesti ihmisen osassa.
Jumalan Henki tietää: 1. Kor. 2:11: "Sillä kuka ihminen tietää, mitä ihmisessä on, paitsi ihmisen henki, joka hänessä on? Samoin ei myös kukaan tiedä, mitä Jumalassa on, paitsi Jumalan Henki."
Jehovan todistajat osoittavat seuraavalla jakeella, että Jeesus on myös taivaassa alempi Isäänsä: 1. Kor. 11:3: "Mutta minä tahdon, että te tiedätte sen, että Kristus on jokaisen miehen pää ja että mies on vaimon pää ja että Jumala on Kristuksen pää."
Edellä olevassa jakeessa on kysymys Jeesuksen tehtävästä. Vaikka Jeesus on seurakunnan päänä Isänsä alapuolella, niin hän on edelleen Jumala. Jumaluus ei muutu tehtävien mukana.
Seura todistaa Jeesuksen rukoilemisella, että Jeesus ei ollut Jumala, vaan hän uskoi Jumalaan. Jeesus oli yksi uskonsankari. Raamatun mukaan Jeesus ei sitä voi olla. Sen mukaan hän tuli taivaasta ja tiesi, mitä siellä on.
Jehovan todistaja osoittaa myös, että Jeesus rukoilee Jumalaa ylösnousemisensa jälkeenkin: Hebr. 7:25: "jonka tähden hän myös voi täydellisesti pelastaa ne, jotka hänen kauttaan Jumalan tykö tulevat, koska hän aina elää rukoillakseen heidän puolestansa."
Raamatussa myös Henki rukoilee: Room. 8:26: "Samoin myös Henki auttaa meidän heikkouttamme. Sillä me emme tiedä, mitä meidän pitää rukoileman, niinkuin rukoilla tulisi, mutta Henki itse rukoilee meidän puolestamme sanomattomilla huokauksilla."
Henki itse rukoilee Jumalaa. Kristityille tämä todistaa, että Jumalassa on enemmän kuin yksi persoona. Tai sitten Henki toimii omien rukoustensa kautta. Jumalan olemus ei alene, vaikka hän rukoileekin.
Tämä jae merkitsee todistajille, että Raamattuun on merkitty muistiin henkeytetyt rukoukset. Jumala tietää niiden merkityksen. Näin Jehovan todistajat tutkivat rukouksia ja rukoilevat niitä.
Joh. 17:3, jossa Jumalan ja Kristuksen tunteminen on iankaikkinen elämä, on myös osoitus Jehovan todistajalle siitä, että Jeesus ei ole Jumala. Jumalan tunteminen ei kuitenkaan ole mahdollista ilman Kristuksen tuntemista. Pitää tuntea Vapahtaja Jumalassa. (Vrt. Tiit. 2:13.)
Seuraavaa jae on todiste Jehovan todistajille, että Jeesus ei todellakaan ole Jumala: 1. Kor. 8:6: "niin on meillä kuitenkin ainoastaan yksi Jumala, Isä, josta kaikki on ja johon me olemme luodut, ja yksi Herra, Jeesus Kristus, jonka kautta kaikki on, niin myös me hänen kauttansa."
Jos lukee vain tämän jakeen, niin sen voi ymmärtää niinkin, että Jeesus ei ole Jumala. Tämä ei kuitenkaan ole Paavalin opetusta. Myös seuraavaa jaetta luettaessa selviää, ettei ole muuta jumalaa kuin tämä Jumala, jonka hän mainitsee. Isä ja Poika ovat Jumala. (Myös Joh. 10:33-36:n jumalat ovat vain niin sanottuja jumalia.) Paavali sanoi Jeesusta Herraksi. Isää hän sanoi Jumalaksi.
Jehovan todistajilla on kysymyksiä, esim., että kun Jeesus kuoli, kuoliko Jumala. Todistajille tämä on aivan ymmärrettävä kysymys, koska heille Jehova Jumala on yksi persoona. Jos Jeesus olisi Jehova, niin Jehova olisi kuollut, Jumala olisi lakannut olemasta. Kun kristinuskon mukaan Jeesus kuoli, niin vain Jumalan Pojan ihmisruumis kuoli, ei Jumala.
Mark. 12:29 sanoo, että "Herra on yksi". UM kääntää, että "on yksi Jehova".
Raamattu sanoo Jeesuksesta, että hän on alku (Koi. 1:18), ja että hän oli alussa (Joh. 1:2). Jehovan todistajat sanovat tämän, että Jeesuksella oli alku. Myös se, että Jeesus on luomakunnan alku, todistaa heille, että hän on luotu. Koska kuitenkin kaikki on luotu Jeesukseen, niin hän on luomakunnan alku. Sitä ei ole olemassa ilman häntä. (Vrt. Ilm. 21:6, 22:13.)
Kunniaansaattaminen
Jehovan todistajien opissa Jehova Jumalan kunnioitus joutui kyseenalaiseksi paratiisissa. Myös fariseukset antoivat väärän kuvan Jumalasta. Seuran opetuksen mukaan jo Jeesus puhdisti Jehovan mainetta, mutta nykyisin tämä tehtävä on annettu Jehovan todistajille. He puhdistavat Jehovan mainetta —myös kristikunnan väärästä opetuksesta.
Seura käyttää seuraavaa jaetta Salomon sananlaskuista osoittamaan, että tarvitaan ihmisiä Jumalan kunniaan-saattamiseen. Jehovan todistajien mukaan jakeessa saatana herjaa Jehovaa: Sananl. 27:11: "Viisastu, poikani, ja ilahuta minun sydämeni, niin minä voin antaa herjaajalleni vastauksen."
Tämä on Jehovan todistajien päätehtävä, Jehovan nimen kunniaansaattaminen. Todistajat saattavat Jehovan kunniaan yhtenä ja ainoana kaikkivaltiaana Jumalana, koko luomakunnan Korkeimpana suvereenina. Tehtävä liittyy läheisesti kiistakysymyksiin. Mikäli tehtävä jää suorittamatta, Jehova tulee koko ikuisuuden olemaan vailla tätä kunniaa maailmankaikkeudessa. Kunniaansaattaminen tarkoittaa syvimmässä merkityksessä en-nallistamisen päätökseen viemistä.
Tästä kunniaansaattamisesta käytetään eri nimityksiä, jotka ovat kaikki saman asian eri piirteitä: Jehovan suvereenisuuden (kaikkivaltiuden) ja Jehovan nimen kunniaansaattaminen, Jehovan nimen tunnetuksi tekeminen, pyhittäminen ja puhdistaminen.
Käytännön tasolla nämä tarkoittavat seuraavia asioita: kerrotaan, mikä on Jumalan nimi; nimen käyttäminen; sen kertominen, mitä nimi pitää sisällään ja millainen persoona Jehova on; ei häpäistä Raamatun periaatteita; pyrkimys elää Jumalan tahdon mukaista elämää; ei tahrata Jehovan mainetta; hyvän puhuminen Jumalasta eli kerrotaan hänen hyvistä ominaisuuksistaan; nimen hyvään käyttöön ottaminen; todistaminen, että Jumalassa ei ole epäilemistä; sen osoittaminen, että Jehovaa ei rakasteta itsekkäiden etujen vuoksi; Jehovan hallituksen kannattaminen; hedelmän tuottaminen; asioiden selväksi tekeminen; Jehovan arvovallan ja aseman osoittaminen; toimiminen Kaikkivaltiaan tahdon mukaisesti eli valtiuden tukeminen; uskollisuus; Jehovan ylimmäksi suvereeniksi tunnustaminen (ei ole ketään hänen vertaistaan, Jehovalla on valta); Jehovan totteleminen.
Näiden asioiden tekemisestä seura käyttää myös sanoja ylistää, palvoa, kiittää ja kirkastaa. Jos siis Raamatussa lukee nämä sanat, ne tarkoittavat Jehovan todistajille edellä mainittuja asioita.
Toisella käytännön tasolla nämä asiat merkitsevät hyvän maineen säilyttämistä Jehovan edustajana sekä ovi-työtä, kirjallisuuden tutkimista ja mahdollisimman tarkoin Jehovan kaltaisena olemista.
Seuran mukaan Jeesus tuli ensisijaisesti todistamaan totuudesta (Joh. 18:37). Todistajille se merkitsee kertomista, millainen Jehova Jumala on, ja Valtakunnasta todistamista. Jeesus oli Jehovan nimen Pääkunniaansaat-taja. Ihmisten pelastaminen oli Jeesuksen toinen, vähempiarvoinen tehtävä, jota ilman ei kuitenkaan Jehovan suunnitelma voisi toteutua.
Kun Jeesus todisti totuudesta, hän todisti itsestään Qoh. 8:18, 14:6). Raamattu ei kerro Jeesuksen saarnanneen Jumalan ominaisuuksia, vaikka häntä katsomalla voitiinkin nähdä millainen on Jumala (koska hän oli Jumala).
Varsinaisesti kunniaansaattamisen tehtävä tulee siitä, että Jeesus sanoi tehneensä tunnetuksi Isänsä nimen: Joh. 17:26: "Ja minä olen tehnyt sinun nimesi heille tunnetuksi ja teen vastakin, että se rakkaus, jolla sinä olet minua rakastanut, olisi heissä ja minä olisin heissä."
Jeesus sanoo, että hän tekee tunnetuksi Jumalan nimen, että hän ja Jumalan rakkaus olisivat hänen omissaan. Tämä oli syy Isän nimen tunnetuksi tekemiseen, ei nimen puhdistaminen.
Jumalan ylistys Raamatussa on mm. ylistyslaulua ja kumartumista hänen eteensä, palvomista. Se on Jumalan, hänen suuruutensa ja ihmeittensä ylistämistä. Jehovan todistajat opettavat, että halleluja tarkoittaa "Ylistäkää Jahia". He eivät kuitenkaan laula hallelujaa Jumalalle. Todistajat eivät palvo Jumalaa. Sen tilalla on Jumalasta puhuminen.
Kuolema
Kun ihminen kuolee, se merkitsee, että hän lopettaa elämisensä täällä maan päällä. Ruumis kuolee (nukkuu) ja henki (sielu) irtoaa ihmisestä. Tämä on välitila ennen ruumiin ylösnousemusta, jolloin henki yhtyy ruumiiseen. On myös hengellinen kuolema.
Jehovan todistajien opissa paratiisissa tapahtuneen kapinan seuraus oli ihmisen kuolema, olemattomaksi tuleminen. Toinen kuolema tarkoittaa kuolemaa tuhat-vuotiskaudella tai sen jälkeen.
Jossakin yhteydessä seura tunnustaa myös "hengellisen kuoleman". Ilm. 20:5 sanoo, että "muut kuolleet eivät vironneet eloon ennen kuin ne tuhat vuotta olivat loppuun kuluneet". — Siis tuhatvuotiskaudelle ei herätetä ihmisiä, Jehovan todistajilla tässä kuolleet eivät tarkoita kuolleita, vaan epätäydellisiä ihmisiä, ja he tulevat elämään tuhatvuotiskaudelle siinä mielessä, että heistä tulee täydellisiä.
Jehovan todistajien opetuksessa Jeesus on maksanut lunnaat perisynnistä johtuvasta kuolemasta. Kun ihminen on tuhatvuotiskauden lopussa täydellinen ja kaikki perisynnistä" johtuva epätäydellisyys on poissa, niin siitä johtuva kuolema poistuu. Vain 144.000 ovat kuolemattomia. Muut kuolevat edelleen, jos he rikkovat Jehovan lakia vastaan,

Kuolemat
Raamattu tuntee erilaisia kuolemia. On mm. ruumiin kuolema, kuoleminen synnille, hengellinen kuolema ja toinen kuolema eli tulijärvi.
Hengellinen kuolema on ero Jumalasta. Tämä kuolema on vastakohta vanhurskaudelle; vrt. Roomalaiskirjeen 6, luku, jossa vanhurskaus ja kuolema ovat vastakkain. Vanhurskas kuolee edelleen ruumiillisesti. Ilman Jumalaa oleva ihminen on kuollut. Vaikka hän elää, hänellä ei ole elämää: Room. 6:23: "Sillä synnin palkka on kuolema, mutta Jumalan armolahja on iankaikkinen elämä Kristuksessa Jeesuksessa, meidän Herrassamme."
Jehovan todistajat käyttävät tätä jaetta osoittamaan, että syntiä tekevä ihminen kuolee, mutta ei joudu kadotukseen.
Jeesukselle ihminen ilman Jumalaa oli kuollut: Matt. 8:21,22: "Ja eräs toinen hänen opetuslapsistaan sanoi hänelle: 'Herra, salli minun ensin käydä hautaamassa isäni'. Mutta Jeesus sanoi hänelle: 'Seuraa sinä minua, ja anna kuolleitten haudata kuolleensa'." Joh. 5:24: "Totisesti, totisesti minä sanon teille: joka kuulee minun sanani ja uskoo häneen, joka on minut lähettänyt, sillä on iankaikkinen elämä, eikä hän joudu tuomittavaksi, vaan on siirtynyt kuolemasta elämään."
Jehovan todistajilla tämä jae koskee I44.000:ta valittua.
Kristinuskossa ylösnousemuksen jälkeen tulee tuomio. Silloin ihmisillä, joiden nimiä ei ole kirjoitettu elämän kirjaan, on edessä toinen kuolema (Ilm. 20:14,15).
Jeesuksen omilla ei ole enää kuolemaa, vaan iankaikkinen elämä. Ilm. 21:4: "ja hän on pyyhkivä pois kaikki kyyneleet heidän silmistänsä, eikä kuolemaa ole enää oleva, eikä murhetta eikä parkua eikä kipua ole enää oleva, sillä kaikki entinen on mennyt."
Lunnaat
Kristinuskossa Jeesus on lunastanut (verellään ostanut) ihmiset Jumalalle. Ihmiset on ostettu synnin ja kuoleman vallasta.
Jehovan todistajien opissa Aadam menetti oikeuden elämään ja paratiisin. Ja minkä Aadam menetti, siitä Jeesus maksoi vastaavat lunnaat: Vartiotorni 15.2.1991, s. 13: "Miehen, joka saattoi toimia lunnaina, piti olla lihaa ja verta oleva täydellinen ihminen - Aadamin täsmällinen vastine. (Roomalaisille 5:14) Henkiluomus tai 'jumal-ihminen' ei tasapainottaisi oikeuden vaakaa. Vain täydellinen ihminen, joka ei olisi Aadamilta periytyvän kuolemantuomion alainen, saattoi tarjota 'vastaavat lunnaat', jotka täydellisesti vastaisivat Aadamia.(l. Timoteukselle 2:6) Uhraamalla vapaaehtoisesti elämänsä tämä Viimeinen Aadam' saattoi maksaa 'ensimmäisen ihmisen Aadamin' synnin palkan. - 1. Korinttolaisille 15:45; Roomalaisille 6:23."
Lunastuksessa Jehovan todistajilla on näin aivan toisenlainen asetelma kuin kristinuskossa. Kristinuskossa lunastetaan ihminen.
Jehovan todistajien opissa lunastetaan paratiisi ja täydellisen ihmisen elämä siellä. Todistajat opettavat myös, että ihmiskunta on lunastettu, elämä ostettu takaisin. Ihminen menetti paratiisielämän, ja ihminen saa sen takaisin — ihminen maksoi hinnan siitä.
Seura puhuu Jeesuksen verestä merkittävimpänä lunastushintana, mutta se tarkoittaa vertauskuvaa: Vartiotorni 15.2.1991, s. 16: "Kristus ei voinut viedä kirjaimellista vertaan taivaaseen. (1. Korinttolaisille 15:50) Sen sijaan hän vei sen, mitä tuo veri vertauskuvasi: uhratun täydellisen ihmiselämänsä laillisen arvon. Hän saattoi esittää virallisesti Jumalan edessä tuon elämän lunnaina syntisen ihmiskunnan korvaukseksi."

Lunnaiden perusta
Seura todistaa opin, että Jeesus antoi elämänsä lunnaina, seuraavan jakeen perusteella: Mark. 10:45: "Sillä ei Ihmisen Poikakaan tullut palveltavaksi, vaan palvelemaan ja antamaan henkensä (UM sielunsa) lunnaiksi monen edestä."
Kirkkoraamatun jakeessa Jeesus antoi henkensä eli kuoli. Kuollessaan hän vuodatti verensä.
UM:ssä Jeesus luovutti sielunsa, mikä merkitsee opissa, että hän antoi ruumiinsa (elämänsä) eikä ottanut sitä takaisin. Jeesus näin luovutti ihmisen elämänsä. Jos Jeesus olisi ottanut ruumiinsa takaisin, paratiisielämää ei olisi lunastettu.
Raamatussa lunastushinta on veri, ei elämä (eikä elä-mänveri): Ilm. 5:9: "ja he veisasivat uutta virttä, sanoen: 'Sinä olet arvollinen ottamaan kirjan ja avaamaan sen sinetit, sillä sinä olet tullut teurastetuksi ja olet verelläsi ostanut Jumalalle ihmiset kaikista sukukunnista ja kielistä ja kansoista ja kansanheimoista."
Jehovan todistajilla tämä jae koskee voideltuja: Ef. 1:7: "jossa meillä on lunastus hänen verensä kautta, rikkomusten anteeksisaaminen, hänen armonsa rikkauden mukaan."
On mahdotonta, että Jeesuksen elämä ihmisenä olisi ollut suurempiarvoinen kuin elämä taivaassa Isän Jumalan seurassa. Luovutus Raamatussa on maan päälle tulo, ei tästä elämästä luopuminen (Joh. 3:16, Matt. 17:17). Paratiisielämästä ei ole maksettu mitään hintaa.
Läsnäolo ja Jeesuksen paluu
Kristityt odottavat Jeesuksen toista tulemista. Myös Jehovan todistajat odottavat Jeesuksen tulemista, vaikka heillä Jeesus on jo läsnä. Kun puhumme Jeesuksen tulemisesta, sanat ovat samat, mutta puhutaan eri asioista.
Kristinuskossa, kun Jeesus tulee, hän hakee omansa pois maan päältä. Jehovan todistajilla, kun Jeesus "tulee", hän tuhoaa ensiksi kristikunnan maan päältä.
Matt. 24:3: "Ja kun hän istui Öljymäellä, tulivat opetuslapset erikseen hänen tykönsa ja sanoivat: 'Sano meille: milloin se tapahtuu (ettei temppelistä jää kiveä kiven päälle), ja mikä on sinun tulemuksesi ja maailman lopun merkki?' "
UM: "Hänen istuessaan öljyvuorella opetuslapset tulivat hänen luokseen yksityisesti ja sanoivat: 'Sano meille: milloin nämä tapahtuvat, ja mikä tulee olemaan sinun läsnäolosi ja asiain järjestelmän päättymisen tunnusmerkki?' "
Näin kääntämällä parusia-sana eri lailla opetuslapset kysyvät KR:ssa Jeesuksen tulemuksen ja UM:ssä Jeesuksen läsnäolon merkkiä.
Näitä merkkejä Jeesus kertoo mm. (Matt. 24:26, 27), että missä tahansa hänen kerrotaan olevan, sitä ei pidä uskoa, sillä "niinkuin salama leimahtaa idästä ja näkyy hamaan länteen, niin on oleva Ihmisen Pojan tulemus" (UM "niin kuin salama lähtee itäisiltä seuduilta ja loistaa läntisille seuduille asti, niin on Ihmisen Pojan läsnäolo oleva").
Kristityt lukevat tästä, että Jeesus tulee näkyvästi, hänen tuloaan ei voi olla huomaamatta. Jehovan todistajille tämä merkitsee, että "Raamatun totuuden salamat leimahtelevat kautta maan" Jeesuksen läsnäolon aikana. Totuuden salamat ovat Jehovan todistajien Raamatun selityksiä. Jehovan todistajat toimivat valonkantajina.
Matt. 24:29-31: "Mutta kohta niiden päivien ahdistuksen jälkeen aurinko pimenee, eikä kuu anna valoansa, ja tähdet putoavat taivaalta ja taivaitten voimat järkkyvät. Ja silloin Ihmisen Pojan merkki näkyy taivaalla, ja silloin kaikki maan sukukunnat patkuvat (UM lyövät itseään valittaen): ja he näkevät Ihmisen Pojan tulevan taivaan pilvien päällä suutella voimalla ja kirkkaudella. Ja hän lähettää enkelinsä suuren pasunan pauhatessa, ja he kokoavat hänen valittunsa neljältä ilmalta, taivasten ääristä hamaan toisiin ääriin."
Kristityille tämä on Jeesuksen tulemus ja ylöstempaus. Tätä tulla-sanaa ei voi kääntää läsnäoloksi.
Jehovan todistajilla tässä kohden alkaa Harmagedo-nin sota. Jeesuksen tuleminen merkitsee sitä, että hän kohdistaa huomionsa tehtäväänsä teloittajana. Kokoaminen merkitsee, että ensin koottiin "hengellä voideltujen" jäännös yhdistetyksi järjestöksi. Tällä hetkellä Jehovan todistajat kokoavat Jeesuksen lampaita. He erottelevat lampaat ja vuohet. Tämä työ tapahtuu Jeesuksen läsnäolon aikana ja loppuu Harmagedonin sotaan.
Raamatussa Jeesus itse jakaa lampaat ja vuohet. Lampaat eivät itse erottele toisistaan lampaita ja vuohia (Matt. 25:32, 33).
Matt. 24:42, 44 kehottavat valvomaan, koska ei tiedetä, milloin Ihmisen Poika tulee. Jehovan todistajille tämä on kehotus olla valmis, kun Harmagedonin sota tulee.
Matt. 24:45, 46 Jeesus kysyy, kuka on se palvelija (UM orja), jonka hänen herransa tullessaan havaitsee pitävän huolta palvelusväestään. Jehovan todistajilla tässä on "orjan" valinta. Jeesuksen ei kuitenkaan tarvinnut tulla henkilökohtaisesti maan päälle. Vuonna 1914 Jeesus löysi orjan, vuonna 1918 Jeesus "tuli temppeliinsä" puhdistamaan palvelijoitaan, orjan, ja vuonna 1919 hän huomioi ja nimitti "uskollisen ja ymmärtäväisen orjan". Käytännössä ei ole merkitystä, käännetäänkö parusia-sana tulemiseksi vai läsnäoloksi, koska Jeesus ei ole läsnä; hän sai 1914 kuninkaallisen vallan. Sana voisi olla aivan yhtä hyvin 'tulla'. Opissa 'tulemisia' on ollut useita, eikä Jeesus koskaan ole tullut.

Ylöstempaaminen
1. Tess. 4:15-17: "Sillä sen me sanomme teille Herran sanana, että me, jotka olemme elossa, jotka jäämme tänne Herran tulemukseen, emme suinkaan ehdi ennen niitä, jotka ovat nukkuneet. Sillä itse Herra on tuleva alas taivaasta käskyhuudon, ylienkelin äänen ja Jumalan pasunan kuuluessa, ja Kristuksessa kuolleet nousevat ylös ensin; sitten meidät, jotka olemme jääneet tänne, temmataan yhdessä heidän kanssaan pilvissä Herraa vastaan yläilmoihin; ja niin me saamme aina olla Herran kanssa." (l.Kor. 15:51-54)
Kristitylle tämä merkitsee, että Jeesus hakee omansa taivaaseen. Ruumiit kirkastuvat. Sitä ennen nousevat kuolleet pyhät.
Jehovan todistajille tämä kuvaa vuotta 1918. Silloin herätettiin kuolleet hallitsijat. Jeesuksen taivaasta tuleminen tässä merkitsee, että hän silloin käänsi huomionsa maahan palkitakseen palvelijoitaan.
Maa
Jehovan todistajille sana 'maa' Raamatussa tarkoittaa lähinnä "maapalloa" tai jumalatonta ihmisyhteiskuntaa. Kun Raamattu sanoo, että maa on iankaikkinen (Ps. 104:5), niin se tarkoittaa heillä maata, maapalloa. Kun maa tuhotaan, niin silloin se tarkoittaa jumalatonta ihmisyhteiskuntaa. Kun Jumala lupaa uudet taivaat ja uuden maan, niin uusi taivas on uusi vanhurskas hallitus ja uusi maa on uusi vanhurskas ihmisyhteiskunta.
2. Piet. 3:10-13: "Mutta Herran päivä on tuleva niinkuin varas, ja silloin taivaat katoavat pauhinalla, ja alkuaineet kuumuudesta hajoavat, ja maa ja kaikki, mitä siihen on tehty, palavat. Kun siis nämä kaikki näin hajoavat, millaisia tuleekaan teidän olla pyhässä vaelluksessa ja jumalisuudessa, teidän, jotka odotatte ja joudutatte Jumalan päivän tulemista, jonka voimasta taivaat hehkuen hajoavat ja alkuaineet kuumuudesta sulavat! Mutta hänen lupauksensa mukaan me odotamme uusia taivaita ja uutta maata, joissa vanhurskaus asuu."
Jehovan todistajat ymmärtävät jakeet niin, että Jehova paljastaa jumalattoman ihmisyhteiskunnan pahuuden ja ikään kuin kärventää tulella kaikki valepuvut. Taivaat on papisto ja alkuaineet on henki, joka ympäröi maata.
Todistajat käyttävät seuraavia jakeita Raamatusta osoittamaan, että maata ei hävitetä. Psalmi 37:29 on heille myös ennustus paratiisimaasta: Ps. 37:29: "Vanhurskaat perivät maan ja asuvat siinä iankaikkisesti."
Jos jae luetaan ennustuksena maan perimisestä, niin se ei sano, minkä maan vanhurskaat perivät.
Jehovan todistajille sana 'iankaikkinen' merkitsee iankaikkista tai esim. määräämätöntä aikaa. Maapalloon yhdistettynä se tarkoittaa iankaikkista, Jeesuksen kuninkuuteen yhdistettynä tuhatta vuotta. Myöskään kristityille sana 'iankaikkinen' Raamatussa el aina merkitse loppumatonta.
Jehovan todistajien opissa Aabrahamilla oli toivo maallisesta elämästä. Raamatussa Aabraham ei odottanut nousevansa tämän maan päälle (KR:n mukaan): Hepr. 11:13: "Uskossa nämä kaikki kuolivat eivätkä luvattua saavuttaneet, vaan kaukaa he olivat sen nähneet ja sitä tervehtineet ja tunnustaneet olevansa vieraita ja muukalaisia maan päällä (UM ja julistivat julkisesti, että he olivat vieraita ja tilapäisasukkaita siinä maassa)." Alkutekstin (hepr. kreikka) sanalla 'iankaikkinen' on eri merkityksiä. Sana voi tarkoittaa iäisyyden lisäksi esim. jotakin aikaa, ajanjaksoa, aikakautta. Raamatussa vain näkymättömät ovat iankaikkisia, joten maan päällä ei voida asua iankaikkisesti.
Jehovan todistajat kysyvät, mitä tapahtuu ihmisille, jotka jäävät elämään maan päälle sen jälkeen, kun saatana on tuhottu. Jos otetaan Raamattu niin kuin siellä lukee, että "ensimmäinen maa on kadonnut" (tuhatvuo-tiskauden jälkeen), niin silloin myös siellä eläneet ihmiset ovat kuolleet tai muuttuneet. He eivät enää asu tämän maan päällä.

Uusi maa ja uudet taivaat
Jehovan todistajilla uudet taivaat on uusi Jerusalem, Valtakunta. Raamatussa ne eivät ole sama asia: Ilm. 21:1, 2: "Ja minä näin uuden taivaan ja uuden maan; sillä ensimmäinen taivas ja ensimmäinen maa ovat kadonneet, eikä merta enää ole. Ja pyhän kaupungin, uuden Jerusalemin, minä näin laskeutuvan alas taivaasta Jumalan tyköä, valmistettuna niinkuin morsian, miehellensä kaunistettu."
Ovelta ovelle
Jehovan todistajat kulkevat ovelta ovelle kaksittain. Heille esikuvana on opetuslapset, jotka Jeesus lähetti kaksittain julistamaan evankeliumia (Mark. 6:7, Luuk. 10:1). Seuran mukaan opetuslapset kulkivat ovelta ovelle, samoin myös alkuseurakuntalaiset (Ap. t. 5:42).
Jehovan todistajilla «anoman eteenpäin vieminen on suoritettava jokaiselle henkilökohtaisesti. Vain tällä tavalla todistaja on viaton vereen (Hes. 3:18). Jehovan todistajat pitävät Hesekieliä esikuvanaan. Heillä on sama vastuu "Jehovan lähettäminä" kuin Hesekielillä.
Ovelta ovelle -työn kautta Jehovan todistajat suorittavat tehtäväänsä olla tuomioksi maailmalle ja saattavat kunniaan Jehovan nimeä. Ilman henkilökohtaista kontaktia näitä tehtäviä ei voisi suorittaa. Tällä tavoin he suorittavat myös hyvän uutisen levittämisen kirjallisuuden ja keskustelujen kautta.
Paratiisi
Raamatun kaksi ensimmäistä lukua kertovat, miten Jumala loi maan, ihmiset ja eläimet. Kristityille tämä on luomiskertomus. Jehovan todistaja näkee niissä Jumalan alkuperäisen tarkoituksen ja lupauksen ihmisen ja maan suhteen.
1. Moos. 1:28: "Ja Jumala siunasi heidät, ja Jumala sanoi heille: "Olkaa hedelmälliset ja lisääntykää ja täyttäkää maa ja tehkää se itsellenne alamaiseksi; ja vallitkaa meren kalat ja taivaan linnut ja kaikki maan päällä liikkuvat eläimet."
Jumalan "ikuinen tarkoitus" nyt saamassa voiton, 1974, s. 42,43: "Tämä merkitsi, että koko maa piti kaunistaa ja tehdä asuinkelpoiseksi laajentamalla Jumalan istuttaman paratiisin rajoja, kunnes itä kohtaisi lännen ja pohjoinen kohtaisi etelän - kaikkiin maanosiin ja kaikille meren saarille."
Jehovan todistajat opettavat, että tuhatvuotiskaudella vanhat alkavat nuortua (Ps. 103:5). Harmagedonin läpi tulleiden on mahdollista sitten myös avioitua. Rauhan maassa ei tulla vanhoiksi.

Todiste paratiisimaan tulemiselle
Jehovan todistajat todistavat, että on maanpäällinen paratiisi seuraavalla jakeella: Luuk. 23:43: "Niin Jeesus sanoi hänelle: "Totisesti minä sanon sinulle: tänä päivänä pitää sinun oleman minun kanssani paratiisissa." UM: "Ja hän sanoi hänelle: "Totisesti minä sanon sinulle tänään: sinä tulet olemaan minun kanssani paratiisissa."
Tällä tavalla muuttamalla pilkun paikkaa, saadaan kaksi eri asiaa. Kristinuskossa Jeesuksen henki meni hänen kuolemansa jälkeen tuonelaan ja todennäköisesti myös taivaalliseen paratiisiin. Jeesus vei tuonelasta ryövärin hengen paratiisiin.
Jehovan todistajilla Jeesus oli vain haudassa kuolemansa jälkeen, joten hän ei voinut mennä sinä päivänä paratiisiin. Paratiisissa oleminen tapahtuu myöhemmin.
Seuran opetuksessa Jeesus ei tule maanpäälliseen paratiisiin. Selitys asialle: Puhu perustellen käyttämällä raamattua, s. 264, 265: "Miten sitten Jeesus olisi pahantekijän kanssa? Herättämällä hänet kuolleista, huolehtimalla hänen fyysisistä tarpeistaan ja antamalla hänelle mahdollisuuden oppia Jehovan vaatimukset ikuisen elämän saamiseksi ja mukautua niihin. (Johannes 5 '.28,29) Jeesus näki pahantekijän katuvassa ja kunnioittavassa asenteessa perusteen siihen, että hänet voi daan sisällyttää niihin miljardeihin, jotka herätetään kuolleista saamaan maanpäällinen elämä ja tilaisuus osoittautua arvolliseksi elämään ikuisesti paratiisissa."
Jehovan todistajilla Jumala palkitsee ihmisiä paratiisielämällä, perusteena heillä on Dan. 12:1; Ilm. 7:9,14; 20:15; 21:4, Jehovan todistajia asetetaan siellä myös ruhtinaiksi (Ps. 45:17).

Taivaallinen paratiisi
Jehovan todistajat eivät puhu taivaallisesta paratiisista. Raamatussa se on: 2. Kor. 12:2-4: "Tunnen miehen, joka on Kristuksessa: neljätoista vuotta sitten hänet temmattiin kolmanteen taivaaseen — oliko hän ruumiissaan, en tiedä, vai poissa ruumiista, en tiedä, Jumala sen tietää. Ja minä tiedän, että tämä mies - oliko hän ruumiissaan vai poissa ruumiista, en tiedä, Jumala sen tietää — temmattiin paratiisiin ja kuuli sanomattomia sanoja, joita ihmisen ei ole lupa puhua."
Jehovan todistajille tässä ei ole kyse taivaassa olevasta paratiisista. Näihin jakeisiin selityksenä on, että kolmas taivas viittaa johonkin hengelliseen. Jae on heille ennustus siitä, että Jumalan palvojat ennallistetaan hengellisen hyvinvoinnin tilaan. Jehovan todistajat ovat nyt hengellisessä paratiisissa. Raamatussa on Jumalan paratiisi: Ilm. 2:7: "Jolla on korva, se kuulkoon, mitä Henki seurakunnille sanoo: Sen, joka voittaa, minä annan syödä elämän puusta, joka on Jumalan paratiisissa." Jehovan todistajille tämä jae on vertauskuva. Raamatun mukaan maalliset eivät ole iankaikkisia: 2. Kor. 4:17,18: "Sillä tämä hetkisen kestävä ja kevyt ahdistuksemme tuottaa meille iankaikkisen ja määrättömän kirkkauden, ylenpalttisesti, meille, jotka emme katso näkyväisiä, vaan näkymättömiä; sillä näkyväiset ovat ajallisia, mutta näkymättömät iankaikkisia." Sillä näkyväiset ovat ajallisia, mutta näkymättömät iankaikkisia."
Pelastus
Kristinuskossa ihmisen saadessa syntinsä anteeksi hänestä tulee pelastettu. Hän pelastuu pimeydestä valkeuteen ja saatanan vallasta Jumalan tykö (Ap. t. 26:17, 18): Kol. 1:13: "— — häntä, joka on pelastanut meidät pimeyden vallasta ja siirtänyt meidät rakkaan Poikansa valtakuntaan."
Jehovan todistajaa ei ole pelastettu Jumalan valtakuntaan. Hän luottaa yhteyteen "pyhien" kanssa ja saavansa maallisen elämän. Raamattu ei tällaista tunne. Se jakaa ihmiset vain kahteen ryhmään: Jumalan lapsiin ja paholaisen lapsiin (1. Joh. 3:10). Jumalan lapset ovat pelastettuja.
Jehovan todistajat sanovat, ettei se ole tärkeintä, että ihminen pelastuu, vaan Jehovan nimen kunniaan saattaminen. Jumalan tahto Raamatussa kuitenkin on, että kaikki ihmiset pelastuisivat. Totuuden sana on pelastuksen evankeliumi (Ef. 1:13).
Kun kristitty sanoo todistajille, että hän on pelastettu, niin todistajat yrittävät ottaa selvää, onko "pelastuneella" ollut traumaattisia kokemuksia. Jos niitä on ollut, niin todistajat arvelevat, että kristityn mielenterveys on niistä järkkynyt. (Luuk. 19:2- 10). Sakkeus (publikaanien esimies) kiipesi puuhun, jotta näkisi Jeesuksen. Hän halusi ottaa Jeesuksen vastaan. Hän jopa kertoi Jeesukselle, että hän antaa nelinkettaisesti takaisin, jos hän on petoksella jotakin ottanut. Jeesus sanoi hänestä: Luuk. 19:9, 10: "Tänään on pelastus tullut tälle huoneelle, koska hänkin on Aabrahamin poika; sillä Ihmisen Poika on tullut etsimään ja pelastamaan sitä, mikä kadonnut on."
Persoona
Jehovan todistajilla on määtätty "persoonallisuus". He pyrkivät olemaan "yhtä persoonaa", kaikki samanlaisia ja samanmielisiä. He puhuvat samalla tavalla, käyttäytyvät ja myös pukeutuvat samalla tavalla. Näin he osoittavat olevansa yhtä. Todistajilla on uusi persoonallisuus, jota kehitetään. He pukeutuvat "uuteen petsoonallisuuteen", vilkkaasta tulee rauhallinen jne. Myös kaikkea pahaa pyritään välttämään.
Tähän persoonallisuuteen, johon kaikki pyrkivät, on otettu Isän ja Pojan piirteitä, Hengen hedelmät sekä peräänantamattomuus.
Jehovan pääpiirteet opissa ovat rakkaus, oikeudenmukaisuus, voima ja viisaus. Jehova on myös järkevä ja joustava. Jehovan todistajat pyrkivät jäljittelemään näitä ominaisuuksia. Heidän tavoitteenaan on olla Jumalan kuva ja kaltainen.
Jeesuksen ominaisuudeksi katsotaan nöyryys; hän ei tehnyt mitään omasta aloitteestaan, vaan vain sitä, mitä Isä käski. Jehovan todistaja jäljittelee Jeesusta ja toteuttaa omalta osaltaan kaikki "uskollisen ja ymmärtäväisen orjan" käskyt ja ohjeet.
Hengen hedelmää, jonka Raamatun mukaan pitäisi näkyä uskovassa, ovat UM:n mukaan (Gal. 5:22): rakkaus, ilo, rauha, pitkämielisyys, huomaavaisuus, hyvyys, usko, lempeys ja itsehillintä. Näitä Jehovan todistaja kehittää. Ystävällisyys on muutettu UM:ssä huomaavaisuudeksi. Todistaja ei ole maailman ihmisten ystävä.
Hengen hedelmää ymmärretään myös muuten erilaiseksi kuin yleensä. Rakkaus ulkopuolista kohtaan käsitetään sanoman viemiseksi, heille ja sisäpuolella olevaa kohtaan se on "lämpimän kiintymyksen tuntemista". Ilo on hymyilemistä. Rauha on sovussa elämistä. Pitkämielisyys on kestämistä. Usko on uskomista oppiin.
Huomaavaisuus ja itsehillintä ovat tärkeimpiä ominaisuuksia Jehovan todistajille. Mitään tunteenpurkauksia, sen paremmin huonoja kuin hyviäkään, ei sallita. Innostuminenkin saatetaan tulkita itsehillinnän puutteeksi. Toimeliaisuus on tärkeää. Jehovan todistajat pyrkivät olemaan rehellisiä.
Jehovan todistaja on luja: Vartiotorni 1.11.91, s. 31: "Huomaa myös, mitä Jehova sanoi Hesekielille: 'Katso, minä teen sinun kasvosi yhtä koviksi kuin heidän kasvonsa ja sinun otsasi yhtä kovaksi kuin heidän otsansa. Timantin kaltaiseksi, kiveä kovemmaksi minä teen sinun otsasi.' (Hesekiel 3:8, 9) Jehova antoi Hesekielille timantinkovaa päättäväisyyttä, jonka avulla hän saattoi profetoida uppiniskaiselle kansalle — Hesekiel 2:6. Samoin nykyään Jehova on antanut kansalleen timantin kaltaista lujuutta ankaran vastustuksen edessä."
Jehovan todistajilla on "tuomion henki". He lukevat Vartiotorni- ja Herätkääl-lehtiä, jotka sisältävät maailman pahuutta. Tämän he tuomitsevat. He ovat myös käytöksellään tuomioksi maailmalle: He tutkivat Raamattua päivittäin 3.l.1991: "Nooan tavoin me langetamme maailmalle tuomion uskomme välityksellä, jota hyvät teot tukevat."
Jehovan todistajat pytkivät heijastamaan Jumalan kuvaa niin, että ihmiset näkevät heissä Jumalan piirteitä. He kuitenkin painottavat olevansa epätäydellisiä, Jehova arvioi todistajat yksilöinä kyvykkyyden mukaan. Kunkin on tehtävä parhaansa.
Peto
Jehovan todistajien opissa kyse on hallintavallasta, ei varsinaisesti uskosta Jumalaan. Sen vuoksi myös Ilmestyskirjassa oleva peto on poliittinen peto. Peto on YK.
Ilmestyksen huipentuma, s. 247, 248: "Peto, jonka näit, oli, mutta ei ole, ja kuitenkin se on nousemaisillaan syvyydestä, ja se on menevä tuhoon." — Ilmestys 17:8a.
"Peto — — oli." Se oli tosiaan ollut olemassa Kansainliittona tammikuun 10. päivästä 1920 lähtien, ja 63 kansaa oli jossakin vaiheessa ollut sen jäsenenä. - —Helakanpunainen peto tosiaan kiipesi ylös syvyydestä. Kesäkuun 26. päivänä 1945 antoi 50 kansaa suuren julkisuuden saattelemana San Franciscossa Yhdysvalloissa äänensä Yhdistyneiden kansakuntien järjestön peruskirjan hyväksymisen puolesta. — — YK on todellisuudessa Jumalaa pilkkaava väärennös Jumalan messiaanisesta valtakunnasta, jossa hänen Rauhanruhtinaansa, Jeesus Kristus, on hallitseva ikuisesti. (Jesaja 9:5, 6)"
Pieni lauma
Jehovan todistajat jaetaan kahteen ryhmään, pieneen laumaan ja suureen joukkoon. Pieni lauma on 144.000 hallitsijaa. Heistä on elossa jäännös. Tämä jako saadaan käyttämällä muutamaa raamatun j aetta. Perusjae on:
Luuk. 12:32: "älä pelkää, sinä piskuinen lauma; sillä teidän Isänne on nähnyt hyväksi antaa teille valtakunnan."
Tässä jakeessa Jeesus puhuu opetuslapsilleen, muutamalle ihmiselle — pienelle laumalle. Se oli pieni lauma verrattuna kansanjoukkoon. Tästä Jehovan todistajat ovat ottaneet, että pieni lauma tarkoittaa 144.000 hallitsijaa, se on pieni lauma verrattuna "suureen joukkoon" (Ilm. 7:9).
Jehovan todistajat sanovat pienen lauman olevan Jumalan valtakunta, taivaan valtakunta, Jumalan Israel, uusi Jerusalem, uudet taivaat ja Kristuksen ruumis. Kun siis Raamatussa puhutaan näistä, ne tarkoittavat todistajille 144.000 "voideltua". Nämä ovat myös "uudestisyntyneitä", esikoisia ja pyhitettyjä. He ovat koeteltuja ja koetuksen kestäneitä.
144.000 taivaaseen menijää järjestö saa yhdistämällä seuraavat jakeet: Ilm. 14:1, 3: 144.000 valtaistuimen edessä; Ilm. 5:10: heidät tehtiin kuninkaiksi ja papeiksi ja Ilm. 20:4, 6: ja he hallitsivat Kristuksen kanssa tuhat vuotta.
Raamatusta löytyy kolmesta jakeesta luku 144.000: Ilm. 7:3,4: "ja (enkeli) sanoi: 'älkää vahingoittako maata älkääkä merta, älkää myös puita, ennenkuin me olemme painaneet sinetin Jumalamme palvelijain otsaan'. Ja minä kuulin sinetillä merkittyjen luvun, sata neljäkymmentä neljä tuhatta merkittyä kaikista Israelin lasten sukukunnista." Ilm. 14: l, 3,4: "Ja minä näin, ja katso, Karitsa seisoi Siionin vuorella, ja hänen kanssaan sata neljäkymmentä neljä tuhatta, joiden otsaan oli kirjoitettu hänen nimensä ja hänen Isänsä nimi. — eikä kukaan voinut oppia sitä virttä paitsi ne sata neljäkymmentä neljä tuhatta, jotka ovat ostetut maasta. Nämä ovat ne, jotka seuraavat Karitsaa, mihin ikinä hän menee. Nämä ovat ostetut ihmisistä esikoiseksi (UM ensi hedelmäksi) Jumalalle ja Karitsalle."
Kristityt näkevät näissä jakeissa suuren ahdistuksen aikana maan päällä olevia juutalaisia, jotka kyllä menevät taivaaseen. Jehovan todistajat sanovat, että nämä eivät ole juutalaisia, koska sukukunnat (Ilm. 7:5-8) eivät ole samat kuin Jaakobin pojat. Daanin tilalla kuitenkin on Manasse, jonka Jaakob oli myös ottanut pojakseen (l. Moos. 48:5). Joosef sai kaksi perintöosaa (Hes. 47:13).
Jehovan todistajille se, että 144.000 on ostettu "ensi hedelmäksi" merkitsee, että he ovat alkuseurakuntalai-sia. Kristityille sanalla on kaksi merkitystä; ensi hedelmä ja esikoinen. Raamatussa esikoiset ovat niitä, jotka on pyhitetty. Esikoiset ovat Jumalan omaisuutta. 144.000, "ensi hedelmä" ei siis tarkoita alkuseurakun-talaisia + jäännös, vaan sitä, että he ovat esikoisia, Jumalalle pyhitettyjä.
Jehovan todistajat todistavat, että Ilm. 14: l :n 144.000 on alkuseurakuntalaisia osoittamalla mm., että he ovat sama joukko kuin Ilm. 3:12:ssa.
He eivät kuitenkaan ole sama joukko. I44.000:lla on otsissaan Jeesuksen ja hänen Isänsä nimi. Ilm. 3:12:n ihmisillä on otsissaan Jumalan nimi, Jumalan kaupungin nimi ja Jeesuksen uusi nimi.
Seuraava jae osoittaa, että taivaallinen Jerusalem, esikoisten juhlajoukko, seurakunta ja vanhurskasten henget (mahd. Vt:n ajan pyhiä) ovat eri asioita:
Hebr. 12:22, 23: "vaan te olette käyneet Siionin vuoren tykö ja elävän Jumalan kaupungin, taivaallisen Jerusalemin tykö, ja kymmenien tuhansien enkelien tykö, taivaissa kirjoitettujen esikoisten juhlajoukon ja seurakunnan tykö ja tuomarin tykö, joka on kaikkien Jumala, ja täydellisiksi tulleitten vanhurskasten henkien tykö."
Raamatusta ei löydy todistetta, että taivaaseen menisi vain 144.000 ihmistä.
Profeetta
Kristityt sanovat Jehovan todistajia usein vääriksi profeetoiksi. "Orja" paljastaa vääräksi profeetaksi angloamerikkalaisen maailmanvallan; profeetta on siis poliittinen.
Jehovan todistajat ovat ennustaneet paljon. Toteutuneeksi ennustukseksi he katsovat ennustuksen siitä, että "Kansainliitto nousee jälleen". Se oli Jehovan järjestön päävastustaja ja se lopetettiin. Sen tilalle tuli YK,
Tämän hetken ennustuksia (tuomion julistuksia) on vain yksi: Se sukupolvi, joka näki ensimmäisen maailmansodan, tulee näkemään myös, miten Valtakuntahallitus murskaa ihmishallitukset (Harmagedonin sota).
Herätkää 22.3-1993, s. 4: "Odottaessaan innokkaasti Jeesuksen toista tulemusta Jehovan todistajat ovat esittäneet aikamääriä, jotka ovat osoittautuneet vääriksi. Tämän johdosta jotkut ovat sanoneet heitä vaariksi profeetoiksi. He eivät silti ole tuliaisissakaan tapauksissa kertaakaan juljenneet esittää ennustuksia 'Herran nimessä'. He eivät ole koskaan sanoneet: 'Näin on Jehova puhunut'."
Seura opettaa, että Jehova on valtuuttanut jäännöksen: "Kansat tulevat tietämään, että minä olen Jehova" — miten? 1971, s. 66: "Jehova valtuutti antautuneen, kastetun voidellun palveli j aiuokan puhumaan kaikille kansakunnille Hänen nimessään." (S. 61 Jehovan todistajat valtuutettu puhumaan profeettana Jehovan nimessä.)
Jehovan todistajat ovat ottaneet profeetta Hesekielin aseman (Hes. 2. luku), hänen jonka Jumala lähetti puhumaan sanansa. He ovat Hesekielin nykyinen vastine eli vastakuva. Jehovan todistajat ovat Jehovan puhetorvi.
Hesekielin "orja-luokalla" on kuitenkin se ero, että Jumala ei puhu heille mitään. He tarkkaavat maailman tapahtumia ja Jehovan todistajien toimintaa ja yhdistävät ne sitten Raamattuun. Raamattu sisältää "ennustuksia", joita selitetään. "Orja-luokka" ei siis ole oikea profeetta, sellainen kuin Raamatun profeetat olivat.
Koska Jehovan järjestön ennustukset ovat Raamatun tulkintaa, ja ne menevät väärin, niin miten muukaan heidän tekemänsä Raamatun tulkinta voisi olla oikeaa?
Puolueettomuus
Jehovan todistajille sana puolueettomuus merkitsee sitä, että ei osallistuta ihmisten välisiin kiistakysymyksiin, ei äänestetä eikä oteta poliittista kantaa. Puolueettomuus merkitsee heille puolueellisuutta siinä mielessä, että maailman hallitukset ovat heidän vihollisiaan. Jehovan todistajilla on oma "valtionsa" valtioiden sisällä. Jehovan todistajat kuitenkin maksavat veronsa ja hyväksyvät useimmat maallisten valtioiden lait. Ristiriitatilanteissa Valtakunnan lait ovat ylinnä.
Jehovan todistajat kannattavat Jumalan valtakuntaa. Jos he siis osallistuisivat politiikkaan, he osallistuisivat "vieraan maan" politiikkaan, tai jos he menisivät armeijaan, he olisivat vihollis vallan armeijassa, ja näin itseään vastaan. Todistajille on alkanut jo aika, jolloin "kansa ei nosta enää miekkaa kansaa vastaan, eivätkä he enää opettele sotimaan" (Jes. 2:4).
Seura kääntää Joh. 18:36:n, jossa sanotaan, ettei Jeesuksen valtakunta ole maailmasta, että se ei ole "osa maailmasta" (jumalattomasta ihmisyhteiskunnasta). Koska Jeesuksen palvelijat eivät ole siitä, he eivät taistele sen puolestakaan.
Raamattu
Jehovan todistajille Raamattu on ennen kaikkea ennustusten ja salaisuuksien kirja. Todistajat sanovat hankkivansa siitä täsmällistä tietoa Jumalasta, hänen tarkoituksistaan ja vaatimuksistaan. Todistajat opettavat, että esim. Paavali ei ymmärtänyt kaikkea, mitä hän kirjoitti. Näin Raamatun näkyjen ja Vanhan testamentin ennustusten lisäksi myös Uudessa testamentissa on asioita, jotka vasta nyt ymmärretään.
Seura opettaa, että Raamatun sanojen merkitykset ovat vuosituhansien aikana muuttuneet, ja että seuralla on sanoille se merkitys, mikä niillä Raamatun kirjoittajille on ollut. Jehovan todistajien omassa Raamatussa, UM:n käännöksessä, toiset sanat on muutettu "alkuperäisen merkityksen" mukaisiksi, mutta muut sanat on kirjoitettu niin kuin muissakin Raamatuissa.
"Orja"-luokka ohjaa Raamatun ymmärtämisessä. Sen opetuksen mukaan sitä ei voi ymmärtää itse. Se kirjoittaa Raamatun tutkimisen apuvälineitä, lehtiä ja kirjoja. Todistajat tietävät orjan erehtyväiseksi, mutta he luottavat siihen.
Seura laittaa Raamatun sopusointuun keskenään ja yhdistää sen omaan oppiinsa. Näin Jehovan todistajien on melko helppo selittää Raamattua. Oman oppinsa pohjalta todistajat voivat päätellä, mitä mikin jae merkitsee. Osa todistajista pitäytyy Vartiotorni- seuran kirjoituksiin selityksissään, mutta toiset antavat oman selityksensä. Raamatussa on kuitenkin joitakin jakeita, joita on melko mahdotonta soveltaa oppiin. Niistä tulee aina uutta tietoa ja uudet selitykset. Järjestö on nyt aivan Raamatun kuvaamassa lopun ajassa: Salaisuudet ovat paljastuneet ja ennustukset toteutuvat. Seura on selittänyt Danielin ja Hesekielin kirjat sekä Ilmestyskirjan. Niihin kuitenkin tulee vielä "täsmennyksiä" ja lisää valoa. "Orja"-luokka seuraa ajan merkkejä ja yhdistää ne Raamattuun.
Ilmestyskirjan, joka kertoo lopun ajasta, seura selittää aina uudestaan, niin että se pysyy ajan ja totuuden tasalla. Kun tulee uusi selitysteos, se on uusin valo.
Ilmestyskirja on todistajille ehkä tärkein Raamatun kirjoista. Se kertoo heille kristikunnan tuhosta ja heidän omasta työstään. Tällä hetkellä Jehovan todistajien Kuningas on Ilmestyskirjan syvyyden enkeli. Seura opettaa, että hän on Jeesus.
Suurista muutoksista Ilmestyskirjan selityksissä on esimerkkimme syvyyden enkeli. Vuonna 1930 kirjassa Valo tämä oli Jehova, ja vuonna 1917 kirjassa Täyttynyt salaisuus syvyyden enkeli oli saatana.
Jehovan todistajille Raamatun tutkiminen on pääasiassa Vattiotorni-seuran kirjallisuuden tutkimista: Vartiotorni 1.3.1987, s. 17: "Kaikkien totuutta rakastavien ihmisten sydämen pitäisi 'tulvia' sanomaa, jonka Vartiotorni- ja Herätkää! -lehdet sisältävät. (Psalmi 45:2)"
Jehovan todistajat hakevat Raamatusta eri asioita, pääasiassa esikuvia, periaatteita, ennustuksia, vaatimuksia, tarkoituksia, selvittävät näkyjä jne.

Raamatun ymmärtäminen
Jehovan todistajien kanssa Raamattua lukeneen on toisinaan vaikea myöhemminkään lukea Raamattua itsenäisesti. Kun on oppinut lukemaan Raamattua kuvakielenä, niin suoraan jae jakeelta lukeminen ja normaalilla tavalla sen ymmärtäminen on vierasta.
Kaikki asiat Raamatussa eivät voi olla kenelläkään selvät. Siellä on mm. joitakin jakeita, joita on vaikea yhdistää oikeisiin asioihin. Kun Uuden testamentin kirjeet kirjoitettiin, niin niiden saajilla oli jo pohjana apostolien opetus (Ap. t. 2:42). Ja apostolit olivat taas saaneet oppinsa Jeesukselta. Tämän ajan ihmisellä on jäljellä vain kirjeet, jotka eivät selitä kaikkia asioita "perusteellisesti". Kristityt näkevät olevansa jäljessä alku-seurakunnasta päinvastoin kuin Jehovan todistajat.
Raamatussa on myös näkyjä ja ennustuksia, jotka ymmärretään lopullisesti vasta kun ne toteutuvat. Ne ovat kuitenkin selvästi erotettavissa muusta Jumalan sanasta, joten ne eivät häiritse Raamatun ymmärtämistä.
Paavali kirjoittaa, että luonnollinen ihminen ei ymmärrä sitä, mikä Jumalan Hengen on (1. Kor. 2:9, 10). Vain Hengestä syntynyt tietää, mitä on uudestisyntyminen, mitä on olla Kristuksessa, kuinka Jumala puhuu, miten täytytään Hengellä, mitä Jumala on meille näyttänyt. 
Raamatun tarkoitus on tuottaa Jumalan elämää. Ei riitä, että Raamattua vain tutkitaan ja sitten tehdään opitun mukaan, jos ei oteta Jeesusta vastaan.

Muunnos
Jehovan todistajat käsittelevät asioita laajasti. He voivat selittää jakeiden taustaa hyvinkin pitkälle taaksepäin. Todistajat myös hakevat jakeille vastakkaisia jakeita Raamatusta. Tämä kaikki suuntaa siihen, että jae ei tarkoita sitä mitä siinä lukee. Seura tekee eri tavoin muunnoksen alkuperäisestä jakeesta tai asiasta. Esimerkkejä: 1) Jumalan tunteminen muuntuu täsmällisen tiedon hankkimiseksi Jumalasta. 2) "Pyhitetty oikoo sinun nimesi, tulkoon sinun valtakuntasi" muuntuu todistajille rukoukseksi, että Jehova pyhittäisi nimensä Valtakunta-hallituksen välityksellä. 3) Jeesus sanoi, että Isää pitää rukoilla Hengessä ja totuudessa (Joh. 4:23, 24). Seura kääntää rukoilla-sanan palvomiseksi, ja opissa se taas on ovityötä. 4) Jeesuksen tulemus (läsnäolo) muuntuu Jeesuksen kuninkaalliseen virkaan asettamiseksi ja siinä olemiseksi. 5) Jeesus sanoi, että hänen seuraajansa tulevat tekemään suurempia tekoja kuin hän (Joh. 14:11, 12). Seuran opetuksessa tämä muuntuu, että Jeesuksen seuraajat julistavat laajemmalla alueella kuin hän. 6) Kristuksen Henki (Jumalan Henki) muuntuu nöyryydeksi. Raamattu sanoo, että Jumala puhuu. Jehovan todistajille tämä muuntuu niin, että Pyhä Henki vaikuttaa mieleen. Tämä on niin kuin Jumala puhuisi.

Keskustelut
Jehovan todistajien kanssa on mahdollista käydä seuraavanlainen keskustelu Raamatusta. Todistajat eivät aina vastaa suoraan kysymykseen: ymmärtääkö Pyhä Henki?
— Pyhä Henki ei ole persoona. Tarkoitin, että ymmärtääkö Pyhä Henki.
— Pyhä Henki on Jehovan toimiva voima, joka toteuttaa Jehovan tahdon.
Tarkoitin, että kun Isä lähettää Pyhän Hengen ja Poika lähettää Pyhän Hengen, niin ymmärtääkö Pyhä Henki.
— Isä antaa Henkeä Jeesukselle ja Jeesus valittaa sitä. Mutta miten hänet voi lähettää, jos hän ei ymmärrä?
— Pyhä Henki ymmärtää Jehovan tahdon ja toteuttaa sen.
Risti
Kristinuskossa Jeesuksen risti on evankeliumin ydin. Ristillä voitettiin saatana, kukistettiin synnin valta ja ristillä Jeesus sovitti Jumalan ja ihmisen. Kristityt saarnaavat Jeesusta ristiinnaulittuna (1. Kor. 1:23, 24).
Jehovan todistajat sanovat, että Jeesus ei ole enää paalussa (ristillä). Hän on nyt Kuningas. Heille risti on pakanallinen merkki — staura, jolle Jeesus naulattiin, merkitseekin paalua. Kristityt näkevät, että roomalaiset olivat tuoneet ristin Israeliin ja myös perimätieto kertoo, että Jeesus naulattiin paaluun, jossa oli poikkipuu. Sana staura merkitsee seka paalua että paalua, jossa on poikkipuu.
Kristitty katsoo ristiin: Gal. 3:1-3: "Oi te älyttömät galatalaiset! Kuka on lumonnut teidät, joiden silmäin eteen Jeesus Kristus oli kuvattu ristiinnaulittuna? Tämän vain tahdon saada teiltä tietää: lain teoistako saitte Hengen vai uskossa kuulemisesta? Niinkö älyttömiä olette? Te aloititte Hengessä, lihassako nyt lopetatte?"
Jehovan todistajien opissa mitään ei tapahtunut ristillä (paalussa), paitsi kuolema. Se, että Jeesus kuoli kärsimyskuoleman, oli todiste hänen nuhteettomuudestaan.
Raamatussa voitto tuli Golgatalla: 1. Piet. 2:24: "joka 'itse kantoi meidän syntimme' ruumiissansa ristinpuuhun, että me, synneistä pois kuolleina, eläisimme vanhurskaudelle; ja hänen 'haavainsa kautta te olette paratut'." Kol. 2:14-15: "ja pyyhki pois sen kirjoituksen säädöksineen, joka oli meitä vastaan ja oli meidän vastustajamme; sen hän otti meidän tieltämme pois ja naulitsi ristiin. Hän riisui aseet hallituksilta ja valloilta ja asetti heidät julkisen häpeän alaisiksi; hän sai heistä hänen kauttaan voiton riemun."
Seuran opetuksessa Valtakunta saa aikaan synnin ja kuoleman poistumisen.
Rukous
Uskovaisilla on joskus tapana sanoa Jehovan todistajille, että rukoillaan yhdessä. Jehovan todistajat eivät jää rukoilemaan. Heidän mielestään kristityt eivät rukoile Jumalaa, vaan kristittyjen epäjumalaa, kolmiyhteistä Jumalaa. Myöskään Jeesusta ei opissa saa rukoilla, hän on rukousten Välittäjä. Kristityt rukoilevat Isää Jeesuksen nimessä, mutta Jeesus ei "välitä" rukouksia.
Kun Jeesus oli maan päällä, hän käski rukoilla Isää, mutta kun hän lähti täältä pois, hän sanoi, että häntä voi rukoilla: Joh. 14:14: "Jos te anotte minulta jotakin minun nimessäni, niin minä sen teen."
UM:n käännös jättää "minulta"-sanan pois. Siitä saa kuvan, että Jeesus pyytää rukoilemaan Isää.
Myös rukous itsessään on heille erilaista kuin kristityille. Jehovan todistajille tärkein rukous on Isä meidän -rukous. Sitä myös kristityt rukoilevat. Mutta kummatkin ryhmät rukoilevat samoilla sanoilla eri asioita. Jumalan nimen pyhittämisellä todistajat tarkoittavat rukouksessaan, että "Jehova pyhittäisi" nimensä tuhoamalla kristikunnan ja myös muut "vastustajat". Pyhittämiseen kuuluu myös nimen tunnetuksi tekeminen.
Seura opettaa mm., että rukoukset tämän maailman puolesta eivät ole hyväksyttyjä. Myöskään henkilökohtaisia, "itsekkäitä" rukouksia ei pidä rukoilla. Jehova ei niihin vastaa. Todistajat voivat kuitenkin rukoilla esim. sairaiden puolesta, mutta he eivät usko, että Jehova parantaa ihmisen, vaan voi sen sijaan vaikuttaa esim. oikeanlaista hoitoa.
Kaikessa rukouksessa todistajille tärkeintä on voiman ja ymmärryksen saaminen Jehovan työtä varten. Rukouksen jälkeen todistaja voi tutkia Vartiotorni-seuran kirjallisuutta ja Raamattua ja etsiä niistä neuvoa. Jehovan todistajat ponnistelevat saadakseen sen, mitä he rukoilevat.
Todistajat voivat rukoilla asioita, jotka vaikuttavat "suhteeseen Jumalaan hengellisesti". Rukouksella osoitetaan myös opetettaville antaumuksen syvyyttä. Todistajat voivat rukouksessaan myös kiittää Jumalaa ja pyytää syntejä anteeksi. Rukous voi olla myös uskon osoittamista, eli rukoilemalla todistaja osoittaa uskonsa.
Saatana, demonit
Jehovan todistajat jakavat maailman kahtia, Jumalan uuteen järjestelmään ja saatanan maailmaan. Saatanan maailmassa on "saatanallinen ajattelu, joka kyllästää kaikki elämän piirteet Jehovan järjestön ulkopuolella ja ihmiset kannattavat saatanaa Jehovan suvereenisuutta uhaten".
Jehovan todistajilla saatana heitettiin maan päälle v. 1914 (Ilm. 12:9).

Demonit
Demonit vaikuttavat Jehovan todistajien jokapäiväiseen elämään. Niitä on kaikkialla ja ne aiheuttavat monenlaista kiusaa, mm. epäilyksiä. Epäilykset taas päinvastaisesti voivat aiheuttaa demoni hyökkäyksen.
Demonit aiheuttavat mm. sairauksia, etenkin psyykkisia sairauksia. Kaikki psyykkiset sairaudet eivät kuitenkaan opissa ole demonien aiheuttamia. Näin Jehovan todistaja, joka sairastuu, saattaa epäillä demoneita syyllisiksi.
Todistajat saattavat myös vältellä uskovaisia ja heidän tavaroitaan demonien pelosta. He eivät myöskään halua pitää kotonaan mitään muuta uskonnollista kirjallisuutta kuin Vartiotorni-seuran kirjoja ja lehtiä. Nain he varovat hyökkäystä.
Sovitus
Raamatussa Jeesus tuli sovittamaan maailman synnit ja näin tekemään rauhan Jumalan ja ihmisen välille: Jes. 53:5: "mutta hän on haavoitettu meidän rikko-mustemme tähden, runneltu meidän pahain tekojemme tähden. Rangaistus oli hänen päällänsä, että meillä rauha olisi, ja hänen haavainsa kautta me olemme paratut."
Jumala itse sovitti ihmiset: 2. Kor. 5:19: "Sillä Jumala oli Kristuksessa ja sovitti maailman itsensä kanssa eikä lukenut heille heidän rikkomuksiaan, ja hän uskoi meille sovituksen sanan."
UM: "nimittäin sen, että Jumala sovitti Kristuksen välityksellä maailman kanssaan eikä laskenut sen tilille sen hairahduksia, ja hän uskoi meille sovituksen sanan."
Raamatussa sovitus ihmiselle tulee uskosta Jeesukseen (syntien anteeksisaamisessa). Ennen kuin ihminen on sovitettu, hän on Jumalan vihamies (Koi. 1:21, Room. 5:1, 10).
Seuran opetuksessa ihminen on sopusoinnussa (sovitettu) Jehovan kanssa tuhatvuotiskauden lopussa ollessaan inhimillisesti täydellinen ja pitäessään Jehovaa Suvereenina Hallitsijana.
Suuri Joukko
Suurimmalla osalla Jehovan todistajista on maanpäällinen toivo. Raamatusta heitä kuvaamaan on otettu seuraava jae:
Ilm. 7:9: "Tämän jälkeen minä näin, ja katso, oli suuri joukko, jota ei kukaan voinut lukea, kaikista kansanheimoista ja sukukunnista ja kansoista ja kielistä, ja ne seisoivat valtaistuimen edessä ja Karitsan edessä puettuina pitkiin valkeihin vaatteisiin, ja heillä oli palmut käsissään."
Ilmestyksen huipentuma, s. 120-122: "Ilmestyksen 7:9-17:ää koskeva ymmärrys oli nyt paljastumaisillaan kaikessa säteilevässä loistossaan! - — Sykähdyttävässä puheessa 'Suuri joukko', jonka Vartiotorni-seuran presidentti J.F. Rutherford piti noin 20000:lle konventissa läsnä olleelle— - Tämän puheen huippukohdassa puhuja kysyi: 'Haluaisivatko kaikki ne, joilla on toivo saada elää ikuisesti maan päällä, nousta seisomaan?' Kun suuri osa läsnäolijoista nousi seisomaan, presidentti huudahti: 'Katso! Suuri joukko!' Ensin seurasi hiljaisuus ja sitten valtavat riemuhuudot."
Näin vuonna 1935 syntyi Jehovan todistajien "suuri joukko". Sitä ennen todistajat kokosivat vain taivasjoukkoa, mutta he uskoivat, että on myös ihmisiä, jotka eivät tule koskaan kuolemaan.
Raamatun näyssä suuresta joukosta yksi vanhimmista taivaassa kysyi Johannekselta, joka myös oli hengessä taivaassa (Ilm. 4:1): Ilm. 7:13: "Keitä ovat nämä pitkiin valkeihin vaatteisiin puetut, ja mistä he ovat tulleet?"
Jae osoittaa, että suureen joukkoon kuuluvat ovat taivaassa, koska he ovat sinne tulleet.
"Orja"-luokka käyttää tätä jaetta osoittamaan, että suuri joukko säilyy elossa maan päällä suuren ahdistuksen läpi. He ovat tulleet Harmagedonin sodasta rauhan valtakuntaan.
Raamatusta Jehovan todistajat löytävät esikuvan suurelle joukolle Joonadabista, joka meni Jeehun (pieni lauma) mukaan (2. Kun. 10:15, 16). Kun suuri joukko perii Jumalan valtakunnan, se tarkoittaa, että he perivät sen siunaukset.
Jeesus sanoi, että hänellä on myös muita lampaita (Joh. 10:16). Todistajille tämä merkitsee, että on myös maanpäällisen toivon omaavia. Jeesuksen opetuksessa ei tällaista joukkoa kuitenkaan ole.
Jehovan todistajilla Ilmestyskirjassa olevat ratsuväen joukot kuvaavat suurta joukkoa. Tämän joukon lukumääräksi Raamattu ilmoittaa 200 miljoonaa. Luku on Jehovan todistajille kuvaannollinen.
Synti
Jehovan todistajat jakavat synnin kahteen luokkaan: 1) Aadamin synnistä johtuvaan perisyntiin (hairahdukset), joka on epätäydellisyyttä, ja 2) tahallisiin synteihin.
Todistajille syntiä (ei perisyntiä) on, esim. että ei täytä Jehovan vaatimuksia ja edistä paratiisin tuloa. Synti on tottelemattomuutta Jehovan laille. Opissa kaikkien ihmisten synnit häviävät kuollessa. Seura käyttää siinä seuraavaa jaetta: Room. 6:7: "sillä joka on kuollut, se on vanhurskautunut (UM vapautunut) pois synnistä."
Jakeessa puhutaan synnille kuolemisesta, ei ruumiin kuolemasta, joten jaetta käytetään väärässä yhteydessä. Jehovan todistajat rukoilevat perisynnistä johtuvia hairahduksia anteeksi. He ovat puhtaassa asemassa, mikäli he yrittävät parhaansa "vapautuakseen huonoista tottumuksistaan". Syntinen tila kuitenkin säilyy. Tahallisesta Jehovan lakien vastustamisesta ei ole anteeksiantamusta. Seura voi kuitenkin antaa anteeksi, jos ihminen katuu.
Paratiisimaassa todistajilla on lopullinen syntien anteeksisaaminen: Sinä voit elää ikuisesti paratiisissa maan päällä, s. 75: "Jumalan valtakunnan hallinnon alaisuudessa Kristus pystyy antamaan kaikkien Jumalaa rakastavien ja palvelevien synnit anteeksi, Se merkitsee sitä, että kaikki säryt ja kivut ja sairaudet poistetaan. Kenenkään ei enää tarvitse vanhentua eikä kuolla!"
Raamatussa Jeesus antoi ihmisille syntejä anteeksi, ja ne olivat anteeksi annetut. Mitään syntiä ei jäänyt jäljelle.
Kristinuskossa ihminen menetti paratiisissa mm. puhtauden, kirkkauden ja yhteyden Jumalaan. Jos ihmisellä on syntiä', hänellä ei ole näitä: Room. 3:23: "Sillä kaikki ovat syntiä tehneet ja ovat Jumalan kirkkautta (UM kunniaa) vailla."
Raamatussa syntinen ihminen ei ole puhdas. Hän ei voi olla yhteydessä Jumalaan, Synti erottaa Jumalan ja ihmisen (Jes. 59:2).
Raamatussa suurin synti on, että ei usko Jeesukseen ja elää ilman syntien anteeksiantoa (Joh. 16:8, 9, Room. 14:3). Kristityille syntiä on se, että ei tee Jumalan tahtoa sekä erilaiset teot, ajatukset ja asenteet.
Synti-käsitteen eri tavalla näkeminen tekee myös suhtautumisen Jumalaan erilaiseksi. Kristinuskossa ihmisillä on hätä vapautua synnistä ja syyllisyydestä Jumalan edessä, saada armo. Jehovan todistajilla ei ole mitään hätää. Aadam aiheutti epätäydellisyyden, ja he ovat nyt korjaamassa tilannetta.
Taivas
Koko Uusi testamentti kertoo, miten ihminen voi päästä taivaan valtakuntaan eli taivaaseen. Jehovan todistajien opissa taivaan valtakunta tarkoittaa 144.000 pyhää. Todistajat soveltavat Raamatun opetusta, miten päästään taivaan valtakuntaan siihen, miten päästään para-tiisimaahan. Vaatimukset heillä ovat melkein samat.
Kun Jehovan todistaja ja kristitty keskustelevat taivaasta, Jehovan todistaja hakee Raamatusta seuraavat kaksi jaetta osoittaakseen, etteivät ennen Jeesusta eläneet pyhät ole menneet taivaaseen, eivätkä mene: Ap. t. 2:34: "Sillä ei Daavid ole astunut (UM todellakaan astunut) ylös taivaisiin, vaan hän sanoo itse: 'Herra sanoi minun Herralleni: Istu minun oikealle puolelleni- —"
Kristinuskossa ylhäällä taivaissa Jumalan valtaistuimella istuu vain Jumala. Sinne ei nouse kukaan muu, ei edes Daavid.
Matt. 11:11: "Totisesti minä sanon teille: ei ole vaimoista syntyneitten joukosta noussut suurempaa kuin Johannes Kastaja, mutta vähäisin (UM vähäisempikin) taivasten valtakunnassa on suurempi kuin hän."
Kristityille Johannes Kastaja oli vanhan liiton ajan ihminen, siis uudestisyntymätön, ja näin pienempi kuin uudestisyntyneet. Raamattu osoittaa heidän olevan jo eläessään taivaan valtakunnassa (Koi. 1:13). Näin Jeesuksen sanoista voi lukea, että hänen puhuessaan oli jo uudestisyntyneitä ihmisiä. Raamatussa Hengestä syntymättömät ovat lihasta syntyneitä (Joh. 1:13). Jeesus vertasi Johannes Kastajaa myös muihin vaimosta syntyneisiin. Johannes oli heistä suurin. Jakeella ei ole tekemistä sen asian  kanssa,   meneekö Johannes  Kastaja  taivaaseen. Ylimmäinen pappi Joosua varmasti meni (Sak. 3:7).
Jehovan todistajat opettavat, että jos ihminen pääsisi taivaaseen (ja siellä olisi uskovien kuvaamaa iloa), niin synnin tekeminen olisi ollut ovi parempaan elämään. Ja se ei sovi Jehovan vanhurskaisiin mittapuihin. 144.000 menee taivaaseen vain toteuttamaan Jehova Jumalan tahdon paratiisi maan suhteen.
Ilmestyskirjassa 24 pyhää Jumalan valtaistuimen ympärillä' kuvaavat järjestön opetuksessa Valtakuntaa. Jehovan todistajat eivät toivo olevansa heidän osassaan (Ilm.4:10,11,19:4). Nämä kaksi eivät kuitenkaan Raamauissa ole sama ryhmä (Ilm. 14:3). Jehovan todistajille taivas ei ole ilon paikka. Todistajat kysyvätkin, mitä taivaassa tehdään.
Raamattu kertoo, että taivaassa on uusi Jerusalem, kultakaupunki, ja iloa. Taivas on täynnä Jumalan ylistystä (Ilm. 19-22). Siellä seisotaan mm. lasisella merellä, valtaistuimen edessä, ja soitetaan kanteletta (Ilm. 15:2, 4:6). Lasisella merellä seisovat ne, jotka ovat voittaneet pedon. He ovat taivaassa. Raamattu ei sano, että kaikki taivaaseen menevät hallitsevat
Tarkoitus
Jehovan todistajat kysyvät: Mikä oli Jumalan alkuperäinen tarkoitus ihmisten suhteen.
Sinä voit elää paratiisissa maan päällä, s. 8: "Luotuaan ensimmäisen miehen ja naisen Jumala asetti heidät maalliseen paratiisiin. Hän halusi heidän nauttivan elämästä maan päällä ikuisesti. Hänen tarkoituksensa mukaan heidän piti laajentaa paratiisi koko maapallolle. Tämä käy ilmi hänen heille antamistaan ohjeista: 'Olkaa hedelmälliset ja lisääntykää ja täyttäkää maa ja tehkää se itsellenne alamaiseksi.' (1. Mooseksen kirja 1:28) Niin, Jumalan tarkoitus oli, että koko maapallo saatettaisiin ajan mittaan vanhurskaan ihmisperheen valvontaan ja kaikki tuon perheen jäsenet eläisivät yhdessä rauhassa ja onnellisina."
Jumalan "ikuinen tarkoitus" nyt saamassa voiton, 1974, s. 40: "Ne [(alemmat luomukset)] eivät voineet olla yhteistoiminnassa miehen kanssa ihmislajin tuottamiseksi. Tämä oli selvästi nähtävissä sen jälkeen, kun Jumala oli esitellyt alemmat maalliset luomukset Aadamille. Looginen johtopäätös, sen jälkeen kun mies oli tutustunut eläinkuntaan, olikin: 'Mutta Aadamille ei löytynyt apua, joka olisi hänelle sopinut.' "
Seuran mukaan siis Jehovan alkuperäinen tarkoitus oli, että paljon ihmisiä asuisi maan päällä, vaikka hän loi vain yhden ihmisen.
Raamatussa Jumala loi ensin Aadamin ja teki hänelle paratiisin. Ja Jumala näki, "ettei ihmisen ollut hyvä olla yksinänsä". Ja näin luotiin Eeva Aadamin seuraksi ja avuksi (1. Moos. 2:18). Jumala antoi ihmisille sisällön elämään: lasten kasvattamisen ja muut ihmiset.
Miksi Jumala loi ihmisen
Kristityt kysyvät, miksi Jumala loi ihmisen. Asiaa tutkimalla Raamattu antaa siihen monia eri vastauksia, mutta ei vastaa suoraan kysymykseen.
Raamattu osoittaa, että Jumala loi ihmisen kunniakseen ja kirkkaudekseen. Hän teki ihmisen kuvakseen ja kaltaisekseen. Jos ihminen on Jumalan kaltainen, hän on pyhä. Kristityt uskovat myös, että Jumalan kaltaisuuteen kuuluu, että ihmisessä on henki, sielu ja ruumis, kuten Jumalakin on kolmiyhteinen.
Raamatun alkuluvut osoittavat myös, että Jumala loi ihmisen yhteyteensä, Jumala keskusteli ihmisen kanssa. Edelleen hän haluaa elää ihmisten kanssa.
Raamatusta voidaan myös löytää, että ihmiset on luotu taivasta varten (Ef. l.luku).
Ihmiset on luotu ylistämään ja palvomaan Jumalaa. Luomistyö tuotti myös kunniaa Jumalalle. Samoin hänen tekonsa ihmisten keskuudessa sen jälkeen. Myös Jeesuksen ristintyö tuotti kunniaa Jumalalle: Ef. 1:11, 12: "Hänessä me myös olemme saaneet perintöosan, ollen siihen edeltämäärätyt hänen aivoituksensa mukaan, hänen, joka vaikuttaa kaikki oman tahtonsa päättämän mukaan, että me olisimme hänen kirkkautensa kiitokseksi, me, jotka jo edeltä olimme panneet toivomme Kristukseen."
Jumalan odotukset ihmisen kohdalla ovat samat, oli hän taivaassa tai maan päällä. Ihmisen pitäisi kiittää ja ylistää Jumalaa ja elää hänen yhteydessään. Kiittäminen on Jumalan tahto ihmiseen nähden (1. Tess. 5:18).
Teokratia
Jehovan järjestössä on teokratia. Ylinnä on Jehova Jumala. Hänen alapuolellaan on Jeesus Kristus, hänen alapuolellaan "uskollinen ja ymmärtäväinen orja" ja sen hallintoelin. Jeesus ohjaa järjestöä käyttämällä pyhää henkeä.
Heidän alapuolellaan ovat valvojat. He edustavat Jehovaa ja hänen teokraattista hallintoaan. Jehovan todistajat valitsevat valvojat. Jos valvoja osoittautuu hyvin päteväksi tehtävään, todistajat voivat sanoa, että hän on pyhän hengen nimittämä.
Jehovan todistajat noudattavat Jeesuksen johdatusta, jonka hän ilmaisee järjestönsä kautta. Todistajat alistuvat Jeesuksen johtoasemaan tottelemalla vanhimpia. Nämä edustavat Kristuksen johtoasemaa.
Seura tekee päätöksiä pyhän hengen johtamana. Ymmärrys päätöksiin tulee Raamattua tutkimalla.
Käytännössä teokratia tarkoittaa todistajille Raamatun lakien noudattamista järjestön opettamalla tavalla ja vanhimpien tottelemista.
Totuus
Jehovan todistajat opettavat, että heillä on totuus, Todistajille totuus tarkoittaa sitä, mitä seura opettaa ja myös sen ymmärtämistä - Jumalan sanan opetukset ovat totuus.
Jehovan todistajien totuudessa on erilaisia totuuksia, kuten totuus ainoasta tosi Jumalasta ja totuus Valtakuntahallituksesta. Seuran opetus muuttuu, mutta varsinainen oppi ei muutu.
Pohja, jolle kaikki rakennetaan: Jumala loi ihmisen elämään maan päällä iankaikkisesti; ihminen kapinoi Jumalaa vastaan; ihminen menetti oikeuden ikuiseen elämään ja paratiisiin; tarvittiin Aadamia vastaava täydellinen ihminen, joka antaisi elämänsä, näin saataisiin takaisin paratiisi elämä; Jeesus luovutti elämänsä (ruumiinsa) lunnaiksi; ja näin voidaan paratiisielämä saavuttaa.
Jehovan todistajat sanovat, että uutta tietoa tulee koko ajan lisää. Tällä hetkellä se on lähinnä enää täsmentävää tietoa. Todistajat ymmärtävät totuuden valon (Jumalan Sanan) kirkastuvan kirkastumistaan (Sananl. 4:18). Uusi valo tarkoittaa uusia näkemyksiä, uutta tietoa. Vanha hylätään, kun uusi tulee tilalle. Näin tämän päivän totuus on huomenna entinen totuus. Jehovan todistajien on tunnettava aina tämänhetkinen totuus. Toisaalta myös Raamatun sanotaan olevan totuus. Todistajat puhuvat myös puhtaasta kielestä totuutena.
Kristinuskossa Jeesus on totuus (Joh. 14:6). Samoin Raamattu, Jumalan Sana, on totuus, sellaisena kuin se on kirjoitettu (Jes. 45:23).
Tuomio
Jehovan todistajien opissa Jumala ei rankaise yksityistä ihmistä synneistä. Rangaistus ihmiselle on, että häntä ei herätetä tuomiolle. Tuomio on herättäminen paratiisi-herätetä tuomiolle. Tuomio on herättäminen paratiisi-maahan. Tämän lisäksi tänä aikana on tuomio, kun maan päältä tuhotaan Jehovan järjestön ulkopuolella olevat ihmiset.
Jehovan todistajien opissa tuhatvuotiskausi on tuomiopäivä. Seura opettaa, että ihmiset tuomitaan sen aikana tehdyistä synneistä. Tämä ei kuitenkaan tarkoita, että varsinaisesti synneistä tuomittaisiin. Tuomiopäivänä ihmisille asetetaan vaatimukset, jotka heidän pitää täyttää. Loppukoe ratkaisee ihmisen tulevaisuuden, sen onko tuo tulevaisuus loputon elämä vai kuolema.
Jehovan todistajien opetuksessa tuomiopäivään päästään, mutta Raamatussa tuomiolle joudutaan ja siellä vastataan tämän elämän aikana tehdyistä teoista:
Matt. 11:22 "Mutta minä sanon teille: Tyyron ja Siidon on tuomiopäivänä oleva helpompi kuin teidän." Myös Kristuksessa kuolleet tuomitaan: 1. Piet. 4:17: "Sillä aika on tuomion alkaa Jumalan huoneesta; mutta jos se alkaa ensiksi meistä, niin mikä on niiden loppu, jotka eivät ole Jumalan evankeliumille kuuliaiset?"
Tämä jae kuvaa Jehovan todistajilla vuotta 1918, kun Jeesus tuli "temppeliinsä tuomitsemaan", puhdistamaan palvelijoitaan.
Raamatussa toisessa ylösnousemuksessa nousseet tuomitaan tuhatvuotiskauden jälkeen (Ilm. 20. luku).
Tuonela
Jehovan todistajille tuonela on ihmiskunnan yhteinen hauta, olemattomuuden tila, josta herätetään tuhatvuotiseen tuomiopäivään. Ihmiset, joita Jumala ei halua muistaa, ovat helvetissä (Gehennassa). Se on lopullinen hävitys.
Todistajille on opetettu sanojen haades (kr. tuonela) ja seol (hepr. hauta, tuonela) merkitykset samoiksi.
He todistavat pääasiassa seuraavilla kahdella jakeella, että sanat seol ja haades merkitsevät samaa, ihmiskunnan yhteistä hautaa: Ps. 16:10: "Sillä sinä et hylkää minun sieluani tuonelaan, etkä anna hurskaasi nähdä kuolemaa." Ap. t. 2:31: "niin hän edeltä nähden puhui Kristuksen ylösnousemuksesta, sanoen, ettei Kristus ollur jäävä hyljätyksi tuonelaan (UM Haadekseen), eikä hänen ruumiinsa näkevä katoavaisuutta (UM turmeltumista)."
Kun kristitty lukee jakeet, hän ymmärtää heti, että' Jeesuksen henki (sielu) oli tuonelassa ja ruumis haudassa. Ps. I6:n jae 9 vahvistaa tämän (sielu riemuitsee ja myös ruumis asuu turvassa). Jumala päästi Jeesuksen kuoleman kivuista (Ap. t. 2:24).
Kristinuskossa tuonela on kuolleiden henkien paikka ennen ruumiin ylösnousemusta. Raamatussa tuonelassa on eri olotiloja ja paikkoja, kuten Aabrahamin helma, pimeys ja tuli. Helvetti, tulijärvi on eri asia. Yleensä uskotaan, että Jeesus haki tuonelasta (Aabrahamin helmasta) kuolemansa jälkeen ennen ylösnousemustaan ihmisiä paratiisiin (Ef. 4:8, 9, Luuk. 23:43). Jeesuksen omat hänen kuolemansa jälkeen menevät paratiisiin.

Tulijärvi
Jehovan todistajien opissa tuli on vertauskuva hävittämisestä. Seuraava jae osoittaa, että Raamatussa näin ei ole: Matt. 13:42: "ja heittävät heidät tuliseen pätsiin; siellä on oleva itku ja hammasten kiristys." (Matt. 25:41). Enkelit ovat kuolemattomia (Luuk. 20:36). Se on myös tuonelassa olleiden ihmisten paikka ylösnousemuksen jälkeen (Ilm. 20:11-15).
Tulijärvi on toinen kuolema (Ilm. 20:14). Ilmestyskirja 19:20 sanoo, että peto ja väärä profeetta heitettiin elävältä (UM vielä elävältä) tuliseen järveen. Seura lisää käännöksessään sanan Vielä', mikä osoittaa, että peto ja väärä profeetta kuolevat. (Lue Ilm. 22:18, 19-)
Jehovan todistajat opettavat, että Jumala ei voi ketään tuomita kadotukseen. Jeesus taas varoitti kuoleman jälkeisestä olotilasta (Luuk. 16:19-31). Hes. 22:30: "Minä etsin heidän joukostansa miestä, joka korjaisi muurin ja seisoisi muurinaukossa minun edessäni maan puolesta, etten minä sitä hävittäisi, mutta en löytänyt." Tämä jae osoittaa, että Jumalan tahto voi olla eri kuin Jumalan ominaisuudet. Jumalaa ei voi mitenkään rajata.
Usko
Jehovan todistajat osoittavat uskoa Jehovan ja Jeesuksen tekemiin järjestelyihin. Heillä pitää olla luja usko Jehovan tarkoituksiin. Heidän pitää uskoa mm., että Jeesus on nyt Hallitseva Kuningas.
Raamatussa uskominen johonkin asiaan ei vielä vie mihinkään. Ihmisen pitää olla uskossa (1. Kor. 15:11, Gal. 3:2). Jeesuksen pitää asua ihmisessä: Room. 8:9: "Mutta te ette ole lihan vallassa, vaan Hengen, jos kerran Jumalan Henki teissä asuu. Mutta jolla ei ole Kristuksen Henkeä, se ei ole hänen omansa." 2. Kor. 13:5: "Koetelkaa itseänne, oletteko uskossa; tutkikaa itseänne. Vai ettekö tunne itseänne, että Jeesus Kristus on teissä? Ellei, niin ette kestä koetusta." Tämä jae tarkoittaa todistajalle, että hänen pitää koetella, millainen ihminen hän on, onko hänessä "Kristuksen henkeä", nöyryyttä. Jos Jeesus "asuu sydämessä", niin se tarkoittaa, että on oikeat vaikuttimet.
Teot
Jehovan todistajat ilmaisevat uskon teoilla.
Jaak. 2:17, 18: "Samoin uskokin, jos sillä ei ole tekoja, on itsessään kuollut. Joku ehkä sanoo: 'Sinulla on usko, ja minulla on teot'; näytä sinä minulle uskosi ilman tekoja, niin minä teoistani näytän sinulle uskon."
Jaak. 2:26: "Sillä niinkuin ruumis ilman henkeä on kuollut, niin myös usko ilman tekoja on kuollut."
Jehovan todistaja osoittaa uskon teoillaan. Jos hän tekee ovityötä, silloin hänellä on usko. Jos todistaja ei osoita työllään tai muilla toimillaan uskoa, hän menettää elämän.
Todistaja käyttää näitä jakeita myös osoittamaan, että ihminen ei voi sairasvuoteella pelastua, koska hänellä ei ole tekoja, joilla hän voisi osoittaa uskon.
Raamatussa usko itsessään vaikuttaa tekoja. Jos ihminen sanoo olevansa uskossa, mutta hänessä ei näy uskon vaikuttamaa elämää tai tekoja, voidaan ajatella, että hän ei olekaan uskossa. Jumala ei tarvitse todisteita, vain ihmiset. Hän tuntee ihmisen Hengestä: Ef. 1:13, 14: "Hänessä (Jeesuksessa) on teihinkin, sittenkuin olitte kuulleet totuuden sanan, pelastuksenne evankeliumin, uskoviksi tultuanne pantu luvatun Pyhän Hengen sinetti, sen, joka on meidän perintömme vakuutena, hänen ornaisuutensa lunastamiseksi — hänen vakuutena, hänen omaisuutensa lunastamiseksi — hänen kirkkautensa kiitokseksi."
Jehovan todistajien tarkoitus on rakentaa paratiisi. Siihen tehtävään meneviltä vaaditaan ahkeruutta. Kristityt taas ovat matkalla taivaan kirkkauteen. Siellä vaaditaan puhdas sydän. Sydän puhdistetaan uskolla (Ap.t. 15:9).
Matt. 5:8: "Autuaita ovat puhdassydämiset, sillä he saavat nähdä Jumalan."
Jehovan todistajille tämä jae tarkoittaa, että heidän kiintymyksensä ja vaikuttimensa ovat puhtaat. He näkevät Jumalan siinä merkityksessä, että he katsovat hänen toimivan nuhteettomuuden säilyttäjien hyväksi.
Uskollinen ja ymmärtäväinen orja
Jehovan todistajien järjestöä ei olisi ilman "uskollista ja ymmärtäväistä orjaa". Se on ryhmä, joka mm. kirjoittaa Vartiotorni- ja Herätkää! -lehdet sekä muun Vartiotorni-seuran kirjallisuuden. Se ohjaa Jehovan todistajien toimintaa. "Orja-luokan" tehtävä on myös auttaa ihmisiä ymmärtämään Raamattua. Todistajat löytävät ennustuksen siitä seuraavasta jakeesta:
Matt. 24:45-47: "Kuka siis on se uskollinen ja ymmärtäväinen palvelija (UM orja), jonka hänen herransa on asettanut pitämään huolta palvelusväestään, antamaan heille ruokaa ajallansa? Autuas se palvelija, jonka hänen herransa tullessaan havaitsee näin tekevän! Totisesti minä sanon teille: hän asettaa hänet kaiken omaisuutensa hoitajaksi."
Tämän "ennustuksen" toteutuminen järjestössä tapahtui, kun Jeesus löysi 1914 "orjan" ja 26.3.1919, kun Täyttyneen salaisuuden kirjoittajat vapautettiin vankeudesta ja Jeesus tunnusti heidät (Ilm. 11-12). He saivat avoimen sanoman saarnattavaksi ihmiskunnalle (Ilm. 10:8-11). He toteuttavat tehtäväänsä antaa ruokaa uskon huonekunnalle ja myös muille kirjojen välityksellä. "Orja-luokan" on annettu tuntea salaisuudet (Matt. 13:11).
Jehovan todistajien tapa lukea Raamattua salaisuuksien kirjana tekee tarpeelliseksi sen, että on kanava, jonka kautta tieto tulee. Ilman tätä tapaa rackoa Raamattua ei järjestöä todennäköisesti olisi.
Uudestisyntyminen
Kristityille seuraavat jakeet ovat Raamatun tärkeimpiä. Jeesus keskustelee niissä Nikodeemuksen kanssa uudestisyntymisestä:
Joh. 3:3-6: "Jeesus vastasi ja sanoi hänelle: 'Totisesti, totisesti minä sanon sinulle: joka ei synny uudesti, ylhäältä, se ei voi nähdä Jumalan valtakuntaa.' Nikodeemus sanoi hänelle: 'Kuinka voi ihminen vanhana syntyä? Eihän hän voi jälleen mennä äitinsä kohtuun ja syntyä?'Jeesus vastasi: 'Totisesti, totisesti minä sanon sinulle: jos joku ei synny vedestä ja Hengestä, ei hän voi päästä sisälle Jumalan valtakuntaan. Mikä lihasta on syntynyt, on liha; ja mikä Hengestä on syntynyt, on henki.'"
Jehovan todistajien opissa uudestisyntyminen koskee 144000 valittua. Heistä on jäljellä jäännös. Opissa ensin nämä voidellut ottavat Jeesuksen vastaan (Joh. 1:12, 13). Sen jälkeen heidät koetellaan. Sitten Jehova hyväksyy heidät pojikseen. Ensimmäisen kerran tämä pojiksi tuleminen tapahtui helluntaina, jolloin Pyhä Henki vuodatettiin (Ap.t. 2:1-6). Voidellut ovat saaneet tai hansa voi sanoa saaneensa sen. Näin järjestössä culee aina uusia "voideltuja".
Raamatussa ihminen uudestisyntyy ottaessaan Jeesuksen vastaan. Tämän jälkeen (usein myöhemmin) hän voi täyttyä Pyhällä Hengellä, kuten opetuslapset helluntaina:
Joh. 1:12,13: "Mutta kaikille, jotka ottivat hänet vastaan, hän antoi voiman tulla Jumalan lapsiksi, niille, jotka uskovat hänen nimeensä, jotka eivät ole syntyneet verestä eikä lihan tahdosta eikä miehen tahdosta, vaan Jumalasta."
Jehovan todistajat osoittavat, että "liha ja veri ei voi periä Jumalan valtakuntaa" (l. Kor. 15:50). Tällä he tarkoittavat, että ihmisruumista ei viedä taivaaseen. Voidelluista tulee henkipoikia. Raamatussa uudestisynty-mätön on liha (Joh. 3:6).
Vaino
Jehovan todistajat ovat olleet monien vainojen kohteena. Myös seuran kirjallisuus kertoo paljon näistä vainoista. Usein kerrotaan tapahtumia keskitysleireiltä ja monista tämän ajan tapahtumista, jolloin todistajat ovat kokeneet vainoa. Todistajille opetetaan, että Jeesuksen seuraajat joutuvat vainottaviksi:
Matt. 10:22: "Ja te joudutte kaikkien vihattaviksi minun (Jeesus) nimeni tähden; mutta joka vahvana pysyy loppuun asti, se pelastuu."
Matt. 5:11: "Autuaita olette te, kun ihmiset minun tähteni reitä solvaavat ja vainoavat ja valhetellen puhuvat teistä kaikkinaista pahaa."
Raamattu opettaa, että opetuslapsia vainotaan Jeesuksen nimen tähden. Sen vuoksi Jehovan todistajat eivat kuitenkaan saa vastustusta. Syyt heillä ovat toiset; asepalvelusta kieltäytyminen, ovityö jne. Jehovan todistajien "uskonto" on myös Jehovan kansan ja muiden kansojen välinen taistelu.
Myös verensiirroista kieltäytyminen saa aikaan vastustusta. Jehovan todistaja -vanhempi esim. saattaa jättää lapsensa äidittömäksi tai isättömäksi ennen kuin ottaa verta.
Uskovaiset vastustavat järjestöä, koska se kumoaa Raamattua ovelta ovelle.

Uskollisuus kuoleman edessä 
Jehovan todistajat lukevat: Ilm. 2:10: "Älä pelkää sitä, mitä tulee kärsimään. Katso, perkele on heittävä muutamia teistä vankeuteen, että teidät pantaisiin koetukselle, ja teidän on oltava ahdistuksessa kymmenen päivää. Ole uskollinen kuolemaan asti, niin minä annan sinulle elämän kruunun."
Tämä jae todistaa Jehovan todistajille, että heidän on kuoltava ennen kuin luovuttava tottelemasta Valtakunnan lakeja. Kymmenen päivää seuran opetuksessa merkitsee täydellisyyttä tai kokonaisuutta, läpikotaisin koettelemista.
Seura käyttää myös Matt. 10:33:a vedotessaan kuolemankin edessä kestämiseen, kun jae itse asiassa puhuu Jeesuksen häpeämisestä (vrt. Mark. 8:38).
Todistajilla on myös "uusi käsky" rakastaa toisiaan niin kuin Jeesus rakasti opetuslapsiaan (Joh. 13:34). Koska Jeesus meni kuolemaan toisten puolesta, niin todistaja kuolee osoittaakseen nuhteettomuutta.
Raamatussa Jumala on uskollinen, vaikka ihminen yrittää säästää henkensä (Matt. 26:72, Joh. 21:15). Moni ihminen on joutunut vainottavaksi ja kuolemaan sen vuoksi, että on uskonut Jeesukseen. Se ei kuitenkaan ole ollut todiste opin oikeellisuudesta. Usko ja oppi ovat eri asioita.
Valtakunta
Jumalan valtakunta Jehovan todistajien opissa on hallitus, jonka 144.000 pyhää muodostavat. Sillä pitää olla ensimmäinen sija todistajan elämässä. Jehovan todistajilla Jumalan salaisuus on Jeesuksen hallitsema Valtakunta.
Kristityillä Jumalan valtakunta on taivaassa. Se on myös uskovan sydämessä. Jumalan salaisuus on Kristus (Koi. 2:2).
Jehovan todistajilla "Raamattu puhuu Jumalan valtakunnasta hallituksena" (Puhuperustellen, s. 397), tukena seuraava jae:
Jes. 9:5, 6: "Sillä lapsi on meille syntynyt, poika on meille annettu, jonka hartioilla on herraus, ja hänen nimensä on: Ihmeellinen neuvonantaja, Väkevä Jumala, Iankaikkinen isä, Rauhanruhtinas. Herraus on oleva suuri ja rauha loppumaton Daavidin valtaistuimella ja hänen valtakunnallansa; se perustetaan ja vahvistetaan tuomiolla ja vanhurskaudella nyt ja iankaikkisesti. Herran Sebaotin kiivaus on sen tekevä."
Seuraavista jakeista seura löytää, ketkä ovat Valtakunnan hallitsijat (jae toteutunut 1914):
Dan. 7:13, 14: "Minä näin yöllisessä näyssä, ja katso, taivaan pilvissä tuli Ihmisen Pojan kaltainen; ja hän saapui Vanhaikäisen tykö, ja hänet saatettiin tämän eteen. Ja hänelle annettiin valta, kunnia ja valtakunta, ja kaikki kansat, kansakunnat ja kielet palvelivat häntä. Hänen valtansa on iankaikkinen valta, joka ei lakkaa, ja hänen valtakuntansa on valtakunta, joka ei häviä."
Seuraava jae osoittaa todistajille, mitä Valtakunta tekee ihmishallituksille: Dan. 2:44: "Mutta niiden kuningasten päivinä on taivaan Jumala pystyttävä valtakunnan, joka on kukistuma-ton iankaikkisesti ja jonka valtaa ei toiselle kansalle anneta. Se on musertava kaikki ne muut valtakunnat ja tekevä niistä lopun, mutta se itse on pysyvä iankaikkisesti." Ps. 110:2: "Herra ojentaa sinun valtasi valtikan Siionista: hallitse vihollistesi keskellä."
Jehovan todistajien opissa tämä jae kuvaa vuotta 1914. Jeesuksen viholliset ovat ihmishallitukset. Jeesuksen vihollisia ovat Raamatussa kuitenkin synti, pimeyden vallat ja kuolema (1. Kor. 15:25, 26).
Jehovan todistajat opettavat, että tuhannen vuoden kuluttua Jeesus luopuu vallasta (perusteena 1. Kor. 15:28). Silloin myös Jeesuksen hallitsijatoverit luopuvat asemastaan. Tämän jälkeen Jehova on "kaikki jokaiselle" (UM:n mukaan). Jeesus on menettänyt kuninkuutensa.
Seura opettaa tämän myös niin, että tuhannen vuoden kuluttua, kun Jeesus luopuu kuninkuudesta, Valtakunnasta tulee Jehova Jumalan omaisuutta. Jehova hallitsee sitä suoranaisesti Kuninkaana.

Perustettu valtakunta
Raamattu puhuu valtakunnasta, joka on valmistettu ennen maailman perustamista:
Matt. 25:34: "Silloin Kuningas sanoo oikealla puolellaan oleville: 'Tulkaa minun Isäni siunatut, ja omistakaa se valtakunta, joka on ollut teille valmistettuna maailman perustamisesta asti."
Raamatussa Jumalan valtakunta on myös ihmisissä: Room. 14:17: "sillä ei Jumalan valtakunta ole syömistä ja juomista, vaan vanhurskautta ja rauhaa ja iloa Pyhässä Hengessä." (1. Kor. 4:19, 20)

Valtakunnan tehtävät
Tällä hetkellä Jehovan todistajat odottavat, että Valtakunta alkaisi toimia ja tuhoaisi viholliset. Tämän tuhotyön jälkeen se vuodattaa siunauksia ihmiskunnan ylle. Valtakunta edustaa Jehovan hallitusvaltaa.
Voidellut lepäävät kunnes heidän orjatoverinsa, "jotka ovat joutumassa tapettaviksi" kuten he itsekin, yhdistyvät heihin (Ilm. 6:9-11)- Voidellut kuolevat uhrikuoleman; he luopuvat ikuisen elämän toiveista maan päällä ja uhraavat nuo toiveet.
Valtakunta saa aikaan monia asioita. Joitakin sen tehtäviä (Puhuperustellen-kirjasta, s. 398-402): 1) Pyhittää Jehovan nimi ja kannattaa hänen suvereenisuuttaan, 2) saattaa ihmiskunta takaisin sopusointuiseen suhteeseen Jumalan kanssa, 3) poistaa sairaudet ja kaikenlaiset vajavaisuudet, 4) tarjota jokaiselle sopiva asunto, 5) varjella ihmiset luonnonvoimien aiheuttamilta vahingoilta, 6) herättää kuolleet, 7) poistaa kokonaan Aadamin synnin perinnöstä johtuva kuolema ja 8) muuttaa maa paratiisiksi.
Vanhurskaus
Kristinuskossa Jumala antaa ihmiselle lahjaksi vanhurskauden syntien anteeksisaamisessa. Sana vanhurskaus tarkoittaa synnistä vapautettua: Room. 3:22-25: "Se Jumalan vanhurskaus, joka uskon kautta Jeesukseen Kristukseen tulee kaikkiin ja kaikille, jotka uskovat; sillä ei ole yhtään erotusta. Sillä kaikki ovat syntiä tehneet ja ovat Jumalan kirkkautta vailla ja saavat lahjaksi vanhurskauden hänen armostaan sen lunastuksen kautta, joka on Kristuksessa Jeesuksessa, jonka Jumala on asettanut armoistuimeksi uskon kautta hänen vereensä, osoittaaksensa vanhurskauttaan, koska hän oli jättänyt rankaisematta ennen tehdyt synnit." Kaikki ihmiset siis saavat vapautuksen synneistään ja vanhurskauden uskon kautta Jeesukseen.
Room. 5:1: "Koska me siis olemme uskosta vanhurskaiksi tulleet, niin meillä on rauha Jumalan kanssa meidän Herramme Jeesuksen Kristuksen kautta."
Jehovan todistajien opissa tässä asiain järjestelmässä vain 144.000 vanhurskautetaan. Vanhurskaus merkitsee todistajille oikeellisuutta Jumalan näkökannalta katsottuna. Kun suureen joukkoon kuuluva Jehovan todistaja pyrkii täydellisyyteen, välttää syntiä ja kannattaa Jehovan hallitusta, hän on myös oikeellinen Jumalan edessä. Tuhatvuotiskauden lopussa ne, jotka selviävät loppukokeesta, Jehova "julistaa arvollisiksi elämään ikuisesti, vanhurskaiksi täysimmässä merkityksessä".
Näin Jehovan todistajat hankkivat omaa vanhurskautta, ei Jumalan vanhurskautta: Room. 10:2, 3: "Sillä minä todistan heistä (Israel), että heillä on kiivaus Jumalan puolesta, mutta ei taidon mukaan; sillä kun he eivät tunne Jumalan vanhurskautta, vaan koettavat pystyttää omaa vanhurskauttaan, eivät he ole alistuneet Jumalan vanhurskauden alle." Sananl. 24:16: "Sillä seitsemästi vanhurskas lankeaa ja nousee jälleen, mutta jumalattomat suistuvat onnettomuuteen."
Verensiirrot
Jehovan todistajat todistavat eri tavoilla, että heidän oppinsa on oikea ja että he ovat Jumalan kansa. Seuralla on monenlaisia sanontatapoja, jotka kaikki alkavat: Ketkä... Tällaisia ovat esim. "keillä on keskinäinen rakkaus?", "ketkä julistavat sanomaa ovelta ovelle?", "ketkä eivät osallistu sotiin", "keitä vainotaan?", ja "ketkä eivät ota verta?".
Kiellon perusteena verensiirroille käytetään seuraavia jakeita sekä joitakin jakeita Vanhasta testamentista:
Ap. t. 15:28, 29: "Sillä Pyhä Henki ja me olemme nähneet hyväksi, ettei teidän päällenne ole pantava enempää kuormaa kuin nämä välttämättömät: että kartatte epäjumalille uhrattua ja verta ja lihaa, josta ei veri ole laskettu, ja haureutta. Jos te näitä vältätte, niin teidän käy hyvin. Jääkää hyvästi!"
Tämä oli vastaus kysymykseen, pitääkö pakanat ympärileikata; ei tarvitse. Heidän käskettiin karttaa verta. Verensiirroissa kysymys ei kuitenkaan ole siitä, saako verta syödä vai ei.
Jeesus käski pitää käskyt. Käskyjen edellä hänellä kuitenkin oli ihmisen hengen pelastaminen. Hän paransi sapattina sairaita:
Matr. 12:10-12: "Ja katso, siellä oli mies, jonka käsi oli kuivettunut. Niin he kysyivät häneltä sanoen: 'Onko luvallista sapattina parantaa?' voidaksensa nostaa syytteen häntä vastaan. Niin hän sanoi heille: 'Kuka teistä on se mies, joka ei, jos hänen ainoa lampaansa putoaa sapattina kuoppaan, tartu siihen ja nosta sitä ylös? Kuinka paljon suurempiarvoinen onkaan ihminen kuin lammas! Sentähden on lupa tehdä sapattina hyvää.'"
Raamatussa on luettelo asioista, joiden tekijät eivät peri Jumalan valtakuntaa. Näitä ovat mm. haureus, vihamielisyys, riita, vihat, juonet, kateus, juomingit ja mässäykset (Gal. 5. luku). Nämä voidaan antaa todistajalle anteeksi järjestön sisällä. Mutta verensiirron ottaja ej saa anteeksi. Hän on tehnyt anteeksiantamattoman synnin. Jehovan todistaja, joka ottaa verta, ottaa pedon merkin.

Kuoleman edessä
Jos lääkäri sanoo Jehovan todistajalle, että hän kuolee ilman verensiirtoa, niin todistajalla on ohjeet vastata esim. seuraavasti: Puhu perustellen, s. 410: "Jos tilanne on tosiaan niin vakava, niin voiko lääkäri taata, että potilas ei kuole, jos hänelle annetaan verta?" Sitten voisit ehkä lisätä: "On kuitenkin joku, joka voi antaa ihmiselle elämän uudelleen, ja se on Jumala, Eikö olisi huono ratkaisu kääntää selkänsä Jumalalle rikkomalla hänen lakinsa, kun on kuolemanvaarassa? Minulla on luja usko Jumalaan. Onko teillä? Hänen Sanansa lupaa ylösnousemuksen niille, jotka uskovat hänen Poikaansa. Uskotteko sen? (Johannes 11:25)."
Raamatussa kuitenkaan Jumala ei ole luvannut ihmiselle elämää uudelleen. Sen sijaan Jeesus on luvannut antaa elämän. Vaikka ruumis kuolee, ihminen elää: Joh. 11:25: "Jeesus sanoi hänelle: 'Minä olen ylösnousemus ja elämä; joka uskoo minuun, se elää, vaikka olisi kuollut.'"
Uuden maailman käännös lupaa elämän uudelleen: "Jeesus sanoi hänelle: 'Minä olen ylösnousemus ja elämä. Joka uskoo minuun, on tuleva elämään, vaikka hän kuoleekin.'"
Jehovan todistaja kuitenkin voi uskoa, että jos hän ei ota verta, niin Jehova ohjaa Pyhää Henkeä niin, että todistaja saa oikeanlaista hoitoa.
Jehovan todistajilla "on kohtalokasta panna oma henki Jumalan lain edelle". Perusteluna sille ovat mm. seuraavat jakeet:
Mark. 8:35, 36: "Sillä joka tahtoo pelastaa elämänsä, hän kadottaa sen, mutta joka kadottaa elämänsä minun ja evankeliumin tähden, hän pelastaa sen. Sillä mitä se hyödyttää ihmistä, vaikka hän voittaisi omaksensa koko maailman, mutta saisi vahingon sielullensa?"
Jeesuksen opetuksessa elämän kadottaminen ei tarkoita kuolemaan menemistä, vaan luopumista niistä asioista, jotka ovat esteenä hänen seuraamiselleen.
Veri
Kristityt puhuvat Jeesuksen verestä, Se on vuotanut meidän tähtemme ja se puhdistaa ihmisen synneistä (Ef. 1:7): 1. Joh. 1:7: "Mutta jos me valkeudessa vaellamme, niinkuin hän on valkeudessa, niin meillä on yhteys keskenämme, ja Jeesuksen Kristuksen, hänen Poikansa, veri puhdistaa meidät kaikesta synnistä." Myös Jehovan todistajat "peseytyvät": Ilm. 7:14: " — — .'Nämä ovat ne, jotka siitä suuresta ahdistuksesta tulevat, ja he ovat pesseet vaatteensa ja valkaisseet ne Karitsan veressä.'"
Ilmestyksen huipentuma, s. 126: "Mikä tekee suuren joukon yksilöistä kelvollisia säilymään elossa? Vanhin kertoo Johannekselle, että he ovat 'pesseet pitkät viittansa ja valkaisseet ne Karitsan veressä'. Toisin sanoen he ovat uskoneet Jeesukseen Lunastajanaan, ja vihkiytyneet Jehovalle, sekä vertauskuvanneet vihkiytymisensä vesikasteella. Tämän lisäksi Jehovan todistajat 'säilyttävät hyvän omantunnon' rehdillä käytöksellään (1. Pietari 3:16, 21; Matteus 20:28). Siten he ovat puhtaita ja vanhurskaita Jehovan silmissä."
Suuri joukko opissa ei ole osallinen vereen, mutta he saavat uuden liiton siunaukset.
Jehovan todistajien opista puuttuu Jeesuksen veri. Veri on todistajalle vain vertauskuva, se kuvaa sielua eli elämää. Todistaja käyttää sanaa Veri', mutta ei tarkoita verta. Myöskään Jehovan todistajien Pyhässä Raamatussa otsakkeen veri alla ei ole mainintaa Jeesuksen verestä.
Raamatussa Jeesuksen veri on pyhä veri, ei vertauskuva: Hebr. 10:29: "kuinka paljoa ankaramman rangaistuksen luulettekaan sen ansaitsevan, joka tallaa jalkoihinsa Jumalan Pojan ja pitää epäpyhänä liiton veren, jossa hänet on pyhitetty, ja pilkkaa armon Henkeä!"
Ykseys — yhteys
Jehovan todistajat puhuvat ykseydestä. Järjestön tavoitteena on ajatuksen ja toiminnan ykseys. Se merkitsee, että todistajilla on työssään samat päämäärät ja tavoitteet. He ovat yksimielisiä ja toimivat kaikki samalla tavalla. Todistajat toimivat yhtenä joukkona.
Seura luo myös keskinäistä yhteyttä eri tavoilla. Tätä luodaan esim. pitämällä seurakuntien koot pieninä. Näin samassa seurakunnassa olevat tuntevat toisensa.
Jehovan todistajat osoittavat "samaa henkeä". Suhtautuminen ulkopuolisiin on "me vastaan muut". Sanotaan, että on keskinäinen rakkaus. Tämä on asia, jota Jehovan todistajat pytkivät osoittamaan. Jehovan todistajat ovat paenneet maailmasta järjestöönsä. He ovat eronneet siellä olleista ystävistä ja "maailmallisista sukulaisista".

Hengen yhteys
Raamatussa on Hengen yhteys. Jumalan Henki liittyy ihmisen henkeen: 1. Kot. 6:17: "Mutta joka yhtyy Hetraan, on yksi henki hänen kanssaan." 
Henki yhdistää Kristuksen ruumiin jäsenet toisiinsa: 1. Kor. 12:13: "sillä me olemme kaikki yhdessä Hengessä kastetut yhdeksi ruumiiksi, olimmepa juutalaisia tai kreikkalaisia, orjia tai vapaita, ja kaikki olemme saaneet juoda samaa Henkeä."
Kristityt kuuluvat Kristuksen ruumiiseen. Kaikilla ruumiin jäsenillä on sama Henki. Kristityt tuntevat toisensa siitä, että he tuntevat Jeesuksen ja rakastavat häntä. Kirkkokuntien rajoja ei tässä yhteydessä ole (Joh. 11:52).
Ylösnousemus
Jehovan todistajien opissa on kahdenlaisia ylösnousemuksia. Ensimmäinen on se, kun henki luomukset nousevat taivaaseen. Toisessa ylösnousemuksessa ihmisiä herätetään maan päälle.
Raamatussa ylösnousemuksia on kaksi. Ensimmäisessä ylösnousemuksessa nousevat Kristuksessa kuolleet, kuten myös elossa oleva Jumalan seurakunta maan päällä. Toisessa ylösnousemuksessa nousevat muut. Ylösnousemuksessa henki yhtyy ruumiiseen. Ihmiset nousevat muuttuneina ja katoamattomina. Ensimmäisen ja toisen ylösnousemuksen välillä on tuhannen vuoden ajanjakso (Ilm. 20:4, 5).
Jehovan todistajat eivät "ymmärrä" kristittyjen ylösnousemusta. Todistajat sanovat, että jos sielu on kuolematon, niin se ei tarvitse ylösnousemusta. He eivät huomioi, että kristinuskon mukaan henki (sielu) elää ja ruumis odottaa ylösnousemusta.
Jehovan todistajien opissa nousivat ylös l44.000:een kuuluvat kuolleet vuonna 1918. Sen jälkeen aina, kun tähän "pieneen laumaan" kuuluva kuolee, hänet herätetään silmänräpäyksessä.
Nämä puolestaan herättävät eli uudelleenluovat ihmiset tuhatvuotiskaudelle. Kaikkia ei herätetä yhtä aikaa, jotta eloon jääneet pystyvät huolehtimaan ongelmista, joita voi tulla siksi, että "herätetyt saattavat ensin olla taipuvaisia noudattamaan vanhaa elämäntapaansa lihallisine heikkouksineen ja asenteineen".

Herätettävät
Jehovan todistajien opissa "suuri joukko" jää eloon Har-magedonin sodassa, mutta ne heistä, jotka ovat kuolleet ennen tätä sotaa, herätetään tuhatvuotiskaudelle. Heidän lisäkseen herätetään miljardeja muita ihmisia. Näihin kuuluu koko ihmiskunnan historian aikana kuolleita, mutta varsinkin ne, jotka ovat eläneet "tietämättömyyden aikoina". Myös sellaisia ihmisiä saatetaan herättää, jotka ovat kuulleet sanoman, mutta "eivät ole täysin määrin edistyneet".
Uudessa testamentissa on kaksi hauta-sanaa. Toisen seura kääntää 'muistohaudaksi'. Opissa muistohaudoissa ovat ne ihmiset, jotka Jehova haluaa muistaa. Näin kaikkia ihmisiä ei herätetä. Todistajat opettavat Jehovan muistavan jokaisen yksityiskohdan ihmisestä ja ennallistavan henkilön kokonaisuudessaan.
Jehovan todistajilla tuhatvuotiskauden aikana pahaa tekeville ylösnousemus on tuomion ylösnousemus (he tulevat kuolemaan tänä aikana), muille elämän ylösnousemus (he saavat oikeuden elää).

Ruumiin ylösnousemus
Jehovan todistajat eivät tunnusta Jeesuksen ruumiin ylösnousemusta. Todistajat opettavat, että Jehova teki henkiruumiin ja Jeesus käytti eri ruumiita kuolemansa jälkeen. Jeesuksen ruumiin ylösnousemus kielletään mm. seuraavalla jakeella:
1. Piet. 3:18: "Sillä myös Kristus kärsi kerran (UM kerran kaikiksi ajoiksi) kuoleman syntien tähden, vanhurskas vääräin puolesta, johdattaakseen meidät Jumalan tykö; hän, joka tosin kuoletettiin lihassa, mutta tehtiin eläväksi hengessä."
Kirkkoraamattu sanoo, että Jeesus kuoli kerran. UM lisää siihen, että "kaikiksi ajoiksi". Näin ollen Kristuksen ruumis ei herännyt. Jae sanoo Jeesuksen kuolleen siksi, että Jeesus johdattaisi ihmiset Jumalan luo. Kristityille eläväksi hengessä tekeminen tarkoittaa, että Jeesus eli henkenä, todistajille, että hänelle tehtiin henkiruumis.
1. Kor. 15:35-54:ssä Paavali selittää kuolleiden ylösnousemusta. Hän sanoo, että on sekä maallisia ruumiita että taivaallisia ruumiita. Kristityille tämä merkitsee, että maallisesta ruumiista tulee taivaallinen. Tätä ruu-mis-sanaa käytetään sekä elävistä että kuolleista.
Jehovan todistajat ymmärtävät maallisten ruumiiden tarkoittavan maan päälle herätettäviä. Taivaalliset ruumiit ovat henki luomuksia.
Jeesus palasi kuolemansa jälkeen ruumiiseensa:
Joh. 10:17: "Sentähden Isa minua rakastaa, koska minä annan henkeni, että minä sen jälleen ottaisin."
UM: "Tämän vuoksi Isä rakastaa minua, koska minä annan sieluni, jotta saisin sen takaisin."
Kirkkoraamatun mukaan Jeesus antoi henkensä jaotti sen takaisin. Hän palasi ruumiiseensa. UM:n mukaan, ja sielu ruumiiksi muutettuna, Jeesus antoi ruumiinsa (elämänsä) ja sai sen takaisin.

Herättäminen
Kristinuskossa Jumala herättää kuolleet. Hän kutsuu olemattomat ikäänkuin he olisivat: Room. 4:17: "— niin kuin kirjoitettu on: 'Monen kansan isäksi minä olen sinut asettanut' — sen Jumalan edessä, johon hän uskoi ja joka kuolleet eläviksi tekee ja kutsuu olemattomat, ikäänkuin ne olisivat."
Jehovan todistajille jae merkitsee, että ihmiset häviävät kuollessaan olemattomiin.
Kristityille jae merkitsee, että vaikka ihmisen ruumis on hävinnyt, niin Jumalalla on voima kutsua se takaisin. Jumala sanoo sanan, ja se toteutuu. (Saarn. 12: 13, 14).

Hetki maanpäällä
Jehovan todistajat käyttävät kohtia Saarnaajan kirjasta, mutta he eivät huomioi kirjan sanomaa. Se kertoo, että tee kaikki tänä lyhyenä elinaikanasi, mitä tehdyksi saat, sillä sen jälkeen sinulla ei "ole milloinkaan enää osaa missään, mitä tapahtuu auringon alla" (Saarn. 9:6).
Jehovan todistajien kysymykset
Jehovan todistajat ovat tehneet 30 kysymystä. He antavat nämä joskus kristityille vastattaviksi.
1. 	Oliko Aadam taivaassa vai maan päällä?
2. 	Luotiinko Aadam kuolevaiseksi vai kuolemattomaksi?
3. 	Olisiko Aadam voinut kuolla, ellei hän olisi tehnyt syntiä?
4. 	Jos hän eläisi yhä, kutsuisitteko sitä silloin kuolemattomuudeksi?
5.	Onko iankaikkisella elämällä ja kuolemattomuudella eroa?
6. 	Voisiko ihminen elää' iankaikkisesti olematta kuolematon?
7. 	Aadam kuoli siksi, että hän teki syntiä'. Todistaako se silloin, että hän oli kuolevainen?
8. 	Ellei ihminen voi päästä taivaaseen kuolematta ensin, niin eikö tämä todista, että synti ja kuolema ovat siunaus ihmissuvulle? 9- Menettikö Aadam maallisen vai taivaallisen elämän?
10. 	Jos Jeesus tuli lunastamaan sitä minkä Aadam menetti, mitä hänen näinollen piti lunastaa?
11. 	Oliko Aadam yksi ainoa yksilö vai kaksi yhdessä?
12. 	Jos hän oli kahtena osana, sieluna ja ruumiina, kumpi niistä oli Aadam?
13. 	Kumpi näistä kahdesta osasta oli vastuunalainen ja saattoi kantaa vastuun?
14. 	Kumpi teki syntiä, oliko se sielu vai ruumis?
15. 	Jos se oli ruumis, miksi sitten sielu joutuisi kärsimään?
16. 	Jos se oli sielu, miksi sitten ruumiin piti kärsiä? 134
17. 	Kummalle Aadamin osalle Jumala puhui l Moos 3:17?
18. 	Keneen viittaa "sinä" l Moos. 3:17:ssä?
19. 	Jos te sanotte "sieluun", keneen viittaa "sinä" 1. Moos. 3:19:ssä?
20. 	Kuinka monta rangaistus tuomiota Aadamille julistettiin?
21. 	Oliko rangaistustuomio yksi ruumista ja yksi sielua varten?
22. 	Selittäkää sitten Hes. 18:4 ja Saarn. 9:5, 10?
23.   	Onko se  rangaistus,   niistä puhutaan   l   Moos. 3:19:ssä?
24. 	Vaiko jokin muu kuin se, mistä puhutaan l Moos. 3:19:ssä?
25. 	Sanooko Raamattu, että rangaistus oli kuolema vai palaminen ikuisesti helvetissä?
26. 	Ellei Aadamilta peritystä synnistä olisi ollut ketään vapahtajaa, missä ihmissuku olisi silloin viettänyt iankaikkisuuden?
27. 	Kuoliko Jeesus todellisen kuoleman puulla?
28. 	Jos Jeesuksella oli kuolematon sielu, joka ei kuollut ja tämä kuolematon sielu oli Jeesus, miksi sitten ei yhtä hyvin sanota, että me olemme erehtyneet siinä, että Jeesus kuoli syntisten edestä ja sanota mieluummin, että vain ruumis, jossa ihmiset elävät, kuoli ja että todellista ihmistä ei vapautettu?
29. 	Mistä Lasarus tuli, kun Jeesus herätti hänet kuolleista?
30. 	Jos hän oli ollut taivaassa kolmen päivän ajan, miksi hän ei maininnut siitä kenellekään?

Kysymyksiä Jehovan todistajille
Kristityt voivat myös vastaavasti tehdä kysymyksiä Jehovan todistajille. Nämä kysymykset ovat aivan yksittäisiä, eivätkä liity toisiinsa.

1. 	Todista, että Jeesus antamalla elämänsä hankki paratiisin ja täydellisen ihmisen elämän ihmiskunnalle.
2. 	Todista, että Jeesus oli vastaava ihminen Aadamin kanssa.
3. 	Voiko Raamatun mukaan joku saada "avoimen" sanoman saarnattavaksi, vai onko Raamattu määrännyt, mitä julistetaan?
4.	Todista, että jos suureen joukkoon kuuluvat ovat tottelevaisia Valtakunnalle, niin he pääsevät kuolematta paratiisimaahan.
5. 	Kun Miikael (opissa) ennen Jeesuksen syntymää katosi taivaasta, niin mitä hänelle tapahtui? Tuliko hän alas taivaasta vai hävitettiinkö hänet?
6. 	Todista, että Valtakunta herättää kuolleet.
7. 	Todista, että Valtakunnalla on kyky puhdistaa ihmiset synnistä ja epätäydellisyydestä.
8. 	Todista, että Aabraham ei mene taivaaseen.
9. 	Todista, että Jumala "ottaa suosioonsa" muita kuin Jumalan lapsia.
10. 	Todista, että Pyhä Henki ei tiedä mitään.
11. 	Mistä voit tietää, että Jeesus auttoi "orjaa" vapautumaan vankilasta?
12. 	Jos Jeesus on Jumala, niin tarkoittaako tämä sitä, että paratiisielämää ei olekaan lunastettu?
13. 	Todista, että tottelevaisilla ihmisillä on oikeus elämään.
14. 	Todista, että Raamatun uusi maa on ihmisyhteiskunta.
15. 	Todista, että ei ole kuolleiden henkiä.
16. 	Mistä Raamatusta löytyy, että kuolleet herätetään maan päälle?
17. 	Todista, että Jumala sallii pahan, jotta ihmiset näkisivät, mihin ihmishallitukset ja oma toiminta johtavat.
18. 	Todista, että Jumala käyttää Jehovan todistajia julistamaan hänen nimeään ja paatöksiaan maailmassa. 19- Todista, että Jehova on viime vuosina ohjannut ihmisiä maanpäälliseen toivoon.
20. 	Miksi Raamattu sanoo, että Jumala asuu omissaan?
21. 	Missä Raamatussa Jehova on sanonut, että Valtakunta on hänen välikappaleensa maan hallitsemiseksi?
22. 	Kumpi joutui häpeään paratiisissa, Jumala vai ihminen?
23. 	Miten Jehova on antanut Jeesukselle Pyhää Henkeä käyttöönsä taivaassa?
24. 	Jos Jeesuksen ruumis nousi kuolleista, niin onko se merkki siitä, että paratiisimaata ei ole lunastettu?
25. 	Jumalan hinta oli 30 hopearahaa (Sak. 11:13). Se oli Jeesuksen hinta. Eikö Jeesus silloin ole Jumala?
26. 	Jes. 44:24 sanoo, että Herra teki yksinään taivaan. Kuka oli hänen kanssaan?
27. 	Jos seuralla ei ole erikoistietoa, niin miten se voi tietää Raamatun sanojen merkitykset toisenlaisiksi kuin tutkijat?
28. 	Millaisen väärän kuvan Jumalasta Israelin johtajat olivat antaneet?
29. 	Todista, että ihminen pelastuu palvelemalla Valtakuntaa.
30. 	Todista, että Jumala ei ole maan päällä, vaan hänellä on sen sijaan järjestö.
Uuden maailman käännös verrattuna Kirkkoraamattuun 1938
Käännösesimerkkejä.  Kirkkoraamattu (UT  1938) ja Uuden maailman käännös (1975), Jehovan todistajat:

Matt. 27:52, 53: Ja haudat aukenivat, ja monta nukkuneiden pyhien ruumista nousi ylös. Ja he lähtivät haudoistaan ja tulivat hänen ylösnousemisensa jälkeen pyhään kaupunkiin ja ilmestyivät monelle.
UM: Ja muistohaudat avautuivat, ja monta uneen vaipuneiden pyhien tuumista nousi ylös (ja muistohaudoilta hänen herättämisensä jälkeen lähteneitä henkilöitä meni pyhään kaupunkiin UM), ja ne tulivat monien näkyviin.
— Jehovan todistajien opissa ennen Jeesusta eläneillä pyhillä oli maanpäällinen toivo. Näin pyhien ruumiit eivät olisi voineet nousta, koska pyhät eivät jääneet maan päälle. Seuran opetuksessa haudat aukenivat maanjäristyksen takia ja luut lensivät niistä ulos.

Joh. 1:1: Alussa oli Sana, ja Sana oli Jumalan tykönä, ja Sana oli Jumala.
UM: Alussa oli Sana, ja Sana oli Jumalan luona, ja Sana oli jumala.
— Tässä on jae, josta Jehovan todistajat aina keskustelevat. He osoittavat, että Jeesus oli pienempi jumala, jumalallinen. Perusteluna tähän on se, että artikkeli puuttuu alkukielessä Jeesusta koskevan Jumala (theos) -sanan edestä.

Joh. 1:18: Ei kukaan ole Jumalaa milloinkaan nähnyt;  ainokainen Poika, joka on Isän helmassa, on hänet ilmoittanut.
UM: Kukaan (ihminen UM) ei ole milloinkaan nähnyt Jumalaa; ainosyntyinen jumala, joka on Isän povella, on se, joka on selittänyt hänet.
— Tässä on vastakohta äskeiselle. Jumala on ilman artikkelia. UM kirjoittaa sen siitä huolimatta isolla alkukirjaimella. Raamatussa Jumala-sana kirjoitetaan välillä artikkelilla ja välillä ilman riippumatta siitä, onko kyseessä Isä vai Poika.

Joh. 8:42: Jeesus sanoi heille: "Jos Jumala olisi teidän Isänne, niin te rakastaisitte minua, sillä minä olen Jumalasta lähtenyt ja tullut, en minä ole itsestäni tullut, vaan hän on minut lähettänyt."
UM: Jeesus sanoi heille: "Jos Jumala olisi teidän Isänne, niin te rakastaisitte minua, silla Jumalan luota minä tulin ja olen täällä. Enkä suinkaan ole tullut omasta aloitteestani, vaan Hän on lähettänyt minut."
— Kirkkoraamatussa Jumala on 'jakaantunut': Jeesus on lähtenyt Jumalasta.
— Jehovan todistajien opissa Jehova ei ole 'jakaantunut', kuten ei tässäkään. UM:n käännös osoittaa lisäksi, että Jeesus ei itse tarjoutunut tulemaan maailmaan.

Ap.t. 17:28: Sillä hänessä me elämme ja liikumme ja olemme, niinkuin myös muutamat teidän runoilijoistanne ovat sanoneet: 'Sillä me olemme myös hänen sukuansa.'
UM: Silla hänessä meillä on elämä ja me liikumme ja olemme olemassa, niin kuin eräät runoilijatkin teidän keskuudessanne ovat sanoneet: 'Sillä me olemme myös hänen sukuaan.'
— Jehovan todistajien Jumala ei asu ihmisessä, eikä hän ole maan päällä. Hän on taivaassa. Ihminen ei siis voi olla Jumalassa.

Room. 8:29: Sillä ne, jotka hän on edeltätuntenut, hän on myös edeltämäärännyt Poikansa kuvan kaltaisiksi, että hän olisi esikoinen monien veljien joukossa.
UM: Sillä ne, jotka hän on ensiksi tunnustanut, hän on myös ennalta määrännyt muovailtaviksi Poikansa kuvan mukaisiksi, jotta hän olisi esikoinen monien veljien joukossa.
— Jehova Jumala ei tunne ketään ihmistä ennen kuin tämä on alkanut kehittyä ihmiseksi ja hän on nähnyt perintötekijät. Jehova ei edehätunne ihmisiä.

Room. 9:5: Heidän ovat isät, ja heistä on Kristus lihan puolesta, hän, joka on yli kaiken, Jumala, ylistetty iankaikkisesti, amen!
UM: Joille esi-isät kuuluvat ja joista Kristus (polveutui) lihan mukaan: Jumala, joka on yli kaiken, (olkoon) siunattu ikuisesti. Aamen.
— Jeesus ei opissa ole Jumala yli kaiken.

Room. 11:36: Sillä hänestä ja hänen kauttansa ja häneen on kaikki; hänelle kunnia iankaikkisesti! Amen.
UM: Sillä hänestä [Jehova] ja hänen toimestaan ja häntä varten on kaikki. Hänelle olkoon kunnia ikuisesti. Aamen.
— Opissa maailmaa ei ole luotu Jehovan kautta. Sen sijaan se on luotu Jehovan toimesta. Jumalaan ei myöskään ole luotu mitään. Hän ei ole täällä.

Room. 13:1: Jokainen olkoon alamainen sille esivallalle, jonka vallan alla hän on. Sillä ei ole esivaltaa muutoin kuin Jumalalta; ne, jotka ovat, ovat Jumalan asettamat.
UM: Olkoon jokainen sielu alamainen esivalloille, sillä ei ole valtaa muutoin kuin Jumalalta; olemassa olevat vallat ovat suhteellisissa asemissaan Jumalan asettamina.
— UM:ssa Jumala ei ole antanut esivalloille täyttä valtaa.

Room. 14:8, 9: Jos me elämme, niin elämme Herralle, ja jos kuolemme, niin kuolemme Herralle. Sentähden, elimmepä tai kuolimme, niin me olemme Herran omat. Sillä sitä varten Kristus kuoli ja heräsi eloon, että hän olisi sekä kuolleitten että elävien Herra.
UM: Sillä jos elämme, elämme Jehovalle, ja jos kuolemme, kuolemme Jehovalle. Elämmepä siis tai kuolemme, me kuulumme Jehovalle. Sillä sitä varten Kristus kuoli ja tuli jälleen eloon, että hän olisi sekä kuolleiden että elävien Herra.
— Raamatussa alkutekstissä lukee Jumalan nimenä kyrios, Herra. Sama kyrios lukee seka' Isästä että Pojasta puhuttaessa. Tässä on esimerkki Jehova-nimen käytöstä. Alkuseurakunta eli Jeesukselle, Jehovan todistajat Jehovalle.

1. Kor, 15:28: Ja kun kaikki on alistettu Pojan valtaan, silloin icse Poikakin alistetaan sen valtaan, joka on alistanut hänen valtaansa kaiken, että Jumala olisi kaikki kaikissa.
UM: Mutta kun kalkki on alistettu hänen alaisuuteensä, silloin Poika itsekin alistuu Hänen alaisuuteensa, joka alisti hänen alaisuuteensa kaiken, jotta Jumala olisi kaikki jokaiselle.
— Kristitylle tämä merkitsee Jeesuksen tehtävää seurakunnan päänä. Jeesus alistuu, että Jumala olisi kaikki kaikissa. Jeesus on Jumala edelleen.
— Jehovan todistajat sijoittavat jakeen tuhatvuotis-kauden loppuun. Silloin Jeesus luovuttaa Valtakunnan Isälleen, jotta Jumala olisi kaikki jokaiselle.

Kol. 1:16, 17: Sillä hänessä (Jeesuksessa) luotiin kaikki, mikä taivaissa ja mikä maan päällä on, näkyväiset ja näkymättömät, olkoot ne valtaistuimia tai herrauksia, hallituksia tai valtoja, kaikki on luotu hänen kauttansa ja häneen, ja hän on ennen kaikkia, ja hänessä pysyy kaikki voimassa.
UM; Koska hänen välityksellään luotiin kaikki (muu) taivaissa ja maan päällä, näkyvät ja näkymättömät, olkootpa ne valtaistuimia tai herrauksia tai hallituksia tai valtoja. Kaikki (muu) on luotu hänen välityksellään ja häntä varten. Hän on myös ennen kaikkea (muuta), ja hänen välityksellään kaikki (muu) saatettiin olemaan.
— UM:n käännöksessä Jeesukseen ei ole luotu mitään. Sen sijaan häntä varten on kaikki luotu, kuten Room. ll:36:ssa. UM:ssä kaikki luotiin Jehovaa varten. Jeesuksessa ei myöskään pysy kaikki voimassa, se vain saatettiin olemaan hänen kauttaan. Muu-sana on lisätty, koska itse aan Jeesus ei ollut luomassa.

2.Tess. 1:10: Kun hän sinä päivänä tulee, että hän kirkastuisi pyhissänsä ja olisi ihmeteltävä kaikissa uskovissa, sillä te olette uskoneet meidän todistuksemme. UM: Siihen aikaan, jolloin hän tulee kirkastettavaksi pyhiensä yhteydessä ja ihaillen ihmeteltäväksi sinä päivänä kaikkien niiden yhteydessä, jotka uskoivat, koska antamaamme todistukseen uskottiin teidän keskuudessanne.
— KR:n mukaan, kun Kristus tulee, hänen pyhänsä kirkastuvat (Kristus heissä).
— UM:n mukaan Kristus kirkastuu.

Hebr. 2:10: Sillä hänen, jonka tähden kaikki on ja jonka kautta kaikki on, sopi saattaessaan paljon lapsia kirkkauteen, kärsimysten kautta tehdä heidän pelastuksensa päämies täydelliseksi.
UM: Sillä sen, jonka vuoksi kaikki on ja jonka toimesta kaikki on, oli sopivaa johdattaessaan monia lapsiaan kirkkauteen tehdä heidän pelastuksensa Pääedustaja täydelliseksi kärsimysten välityksellä.
— Kirkkoraamatussa kirkkauteen menee paljon lapsia.
— Tässä kyseessä on Isä tai Poika, jonka tähden kaikki on ja jonka kautta kaikki on. UM muuttaa sen. Monia lapsia menee kirkkauteen. Päämies on muutettu pääedustajaksi. Jehovan todistajat ovat edustajia.

1. Piet. 4:18: Ja "jos vanhurskas vaivoin pelastuu, niin mihinkä joutuukaan jumalaton ja syntinen?"
UM: "Ja jos vanhurskas pelastuu vaivoin, niin miten selviytyykään jumalaton ja syntinen?"
— Kirkkoraamatussa jumalattomat joutuvat jonnekin.
— Jehovan todistajilla tässä pelastutaan Harmagedo-nin taistelusta. Jumalaton ei siitä selviä.

1. Joh. 5:20: Mutta me tiedämme, että Jumalan Poika on tullut ja antanut meille ymmärryksen, tunteaksemme sen Totisen; ja me olemme siinä Totisessa, hänen Pojassansa, Jeesuksessa Kristuksessa. Hän on totinen Jumala ja iankaikkinen elämä.
UM: Mutta me tiedämme, että Jumalan Poika on tullut, ja hän on antanut meille älyllisen kyvyn, jotta tuntisimme sen totuudellisen. Ja me olemme sen totuudellisen yhteydessä hänen Poikansa Jeesuksen Kristuksen välityksellä. Hän on tosi Jumala ja ikuinen elämä.
— UM:ssä Jeesus ei ole Totinen Jumala. Sitä on Isä. Isästä tehdään myös iankaikkinen elämä.